അവിശ്വസനീയമായ വഴക്കം ; യോഗ ചിത്രവുമായി നടിയും ഭര്‍ത്താവും | actress aashka shares yoga picture with husband\nശരീരത്തിനെ 'ബാലന്‍സ്' ചെയ്ത് ചെയ്യുന്ന 'അക്രോബാറ്റിക്‌സ്' എന്ന സവിശേഷമായ പെര്‍ഫോമിംഗ് രീതിയും യോഗയും കൂട്ടിയോജിപ്പിച്ചുള്ള പോസാണ് ആഷ്‌ക അവലംബിച്ചിരിക്കുന്നത്. സാധാരണഗതിയില് രംഗാവിഷ്‌കാരങ്ങള്, പ്രത്യേക കായിക ഇനങ്ങള്, കളരി പോലുള്ള അഭ്യാസങ്ങള് എന്നിവയിലെല്ലാമാണ് 'അക്രോബാറ്റിക്‌സ്' പ്രയോഗിക്കപ്പെടുന്നത്.\nGoa, First Published Jun 15, 2021, 8:42 PM IST\nവ്യായാമം, യോഗ എന്നിവയെല്ലാം കായികാധ്വാനം കുറവുള്ള ജോലി ചെയ്യുന്നവരെ സംബന്ധിച്ച് ഏറെ അത്യാവശ്യമാണ്. ശാരീരികാധ്വാനമില്ലെങ്കില് അത് ക്രമേണ കായികക്ഷമതയെ ബാധിക്കുകയും വിവിധ അസുഖങ്ങളിലേക്ക് നയിക്കുകയും ചെയ്യുമെന്ന് നമുക്കറിയാം.\nപുതിയ കാലത്ത് ഓഫീസ് ജോലിക്കാര് അധികരിച്ചുവരുന്ന കാഴ്ചയാണുള്ളത്. ദീര്‍ഘനേരം ഇരുന്ന് ജോലി ചെയ്യുന്നത് ശരീരത്തിനെയും മനസിനെയും ഒരുപോലെ മോശമായി ബാധിക്കാറുണ്ട്. ദഹനപ്രശ്‌നങ്ങള്, ക്ഷീണം, ദേഹവേദന, മാനസിക സമ്മര്‍ദ്ദം (സ്‌ട്രെസ്), വിഷാദം (ഡിപ്രഷന്), ഉത്കണ്ഠ (ആംഗ്‌സൈറ്റി) തുടങ്ങിയ പ്രശ്‌നങ്ങളെല്ലാം ഇതില് നിന്നാണ് തുടങ്ങുന്നത്.\nഇവിടെയാണ് യോഗയുടെ പ്രാധാന്യം. ശരീരത്തെയും മനസിനെയും ഒരുപോലെ ഏകോപിപ്പിക്കാന് യോഗയ്ക്ക് സാധ്യമാണ്. അതിനാല് തന്നെ യോഗയിലേക്ക് ആകര്‍ഷിക്കപ്പെടുന്നവരുടെ എണ്ണവും കൂടുതലാണ്. സോഷ്യല് മീഡിയയിലാണെങ്കില് യോഗാഭ്യാസികള് അവരുടെ അനുഭവങ്ങള് പങ്കുവയ്ക്കുന്നതും അതിലൂടെ മറ്റുള്ളവരെ പ്രചോദിപ്പിക്കുകയും ചെയ്യുന്നതും പതിവാണ്.\nഇപ്പോഴിതാ ടെലിവിഷന് താരവും നടിയുമായിരുന്ന ആഷ്‌ക ഗൊറാഡിയ തന്റെ ഇന്‍സ്റ്റഗ്രാം പേജില് പങ്കുവച്ചൊരു ചിത്രം നോക്കൂ. ഭര്‍ത്താവും യോഗ പരിശീലകനുമായ ബ്രെന്റ് ഗോബ്‌ളുമൊത്തുള്ള യോഗ പോസിന്റെ ചിത്രമാണ് ആഷ്‌ക പങ്കുവച്ചിരിക്കുന്നത്. ആഷ്‌കയുടെ അവിശ്വസനീയമായ മെയ്വഴക്കത്തിന് നിരവധി ആരാധകരാണ് അഭിനന്ദനം അറിയിക്കുന്നത്.\nശരീരത്തിനെ 'ബാലന്‍സ്' ചെയ്ത് ചെയ്യുന്ന 'അക്രോബാറ്റിക്‌സ്' എന്ന സവിശേഷമായ പെര്‍ഫോമിംഗ് രീതിയും യോഗയും കൂട്ടിയോജിപ്പിച്ചുള്ള പോസാണ് ആഷ്‌ക അവലംബിച്ചിരിക്കുന്നത്. സാധാരണഗതിയില് രംഗാവിഷ്‌കാരങ്ങള്, പ്രത്യേക കായിക ഇനങ്ങള്, കളരി പോലുള്ള അഭ്യാസങ്ങള് എന്നിവയിലെല്ലാമാണ് 'അക്രോബാറ്റിക്‌സ്' പ്രയോഗിക്കപ്പെടുന്നത്. ഇത് യോഗയുമായി സമ്മേളിപ്പിക്കുന്നത് മികച്ചൊരു അനുഭവമാണ് നല്‍കുന്നത്.\nനടിയും ടെലിവിഷന് താരവുമായെല്ലാം തിളങ്ങിയെങ്കിലും ഇപ്പോള് ബിസിനസിലാണ് ആഷ്‌കയുടെ ശ്രദ്ധ. സ്വന്തമായി ഒരു കോസ്‌മെറ്റിക്‌സ് ബ്രാന്‍ഡ് കൊണ്ടുപോവുകയാണ് നിലവില് ആഷ്‌ക. തനിക്ക് നേരത്തേ ബിസിനസില് താല്‍പര്യമുണ്ടായിരുന്നുവെന്നും അഭിനയിത്തിലേക്ക് എത്തിയപ്പോഴും ആ താല്‍പര്യം ഉള്ളില് കിടന്നിരുന്നുവെന്നും ആഷ്‌ക നേരത്തെ ഒരു അഭിമുഖത്തില് പങ്കുവച്ചിരുന്നു.\nആഷ്‌കയുടെ പങ്കാളിയായ ബ്രെന്റ് ആകട്ടെ 'പീസ് ഓഫ് ബ്ലൂ യോഗ' എന്ന യോഗ കേന്ദ്രം നടത്തിവരികയാണ്. ഇരുവരും ഗോവയിലാണ് താമസം. സോഷ്യല് മീഡിയയിലൂടെ പ്രധാനമായും യോഗ എങ്ങനെയാണ് ജീവിതരീതിയായി തന്നെ മാറുക എന്ന സന്ദേശമാണ് ആഷ്‌ക പങ്കുവയ്ക്കാറുള്ളത്. ഇത്തരത്തില് ശ്രദ്ധേയമായ പല ചിത്രങ്ങളും വീഡിയോകളുമെല്ലാം ആഷ്‌ക ഇന്‍സ്റ്റഗ്രാം പേജിലൂടെ പങ്കുവയ്ക്കാറുമുണ്ട്.\nAlso Read:-സ്വിമ്മിങ് പൂളിനരികിൽ ഇരുന്ന് യോഗ ചെയ്യുന്ന പൂജ ബത്ര; ചിത്രം വൈറല്...\nLast Updated Jun 15, 2021, 8:42 PM IST\nതല കീഴായി കിടന്ന് യോഗ; നടി പങ്കുവച്ച ചിത്രം ശ്രദ്ധേയമാകുന്നു\nവീട്ടില് ജിം, കൃത്യമായ യോഗാ അഭ്യാസം; ഫിറ്റ്‌നസ് ഫ്രീക്ക് കൂടിയാണ് കെ സുധാകരന്; വീഡിയോ


ബെവ്ക്യു ആപ്പ്: മൂന്ന് ഒടിപി സേവനദാതാക്കളെ കൂടി കണ്ടെത്തി, തകരാറുകൾ പരിഹരിച്ചെന്നും കമ്പനി | BevQ app More OTP service providers added complaints are solved says faircode\nKochi, First Published 28, May 2020, 8:05 PM\nനാളേക്കുള്ള ബുക്കിങിന്റെ സമയം ഉടൻ അറിയിക്കും. മൂന്ന് ഒടിപി സേവന ദാതാക്കളെ കണ്ടെത്തി. ഐഡിയ, ടാറ്റ, വീഡിയോകോൺ എന്നീ കമ്പനികളാണിവ\nകൊച്ചി: മദ്യവിതരണത്തിനുള്ള ടോക്കണിനായി പുറത്തിറക്കിയ ബെവ്ക്യു ആപ്ലിക്കേഷന്റെ തകരാറുകളെല്ലാം പരിഹരിച്ചെന്ന് ആപ്പിന് രൂപം നൽകിയ ഫെയർകോഡ് കമ്പനി. എസ്എംഎസ് വഴിയുള്ള ബുക്കിങിന് ഇതുവരെ നേരിട്ട പരാതികളെല്ലാം പരിഹരിക്കപ്പെട്ടു.\nനാളേക്കുള്ള ബുക്കിങിന്റെ സമയം ഉടൻ അറിയിക്കും. മൂന്ന് ഒടിപി സേവന ദാതാക്കളെ കണ്ടെത്തി. ഐഡിയ, ടാറ്റ, വീഡിയോകോൺ എന്നീ കമ്പനികളാണിവ. ഇന്ന് മാത്രം 15 ലക്ഷം പേർ ബെവ്‌ക്യുവിൽ രജിസ്റ്റർ ചെയ്തു. ഗൂഗിൾ പ്ലേ സ്റ്റോറിൽ നിന്ന് ഇന്ന് മാത്രം വൈകിട്ട് ആറര വരെ ഒൻപത് ലക്ഷം അപ്ഡേറ്റുകളാണ് നടന്നത്. ഗൂഗിൾ പ്ലേ സ്റ്റോറിൽ സേർച് ചെയ്യുമ്പോൾ ആപ്പ് കാണുന്നതിന് ഇനിയും സമയമെടുക്കുമെന്നും pub:Kerala State Beverages Corporation എന്ന് തിരഞ്ഞാൽ ആപ്പ് ലഭിക്കുമെന്നും കമ്പനി വ്യക്തമാക്കി.\nഇന്ന് സംസ്ഥാനത്തൊട്ടാകെ വലിയ ആശയകുഴപ്പമാണ് നേരിട്ടത്. ബെവ്കോ ഔട്ട് ലെറ്റുകളിലും ബാറുകളിലും ലോഗിൻ ഐഡിയും ഒടിപിയും അടക്കമുള്ളവ കിട്ടാതെ വന്നതോടെ വിൽപ്പന തുടങ്ങാൻ വൈകി. ബാറുകളിൽ പലയിടത്തും ഉച്ചയോടെ സ്റ്റോക്ക് തീർന്നത് ബഹളത്തിനിടയാക്കി. ആപ്പിന്റെ സാങ്കേതിക പ്രശ്നങ്ങൾ പരിഹരിക്കാൻ ശ്രമം തുടരുകയാണ്.\nസമയത്തിന് മദ്യംകിട്ടാതെ വന്നവർ ബഹളം വെച്ചു. ബാറുകളിൽ പലയിടത്തും ആപ്പ് പ്രവർത്തനരഹിതമായി. ബെവ്കോ ഔ‍ട് ലെറ്റുകളിൽ എത്തിയ പലർക്കും ലോഗിനും ഐഡിയും പാസ്‌വേഡും ഇല്ലായിരുന്നു. ആളുകളുടെ നിര കൂടിയതോടെ സാമൂഹിക അകലത്തിനായി പലയിടത്തും പൊലീസ് ഇടപെട്ടു. കാര്യം നടക്കാൻ ഒടുവിൽ ക്യൂ ആ‍ർ കോ‍ഡ് സ്കാൻ ചെയ്യാതെ തന്നെ മദ്യ വിതരണം തുടങ്ങി. ഉച്ചയോടെ പല ബാറുകളിലും സ്റ്റോക് തീർന്നു. ടോക്കണുമായെത്തിവർ ബഹളം വെച്ചു. കൊച്ചിയിൽ ചില പഞ്ച നക്ഷത്ര ഹോട്ടലുകളിലെ ബാറുകളിൽ വിറ്റത് ഉയർന്ന വിലക്കുള്ള മദ്യം മാത്രമായിരുന്നു. ഇതോടെ വാങ്ങനെത്തിയവർ നക്ഷത്രമെണ്ണി. മദ്യം വാങ്ങാൻ ടോക്കൺ എടുക്കാത്തവരും ഉണ്ടായിരുന്നു.\nLast Updated 28, May 2020, 10:14 PM


ഹിജാബ്: അടിച്ചമര്‍ത്തലിനും വിമോചനത്തിനുമപ്പുറം | Utharakalam\nഉമ്മുല് ഫായിസ December 23, 2013\nമുസ്ലീംങ്ങൾ ന്യുനപക്ഷമായ സാഹചര്യങ്ങളില് ഹിജാബു തെരഞ്ഞെടുക്കുന്ന മുസ്ലിം സ്ത്രികള്‍ക്ക് തങ്ങളുടെ സാമൂഹികവും മതപരവും ലിംഗപാരവുമായ വ്യത്യാസം നില നിറുത്താന് ഹിജാബ് സഹായിക്കുന്നുണ്ട്. ഉദാഹരണത്തിന്, ഇന്ത്യയുടെ പൊതു മണ്ഡലത്തില് ഹിജബു ധരിച്ചു കൊണ്ട് പ്രത്യക്ഷപ്പെടുന്ന സ്ത്രികള് . തങ്ങള്‍ക്കു “പൊതു മതേതര ” വസ്ത്രമായ സാരി വഹിക്കുന്ന “ഹിന്ദു” സാംസ്കാരിക പരിസരത്തില് നിന്ന് വ്യത്യസ്തമായി നില്‍കാന് സഹായിക്കുന്നു. സോണിയ ഗാന്ധി (കോണ്ഗ്രസ് ), സുഷമ സ്വരാജ് (ബീ ജെ പി ), വൃന്ദ കാരാട്ട് (സീ പീ എം )തുടങ്ങിയവര് ഏഴെട്ടു മീറ്റർ നീളമുള്ള “സാരി”യും ഒരു അമ്പതുപൈസ വട്ടത്തിലുള്ള “പൊട്ടു” മൊക്കെ ധരിച്ചുകൊണ്ട് വളരെ വേഗം “പൊതു മതേതര” സ്ത്രീകള് ആവാനും വസ്ത്രം എത്ര നീളം കൂട്ടി ശരീരത്തെ പോതിഞ്ഞാലും വിമോചിത സ്ത്രീ ആയി സ്വീകാര്യത കിട്ടാനും കഴിയുന്നു. ഇവരുടെ വസ്ത്രം ഒരിക്കലും ഹിന്ദു സംസ്കാരം അടിചെല്പിച്ചതാണെന്നു ആരും പറയില്ല. എന്നാല് ഡല്‍ഹി സര്‍വകലാശാല പോലുള്ള ഒരു “മതേതര” സ്ഥലത്ത് “ഹിജാബ് ” ധരിച്ചാല് സ്ത്രീ ഒന്നുകില് “കശ്മീരി /രാജ്യ ദ്രോഹി ” അല്ലെങ്കില് “മത പാരമ്പര്യത്താല് അടിച്ചമർത്തപ്പേട്ടവള് ” എന്ന രീതിയില് മതേതര സദാചാര പൊലിസിങ്ങിനു വിധേയമാകുന്നു എന്നത് വ്യക്തിപരമായ അനുഭവം ആണ്. എലിസബത്ത് ബുകാര് രചിച്ച “The Islamic Veil : Beginners Guide”. എന്ന പുസ്തകത്തെ വിശകലനം ചെയ്തുകൊണ്ട് “ഉമ്മുല് ഫായിസ” ചില സൂക്ഷ്മ നിരീക്ഷണങല് മുന്നോട്ടുവയ്ക്കുന്നു.\nമുസ്ലിം സ്ത്രിയുടെ വസ്ത്രം ഇന്ന് ലോകത്ത് വ്യാപകമായി ചര്‍ച്ച ചെയ്യപ്പെടുന്നുണ്ട്. ഈ ചര്‍ച്ചക്ക് നേതൃത്വം നല്‍കുന്ന മതേതരവാദികള് മുസ്ലിം സ്ത്രിയുടെ വേഷത്തെ അടിച്ചമര്‍ത്തലിന്റെയും ആണ്കൊയ്മയുടെയും യുക്തിരാഹിത്യതിന്റെയും ഉത്പന്നമായിട്ടാണ് വിലയിരുത്തരുള്ളത്. അതെ സമയം മുസ്ലിം സമുദായത്തിനുള്ളില് ഇതൊരു മതപരമായ പ്രശ്നമായാണ് മനസ്സിലാക്കുന്നത്…. മാത്രമല്ല ആധുനിക കാലത്ത് മതെതരതതോടുള്ള ഒരു പ്രതികരണം എന്ന നിലയില് മുസ്ലിം സ്ത്രീ വസ്ത്രത്തെ ഒരു വിമോചന അജണ്ട ആയും കാണുന്ന ഒരു രീതിയും മതപക്ഷത്തു നിന്ന് വികസിച്ചുവന്നിട്ടുണ്ട്. ഇത് രണ്ടില് നിന്നും വ്യത്യസ്തമായി വ്യത്യസ്ഥ ഭൂമിശാസ്ത്ര -സാമുഹിക- രാഷ്ട്രിയ-സാംസ്കാരിക ചുറ്റുപാടുകളിലെ മുസ്ലിം സ്ത്രിയുടെ വസ്ത്ര ധാരണവുമായി ബന്ധപ്പെട്ടു നിരവധി അക്കാദമിക പഠനങ്ങള് ഇപ്പോള് പുറത്തു വരുന്നുണ്ട്. ഇങ്ങനെയുള്ള ചുറ്റുപാടില് മത-മതേതര സമീപനങ്ങളുടെ സാധ്യതകളും അസാധ്യതകളും പുതിയ അക്കാദമിക അന്വേഷണങ്ങളുടെ വെളിചത്തില് പരിശോധിക്കുന്ന പുസ്തകമാണ് 2012 ല് വണ്‍വേര്‍ഡ് പബ്ലികെഷന്‍സ് പ്രസിദ്ധികരിച്ച “The Islamic Veil : Beginners Guide”. അമേരിക്കയിലെ നോര്‍ത്ത് ഈസ്റ്റേണ് യുനിവേഴ്സിടിയില് റിലിജ്യസ് സ്റ്റഡിസില് അസിസ്റ്റന്റ് പ്രൊഫസറായ എലിസബത്ത് ബുകാര് ആണ് (Elizabeth Bucar) രചയിതാവ്. അവര് മുന്‍പ് ഇറാന് കേന്ദ്രികരിച്ച് മുസ്ലിം സ്ത്രികളെ കുറിച്ചും ലൈംഗികതയെ കുറിച്ചും നടത്തിയ പഠനങ്ങള് നന്നായി ശ്രദ്ധിക്കപ്പെട്ടിട്ടുണ്ട്. നൈതികത, പ്രമാണങ്ങള് , നിയമം, കൊളോണിയലിസം, വിദ്യാഭ്യാസം,തൊഴില് , വ്യക്തിത്വം,\nഫാഷന് തുടങ്ങിയ തലക്കെട്ടില് ഹിജാബുമായി ബന്ധപെട്ട സംവാദങ്ങള് അടങ്ങിയ എട്ട് അധ്യായങ്ങളാണ് പുസ്തകത്തിലുള്ളത്. പുസ്തകത്തിലുടനിളം ഇസ്ലാമിക വസ്ത്രത്തിന് “ഇസ്ലാമിക് വെയില് ” (Islamic Veil) എന്ന ഇംഗ്ലീഷ് വാക്കാണ് ഉപയോഗിക്കുന്നത്. വ്യത്യസ്ത സാഹചര്യങ്ങളില് ജീവിക്കുന്ന മുസ്ലിം സ്ത്രികളുടെ വസ്ത്രങ്ങളെ പ്രതിനിധീകരിക്കുന്ന ഹിജാബ്, പര്‍ദ്ദ, ഖിമാര് , ജില്ബാബ്, നിഖാബ് തുടങ്ങി മൊറോക്കോയിലെ തുവാരഗ് ഗോത്രത്തിലെ മുസ്ലിം പുരുഷന്മാര് ഉപയോഗിക്കുന്ന തലപ്പാവും മുഖാവരണവും അവര് ചര്‍ച്ച ചെയ്യുന്നു. ഇങ്ങനെ സ്ത്രീകളുടെയും പുരുഷന്മാരുടെയും അടക്കം മുസ്ലിം വേഷത്തെ മൊത്തത്തില് കണക്കിലെടുത്താണ് ഇസ്ലാമിക് വെയില് എന്ന വാക്ക് ഈ പുസ്തകത്തില് എലിസബത്ത് ബുകാര് സ്വീകരിച്ചത്. എളുപ്പത്തില് മനസ്സിലാക്കാനുള്ള സൌകര്യത്തിനു വേണ്ടി പൊതുവേ കേരളത്തില് മുസ്ലിം സ്ത്രികളുടെ ശിരോവസ്ത്രത്തിന് പറയുന്ന “ഹിജാബ്” എന്ന വാക്കാണ് ഈ ലേഖനത്തില് ഉപയോഗിക്കുന്നത്.\nപ്രധാനമായും മുന്ന് കാരണങ്ങളാണ് ബുക്കാറിനെ ഈ പുസ്തകത്തിന്റെ രചനയിലേക്ക് എത്തിച്ചത്. ഒന്ന്) ഇന്ന് ലോകത്ത് നടക്കുന്ന സ്ത്രി സ്വാതന്ത്ര്യവുമായി ബന്ധപ്പെട്ട സംവാദങ്ങളില് പ്രഥമ സ്ഥാനത്താണ് മുസ്ലിം സ്ത്രിയുടെ വേഷം. അത് കൊണ്ട് തന്നെ ഈ വിഷയം ഗൗരവപരമായ സംവാദത്തിനു വിധേയമാകെണ്ടതുണ്ട്. രണ്ടു) മുസ്ലിം സ്ത്രീകള് വസ്ത്രത്തോട് സ്വീകരിക്കുന്ന വ്യത്യസ്ത സമീപനങ്ങളെ അടയാളപെടുതാനുള്ള ശ്രമം. ഒരേ സാഹചര്യത്തില് തന്നെയുള്ള മുസ്ലിം സ്ത്രികള് വ്യത്യസ്ഥ രിതിയില് ഇസ്ലാമിക വസ്ത്രത്തെ സമീപിക്കുന്ന രിതി ഇനിയും പഠിക്കെണ്ടതാണെന്നു ബുകാര് നിരീക്ഷിക്കുന്നു. 2004 ല് ഇറാനിലെ സ്ത്രികളുടെ രാഷ്ട്രീയ അവകാശങ്ങള്‍ക്ക് വേണ്ടി പോരാടുന്ന സംഘടനകളുടെ സ്ത്രീ നേതാക്കളുമായി അവര് സംസാരിച്ചിരുന്നു. ഇവരില് ഒരാള് പോലും ഇറാനിലെ മുസ്ലിം സ്ത്രികളുടെ മേലുള്ള ഇസ്‌ലാമിക ഭരണകൂടത്തിന്റെ നിര്ബന്ധിത വസ്ത്ര ധാരണത്തെ ഒരു അവകാശ പ്രശ്നമായി സംസാരിച്ചില്ല, എന്ന് മാത്രമല്ല അവര് വളരെ “യാഥാസ്ഥികമായ” വസ്ത്ര ധാരണാ രിതി സ്വികരിച്ചവരായിരുന്നു. എന്നാല് ഇവരില് നിന്ന് വ്യത്യസ്തമായി ആധുനിക ഫാഷനോട് താല്പര്യമുള്ള നഗരത്തിലെ യുവതികള് ഭരണകൂടം പറയുന്ന നിര്‍ബന്ധിത വസ്ത്ര ധാരണത്തിനെതിരെ സംസാരിക്കുന്നുണ്ടെന്നു ബുകാര് നിരീക്ഷിക്കുന്നു. മുന്ന്) മുഖ്യധാരാ സംവാദങ്ങളില് മുസ്ലിം സ്ത്രിയുടെ വസ്ത്ര ധാരണവുമായി ബന്ധപ്പെട്ട് വളരെ ഏക പക്ഷിയമായ ചര്‍ച്ചകളാണ് നടക്കാറുള്ളത്. മുസ്ലിം സ്ത്രിയുടെ വസ്ത്രത്തെ മത മൗലിക വാദത്തിന്റെ അജണ്ടയാക്കി അവ ചുരുക്കുന്നു. ഇത് മുസ്ലിം സ്ത്രീ തന്നെ കുറിച്ചും തന്റെ വസ്ത്രത്തെകുരിച്ചും എന്ത് പറയുന്നുവന്നതിനെ പരിഗണിക്കാത്ത ഒരു സംവാദം ആണ്. ഈ സംവാദങ്ങളില് മതെതര ആണ്-പെണ് ഫെമിന്സിടുകളും മുസ്ലിം പുരുഷന്മാരും “മുസ്ലിം സ്ത്രീ” എന്താണ് എന്നതിനെകുറിച്ച് തര്‍ക്കിക്കുകയാണ് പതിവ് . ഇതിലൂടെ “മുസ്ലിം സ്ത്രീ” എന്ന മതപരവും സാമൂഹികപരവും ആയ ഒരു അസ്ഥിത്വം മറക്കപെടുകയും അദൃശ്യവല്‍കരിക്കപെടുകയും ചെയുന്നു. മുസ്ലിം സ്ത്രീ തന്നെ കുറിച്ച് എന്താണ് പറയുന്നതെന്ന് അന്വേഷിക്കുന്ന നിരവധി ഫില്‍ഡ് സ്റ്റേഡികള് നടന്നിട്ടുണ്ടെങ്കിലും അതിനു വേണ്ടത്ര പരിഗണന ലഭിക്കാറില്ല. പകരം മതേതര ഫെമിനിസവും മുസ്ലിം ആണുങ്ങളും പങ്ക് വെക്കുന്ന ആഗ്രഹ ചിന്തകളുടെ ഉലപന്നം മാത്രമായി മുസ്ലിം സ്ത്രീ ഒതുങ്ങിപൊകുന്നു.\nഹിജാബുമായി ബന്ധപ്പെട്ട ചര്‍ച്ചകള് / വിവാദങ്ങൾ ചരിത്രപരമായ ഒരു സാഹചര്യം എന്ന നിലയില് ഉയര്‍ന്നു വരുന്നത് ഇസ്‌ലാമിക ലോകത്ത് നടന്ന കൊളോണിയല് അധിനിവേശങ്ങളോടെ ആണ്. ഒരു രാഷ്ട്രീയ പ്രയോഗമെന്ന നിലയില് കൊളോണിയലിസവും കൊളോണിയല് വിജ്ഞാന രാഷ്ട്രീയത്തിന്റെ ഭാഗമായി ഓറിയന്റലിസവും മുസ്ലിംകളുടെ വസ്ത്രത്തെ കുറിച്ച് സംസാരിക്കാന് തുടങ്ങി. യുറോ-അമേരിക്കയിലെ വരേണ്യസ്ത്രീകളുടെ അവകാശരാഷ്ട്രീയത്തിന്റെ ഭാഗമായുള്ള ലിബറല് ഫെമിനിസവും ഈ അജണ്ടകള്‍ക്ക് കീഴടങ്ങിയതോടെയാണ് നാം ഇന്ന് കാണുന്ന വസ്ത്രത്തെ കുറിച്ചും മുസ്ലിം സ്ത്രീ വസ്ത്രത്തെ കുറിച്ചുമുള്ള ചര്‍ച്ചകള് രൂപപെടുന്നത് എന്ന് ബുകാർ വാദിക്കുന്നു.\nമുസ്ലീംങ്ങൾ ഭുരിപക്ഷമുള്ള രാജ്യങ്ങളില് അധിനിവേശത്തിനെതിരായ സമരങ്ങളിലും പ്രധിരോധങ്ങളിലും ഇസ്ലാം വഹിച്ച പങ്കു കൊളോണിയല് ശക്തികള്‍ക്ക് വലിയ തിരിച്ചടിയായിരുന്നു. മുസ്ലീംങ്ങളുടെ ഭൂമി അല്ല ഞങ്ങള്‍ക്ക് വേണ്ടത് അവരെ എങ്ങനെയെങ്കിലും പരിഷ്കരിച്ചു നല്ല മനുഷ്യരാകുക എന്നതായിരുന്നു കൊളോണിയല് ശക്തികള് തങ്ങളുടെ കടന്നു കയറ്റത്തിന് ന്യായമായി പറഞ്ഞത്. മുസ്ലിം സ്ത്രീയെ, അക്രമിയും ലൈംഗിക ആസക്തി കൂടിയ മുസ്ലിം പുരുഷനില് നിന്ന് രക്ഷിക്കുക എന്നതാണ് ഈ പരിഷ്കരണ അജണ്ടയില് ഒന്നാമതായി വരുന്നത്. അങ്ങനെ “തല തുറന്നിടുക” എന്നത് ഒരു സ്ത്രീ വിമോചന അജണ്ടയായി അധിഷ ശക്തികള് എടുത്തു കാട്ടി. എന്നാല് ഈ പരിഷ്കരണത്തിന് അടിമപ്പെടെണ്ടി വന്ന മുസ്ലിം സ്ത്രീ തന്നെകുറിച്ച് എന്ത് പറയുന്നുവെന്ന് അവര് ഒരിക്കലും ചോദിച്ചില്ല. അതു വഴി കോളനികളിലെ സ്ത്രികള് കൊളോണിയല് പരിഷ്കരണ അജണ്ടകളുടെ ഒരു സ്വീകരണ സ്ഥലം മാത്രമായി മാറി. ഹിജാബ് എന്നത് ഇങ്ങനെ കൊളോണിയല് കടന്നു കയറ്റത്തെ ന്യായീകരിക്കുന്ന ഒരു സാംസ്കാരിക ചിന്ഹ്നം ആയി പാശ്ചാത്യ ഭാവനകളില് നിറഞ്ഞു നിന്നു. തീര്ച്ചയായും പാശ്ചാത്യ ഭാവനയിൽ മുസ്ലിം സ്ത്രീകല പല കാലങ്ങളിൽ പലതരത്തിലാണ് ജീവിച്ചിരുന്നത്. നവോഥാന കാലത്ത് നിന്ന് വ്യത്യസ്തമായിരുന്നു റൊമാന്റിക് കാലഘട്ടത്തിലെ മുസ്ലിം സ്ത്രീകളെ കുറിച്ചുള്ള ഭാവനകൾ .\nമുസ്ലീംങ്ങൾ ഭുരിപക്ഷമുള്ള രാജ്യങ്ങളില് അധിനിവേശത്തിനെതിരായ സമരങ്ങളിലും പ്രധിരോധങ്ങളിലും ഇസ്ലാം വഹിച്ച പങ്കു കൊളോനിയല് ശക്തികള്‍ക്ക് വലിയ തിരിച്ചടിയായിരുന്നു . മുസ്ലീംങ്ങളുടെ ഭൂമി അല്ല ഞങ്ങള്‍ക്ക് വേണ്ടത് അവരെ എങ്ങനെയെങ്കിലും പരിഷ്കരിച്ചു നല്ല മനുഷ്യരാകുക എന്നതായിരുന്നു കൊളോണിയല് ശക്തികള് തങ്ങളുടെ കടന്നു കയറ്റത്തിന് ന്യായമായി പറഞ്ഞത്. മുസ്ലിം സ്ത്രീയെ, അക്രമിയും ലൈംഗിക ആസക്തി കൂടിയ മുസ്ലിം പുരുഷനില് നിന്ന് രക്ഷിക്കുക എന്നതാണ് ഈ പരിഷ്കരണ അജണ്ടയില് ഒന്നാമതായി വരുന്നത്. അങ്ങനെ “തല തുറന്നിടുക” എന്നത് ഒരു സ്ത്രീ വിമോചന അജണ്ടയായി അധിഷ ശക്തികള് എടുത്തു കാട്ടി. എന്നാല് ഈ പരിഷ്കരണത്തിന് അടിമപ്പെടെണ്ടി വന്ന മുസ്ലിം സ്ത്രീ തന്നെകുറിച്ച് എന്ത് പറയുന്നുവെന്ന് അവര് ഒരിക്കലും ചോദിച്ചില്ല. അതു വഴി കൊളോണികളിലെ സ്ത്രികള് കൊളോണിയല് പരിഷ്കരണ അജണ്ടകളുടെ ഒരു സ്വീകരണ സ്ഥലം മാത്രമായി മാറി.\nഇതിനൊരു മറു വശം കൂടിയുണ്ട്. കൊളോണിയല് കടന്നു കയറ്റത്തെ ചെറുത്ത കോളനികളിലെ പുരുഷന്മാരാവട്ടെ സ്ത്രീകൾ തല മറക്കുന്നത് കൊളോണിയല് അജണ്ടകളുടെ പ്രധിരോധമായി കണക്കാക്കാന് തുടങ്ങി. തങ്ങളുടെ സംസ്കാരം വീടകങ്ങളില് ഇരിക്കുന്ന സ്ത്രീകൾ ആണെന്ന് അവര് പറഞ്ഞു. അത് വഴി സംസ്കാരത്തിന്റെ ഭാരം അക്ഷരാർഥത്തിൽ സ്ത്രീകളുടെ തലയില് വന്നു കേറി. ഇത് കൊളോണികളിലെ പുരുഷന്മാര്‍ക്ക് എളുപ്പം ആധുനിക വസ്ത്രങ്ങള് സ്വീകരിക്കാനും സംസ്കാരത്തിന്റെ ഭാരമില്ലാതെ ജീവിക്കാനും ഉള്ള സൗകര്യം ഒരുക്കിയപ്പോള് കൊളോണിവല്‍കരികപെട്ട സമൂഹങ്ങളിലെ സ്ത്രീകള് സംസ്കാരത്തിന്റെ വാഹകരായി അതിന്റെ ഭാരം പെരുന്നവരായി മാറി. അങ്ങനെ കോളനികളിലെ സ്ത്രീയുടെ വസ്ത്രം എന്നത് കൊളോണിയല് ശക്തികളും കോളനി വല്‍കൃത ആണുങ്ങളും തമ്മിലുള്ള സംഘര്‍ഷത്തിന്റെ ഭാഗമായി മാറി. ഒരു പ്രത്യേക വായന പറയുന്നത് കോളനിവൽകൃത സമൂഹങ്ങളിലെ സ്ത്രികള് ഈ പോരാട്ടത്തില് വെറും “വസ്തു” അല്ലെങ്കില് ആണുങ്ങള്‍ക്ക് പോരാടാനുള്ള ഒരു “കാരണം” മാത്രമായി ചുരുങ്ങി. ഇതിന്റെ ഒരു ക്ളാസിക്കൽ ഉദാഹരണം ഫ്രഞ്ച് കോളനി ആയിരുന്ന അള്‍ജീരിയ ആണ്. അള്‍ജീരിയയില് കൊളോണിവല്‍ക്കരണ കാലത്ത് ഫ്രഞ്ചുകാര് ഹിജബിനെ കണ്ടത് തങ്ങളുടെ സാംസ്കാരിക സ്വാംശികരണ അജണ്ടകള്‍ക്കെതിരായ ചെറുത്തു നില്പായിട്ടാണ്. അള്‍ജീരിയക്കാര് ആവട്ടെ സാമ്രാജ്യത്ത ആധിപത്യത്തിനെതിരായ ചെറുത്തു നില്പായും കണ്ടു. ഈ രണ്ടു സമീപനം രണ്ടും ഒരു പോലെ ആണ് എന്നല്ല പറയുന്നത്. കൊളോണിവല്കരണത്തിനെതിരായ പോരാട്ടം നടത്തിയവര് സ്ത്രീകളെ അടിച്ചമാര്തുന്നവര് ആണ് എന്ന രീതിയിലുള്ള ന്യൂനീകരണവുമല്ല. മറിച്ചു അധിനിവേശത്തിനെതിരായ പോരാട്ടം സ്ത്രീ ശരീരത്തെ ഒരേ സമയം കൊളോണിവല്‍കരികുന്നവന്റെയും അതിനെ എതിര്കുന്നവന്റെയും ഇടയില് പെടുത്തുന്ന ഒരു പ്രത്യേക ചരിത്ര സാഹചര്യം ആണ്.\nഓറിയന്റലിസം ഒന്നാമതായി കിഴക്കിനെ ഇസ്ലാമായും അത് ക്രൈസ്തവ പടിഞ്ഞാറില് നിന്നും വ്യത്യസ്തമാണെന്നും നിര്‍വചിച്ചു. കിഴക്കുള്ള മറ്റു മതങ്ങളെയും സംസ്കാരങ്ങളെയും അവഗണിക്കുകയും കിഴക്കിന്റെ പൊതു സ്വഭാവം ഇസ്ലാം ആണെന്ന് പ്രചരിപ്പിച്ചു. ഇസ്ലാമിനെ ഖുറാന് , ഹദീസ്, ഇവയിലൂടെ മാത്രം മനസ്സിലാക്കാമെന്നും അതിനു തങ്ങള് നല്‍കുന്ന വ്യാഖ്യാനം ഇപ്പോഴും ശരിയെന്നു അവര് പ്രചരിപ്പിചു. ഇസ്ലാം ആവട്ടെ പ്രമാണം (text) മാത്രം ആണെന്നും മുസ്ലീംങ്ങളുടെ പ്രയോഗത്തിനു (practice) വലിയ സ്വീകാര്യത നല്‍കേണ്ടെന്നും അവര് വാദിചു. ഉദാഹരണത്തിന്. ഇങ്ങനെ ഹിജാബ് എന്നത് ഇസ്ലാമിക പ്രമാണങ്ങളിലൂടെ കാണുന്നതും മനസ്സിലാകുന്നതും മാത്രം ആണെന്നും ലോകം മുഴുവന് ആ ഒരൊറ്റ രിതിയില് അത് സ്വീകരിക്കുകയാണെന്നും അവര് ജനങ്ങളെ വിശ്വസിപ്പിച്ചു. അങ്ങനെ ഹിജബിന്റെ വിവിധ സാമുഹിക ചരിത്ര പശ്ചാതലങ്ങളെ മായ്ച്ചു കളഞ്ഞു കൊണ്ട്, അതിന്റെ വ്യത്യസ്തതയെ നിരാകരിച്ചു. രണ്ടാമതായി, ഇസ്ലാം അടിസ്ഥാനപരമായി പിന്നോക്കമാണെന്ന് സ്ഥാപിച്ചു കൊണ്ട് മുസ്ലിമിന്റെ പ്രവര്ത്തനങ്ങളോക്കെയും പരിഷ്കരിക്കെണ്ടതാനെന്നും അവര് വാദിചു. അതിൽ തന്നെ മുസ്ലിം സ്ത്രീ എന്നത് എത്രയും പെട്ടെന്ന് , മുസ്ലിം പുരുഷന്റെ കയ്യിൽ നിന്ന് രക്ഷപെടുത്തെണ്ട ചരിത്ര ദൗത്യവും അവർ ഏറ്റെടുത്തു. അങ്ങനെ ഹിജാബ ധരിക്കുന്നത് താഴ്ന്ന, അധപ്പതിച്ച രീതിയായി വിലയിരുത്തുകയും വെളുത്ത പാശ്ചാത്യ സ്ത്രീയുടെ വസ്ത്രം ആഗോള സ്ത്രീ വസ്ത്ര സ്വാതന്ത്രത്തിന്റെ പ്രതീകം ആക്കി സ്ത്രീ അവസ്ഥയെ പുന:നിര്‍വചിച്ചു.\nലിന്ഗപരമായ വിവേചനത്തിനും അടിച്ചമര്‍ത്തലിനും എതിരായിട്ടാണ് ലിബറൽ ഫെമിനിസ്റ്റ് സംവാദങ്ങള് യുറോ-അമേരിക്കന് നാടുകളില് രൂപപ്പെടുന്നത്. എല്ലാ സ്ത്രികളുടെ പ്രശ്നങ്ങളും ഒന്നായി കാണുന്ന ലിബറൽ ഉപരി വര്‍ഗ/ വെളുത്ത സ്ത്രി വാദങ്ങള് വ്യത്യസ്ത സാമുഹിക പശ്ചാതലങ്ങളിലുള്ള സ്ത്രി പ്രശ്നങ്ങളെ മനസ്സിലാക്കുന്നതില് പരാജയ്പ്പെട്ടിരുന്നു. മുസ്ലിം സ്ത്രികളുടെ വസ്ത്രവുമായി ബന്ധപ്പെട്ട ചര്‍ച്ചകളിലും ഇവ പ്രതിഫലിക്കുന്നുണ്ട്. ഇതിലുപരി നേരത്തെ സൂചിപ്പിച്ച കൊളോണിയൽ ഓറിയന്റലിസ്റ്റ് വ്യവഹാരങ്ങളുടെ സ്വാധീനവും വളരെ വ്യക്തമായി ഇത്തരം സ്ത്രീ വാദങ്ങളില് തുടരുന്നു. ലിബറല് സ്ത്രീവാദം മുസ്ലിം സ്ത്രീയുടെ വസ്ത്രത്തെ കാണുന്നത് രണ്ടു രീതിയില് ആണ്. ഒന്നാമത്തെകൂട്ടർ മുസ്ലിം സ്ത്രികള് ബുദ്ധിയും കഴിവുമുള്ള വരാണെന്നും എന്നാൽ മുസ്ലിം പുരുഷന്മാര് അവരെ ഹിജാബ് ധരിപ്പിച്ചു കൊണ്ട് അടിച്ചമര്ത്തുകയാണെന്നും വാദിക്കുന്നു. രണ്ടാമത്തെ വിഭാഗം , ഹിജാബ് സ്വയം തെരഞ്ഞെടുക്കുന്ന സ്ത്രികളെ ബുദ്ധിയില്ലാത്തവരും മസ്തിഷ്ക പ്രക്ഷാളനം (brainwash)സംഭവിച്ച മന്ദബുദ്ധികളായും വിലയിരുത്തുന്നു. ഒന്നുകില് അടിച്ചമാര്തപെട്ട ഇരകള് അല്ലെങ്കില് ചിന്ത)ശേഷി കുറഞ്ഞ ഹതഭാഗ്യരായ കഴിവ്കെട്ട മനുഷ്യര് എന്ന രീതിയില് മുസ്ലിം സ്ത്രീയെ ലിബറല് ഫെമിനിസം ചുരുക്കുന്നു.\nലിബറല് സ്ത്രീവാദം മുസ്ലിം സ്ത്രീയുടെ വസ്ത്രത്തെ കാണുന്നത് രണ്ടു രീതിയില് ആണ്. ഒന്നാമത്തെകൂട്ടർ മുസ്ലിം സ്ത്രികള് ബുദ്ധിയും കഴിവുമുള്ള വരാണെന്നും എന്നാൽ മുസ്ലിം പുരുഷന്മാര് അവരെ ഹിജാബ് ധരിപ്പിച്ചു കൊണ്ട് അടിച്ചമര്ത്തുകയാണെന്നും വാദിക്കുന്നു. രണ്ടാമത്തെ വിഭാഗം , ഹിജാബ് സ്വയം തെരഞ്ഞെടുക്കുന്ന സ്ത്രികളെ ബുദ്ധിയില്ലാത്തവരും മസ്തിഷ്ക പ്രക്ഷാളനം (brainwash)സംഭവിച്ച മന്ദബുദ്ധികളായും വിലയിരുത്തുന്നു. ഒന്നുകില് അടിച്ചമാര്തപെട്ട ഇരകള് അല്ലെങ്കില് ചിന്ത)ശേഷി കുറഞ്ഞ ഹതഭാഗ്യരായ കഴിവ്കെട്ട മനുഷ്യര് എന്ന രീതിയില് മുസ്ലിം സ്ത്രീയെ ലിബറല് ഫെമിനിസം ചുരുക്കുന്നു.\nകൊളോണിയലിസവും ഒരിയന്റലിസവും ലിബറല് ഫെമിനിസവും സൃഷ്‌ടിച്ച മുസ്ലിം സ്ത്രീയുടെ വസ്ത്രത്തെ കുറിച്ചുള്ള ധാരണകള് മാത്രമല്ല ഈ പുസ്തകം കൈകാര്യം ചെയുന്നത്. മുസ്ലിം സ്ത്രീയുടെ പൊതു മണ്ഡലത്തിലെ പ്രതിനിധാനവും വളരെ വിശദമായി അവര് വിശകലനം ചെയുന്നു. തൊഴിലിടം, വിദ്യാഭ്യാസം തുടങ്ങിയ മേഖലകളില് കാല -ദേശ സാഹചര്യ്ടഹിനനുസരിച്ചു മുസ്ലിം സ്ത്രീയുടെ വസ്ത്രം എങ്ങനെയാണ് ഇങ്ങനെ പ്രതിനിധാനം ചെയ്യപെടുന്നതെന്നുഉം അതിന്റെ പ്രശ്നങ്ങള് എന്തെന്നും എന്നവര് അന്വേഷിക്കുന്നു. ഹിജാബിന്റെ പ്രതിനിധാനത്തെ കുറിച്ചുള്ള ചര്‍ച്ചകള് മിക്കവയും ഹിജാബ്വിമോച്ചനപരം അല്ലെങ്കില് അടിച്ചമര്‍ത്തല് എന്ന രണ്ടു രീതിയിലുള്ള സമീപനങ്ങളില് കുടുങ്ങി നില്കുന്നതായി കാണാം. ഇങ്ങിനെയുള്ള ഒരു ദ്വന്ദത്തിനു പലപ്പോഴും മുസ്ലിം സ്ത്രീയുടെ വസ്ത്രം ഉണ്ടാകുന്ന പ്രതിസന്ന്ധികളെ പൂര്‍ണമായും വിശദീകരിക്കാന് കഴിയാറില്ല.\nആധിനിക ലോകത്തെ വര്‍ധിച്ചു വരുന്ന മതത്തിന്റ സ്വകാര്യവത്ക്കരണം പൊതു മണ്ഡലത്തില് മതവുമായി ബന്ധപ്പെട്ട അടയാളങ്ങള് ഉപയോഗിക്കുന്നത് കുറയാന് കാരണമാകും എന്ന് ഇരുപതാം നുറ്റാണ്ടനിറെ ആദ്യ പകുതിയില് പല സാമുഹ്യ ശാസ്ത്രഞ്ഞരും അനുമാനിച്ചിരുന്നു. എന്നാല് ഇതില് നിന്ന് നേരെ വ്യത്യസ്തമായി 1980കളിലും 90 കളിലും ഹിജാബിന്റെ ഉപയോഗത്തിന് വര്‍ധനയുണ്ടായതായി ഇജിപ്ത്യന് ഇസ്ലാമിക ഫെമിന്‍സ്ടും സ്ത്രീപക്ഷ ചരിത്രകാരിയുമായ ലൈല അഹമദ് നിരിക്ഷിക്കുന്നു. ഇങ്ങനെ പൊതു മണ്ഡലത്തിലേക്ക് കടന്നു വന്നഹിജാബ് ധാരിണികള് പൊതുവേ ഉപരിവര്‍ഗ്ഗത്തില് നിന്നുള്ള വിദ്യാസമ്പന്നരായ യുവതികളായിരുന്നു. മതപരമായ കുടുംബ സാഹചര്യത്തില് നിന്ന് ഹിജാബിനെ പൊതു ഇടത്തിലേക്കുകടകാനുള്ള ഒരു പ്രവേശന പാസായാണ് അവര് കണ്ടത്. ഹിജാബു ധരിച്ചു കൊണ്ട് പുറത്ത് ജോലി ചെയ്യുന്നത് ചില കുടുംബങ്ങളില് അനുവദിച്ചിരുന്നു. ഇങ്ങനെയൊരു സാഹചര്യത്തില് മാതൃക കുടുംബിനിയും നല്ലൊരു തൊഴിലാളിയും ആവാന് അവള് ഹിജാബ് ധരിക്കാന് തുടങ്ങി. ഹിജപ് ധരിക്കുന്നത് കുടുംബത്തോടും മതത്ത്തിനോടും കുറുള്ളവളാണെന്നു വായിക്കാനും അതോടൊപ്പം വിടിന് പുറത്ത് തൊഴില് ചെയ്യുന്നതിനും സൗകര്യം ചെയ്തു. ഇവര് പ്രധാനമായും രണ്ടു വാദങ്ങളെ ഹിജാബിലൂടെ മറികടന്നു. ഒന്ന്, ഹിജാബ് സ്ത്രികളുടെ പുരോഗമനത്തിനു തടസ്സമാണെന്ന മതേതര വാദം. രണ്ടു, പെണ്ണിന്റെ സ്ഥാനം വിട്ടകങ്ങളിലാണ് എന്ന പ്രത്യേകമായ ഇസ്ലാമിക സമീപനം. ഈ രണ്ടു നിരീക്ഷണത്തിലൂടെ എലിസബത്ത് ബുകാര് ഹിജാബ് ധരിക്കുന്ന മുസ്ലിം സ്ത്രീയുടെ സാമൂഹിക സാനിദ്ധ്യത്തെ, അവളുടെ ഏജന്സിയെ, വളരെ വ്യക്തമായി കാണിക്കുന്നു. ഹിജാബ് ഒന്നുകില് അടിച്ചമര്‍ത്തല് അല്ലെങ്കില് വിമോചനം എന്നാ ദ്വന്ദ സമീപനത്തെ കൂടി ഈ സമീപനം വെല്ലുവിളിക്കുന്നു. ഹിജാബ് അടിച്ചമര്‍ത്തല് / വിമോചനം ഇവയില് നിന്ന് വ്യത്യസ്തമായി സ്ത്രീകളുടെ ജീവിതത്തെ ആണ്കൊയ്മക്കുള്ളിൽ നിന്ന് മാറ്റുന്ന ഒരു വസ്ത്രമായി അവർ കാണുന്നു.\nപൊതുവെ മതേതരമായി “വിമോചനപരം” എന്ന് വിശേഷിപ്പിക്കപെട്ട തൊഴിലിടങ്ങളിലെ സാഹചര്യങ്ങള് ഹിജാബനെ പല രിതിയില് നിയന്ത്രിക്കുകയും സ്വാധിനിക്കുകയും നിര്മിക്കുകയും ചെയ്തിട്ടുണ്ട്. ഉദാഹരണമായി ഈജിപ്തു പോലുള്ള മുസ്ലിം രാഷ്ട്രങ്ങളിലുണ്ടായ മുതലാളിത്ത സാമ്പത്തിക വളര്‍ച്ച നിരവധി ജോലി സാദ്ധ്യതകള് തുറന്നു. അങ്ങനെ ഉത്തര കൊളോണിയല് കാലഘട്ടത്തിലെ മുസ്‌ലിം ദേശിയ ഭരണകൂടങ്ങള് എല്ലാ പൌരന്മാര്‍ക്കും വിദ്യാഭ്യാസവും ജോലിയും വാഗ്ദാനം നല്‍കി. അങ്ങനെ ഗവണ്‍മെന്റ്നു കിഴിലുള്ള വിവിധ വ്യവസായങ്ങളിലും തൊഴിലിടങ്ങളിലും നിരവധി സ്ത്രീകള് ജോലിയെടുക്കാന് തുടങ്ങി. ഇത് ഒരു സ്ത്രീ തൊഴിലാളി വര്‍ഗ്ഗത്തെ സൃഷ്ടിച്ചു. അവിടെയുള്ളത് ആണുങ്ങള്‍ക്ക് മേടവിത്തം ഉള്ള സ്വകാര്യ മുതലാളിമാരയിരുന്നു. ഇങ്ങനെ ഭരണകുടവും സ്വകാര്യ മുതലാളിമാരും നിര്‍മിച്ച തോഴിളിടത്ത്തില് ഹിജാബു ധരിക്കണോ വേണ്ടയോ എന്നത് ആണ് മുതലാളിമാരുടെ താല്പര്യങ്ങള് സംരക്ഷിക്കാന് വേണ്ടിയുള്ള കാരണം മാത്രമായി. ചുരുക്കത്തില് തൊഴിലിടം ഒരു പൊതു ഇടം എന്നാ നിലയില് വിമോച്ചനപരം ആണെന്ന മതേതര വായന വളരെയധികം പ്രശ്നകരമാണ്. പൊതു മണ്ഡലത്തെ നിയന്ത്രിച്ചിരുന്ന മുതലാളിത്ത സാമ്പത്തിക വ്യവസ്ഥ കുറഞ്ഞ വേതനത്തില് തൊഴില് ചെയ്യുന്ന സ്ത്രീകളെ തങ്ങളുടെ താൽപ്പര്യത്തിനു ഹിജാബ് ധരിച്ചും ധരിക്കാതെയും സ്വീകരിച്ചിരുന്നു. ഈജിപ്തിലൊക്കെ നടന്ന ഈ സ്ത്രീ വിമോചനം ശരിക്കും മതത്തിന്റെ “വേലികെട്ടുകളില്” നിന്ന് മുതലാളിത്ത ക്രമത്തിലെകുള്ള “വിമോചനം” ആയിരുന്നു .\nരണ്ടു, ചില മതേതര ഭരണകൂട സാഹചര്യങ്ങളില് ഹിജാബ് ധരിക്കുന്നത് വിവേചനത്തിനും ഉദ്യോഗക്കയറ്റം തടയുന്നതിനും കാരണമായതായി ഈ പുസ്തകം വിഷധികരിക്കുന്നു. പ്രധാനമായും മുസ്ലിംകള് ന്യുനപക്ഷമായ ഇടങ്ങളിലാണ് ഇത് സംഭാവിക്കരുള്ളത്. ഹിജാബ് ഒഴിവാക്കാതത്തിന്റെ പേരില് ജോലി നഷ്ടമായ മുസ്ലിം സ്ത്രീകളുണ്ട്. ഇതൊരു അറബു വസ്ത്രമാനെന്നും മത സ്വാതന്ത്ര്യത്തിനു കിഴില് പെടില്ലെന്നും സെകുലലർ നിയമ കോടതികള് വിധി പറഞ്ഞു. അങ്ങനെ വിശ്വാസത്തിനും ജീവിതത്തിനുമിടയിലും ജോലിക്കും മതത്തിനുമിടയിലും ഏതെങ്കിലും ഒന്നു, തെരഞ്ഞെടുക്കാന് അവര് നിര്‍ബന്ധിതരായി. ഇതിലൂടെ കാണുന്നത് സെക്യുലർ പൊതുമണ്ഡലം മതത്തെ പോലെ തന്നെ സ്ത്രീകളുടെ പോതുപ്രവേശനത്തെ തങ്ങളുടെതായ രീതിയില് “നിയന്ത്രിച്ചിരുന്നു ” എന്നാണ്.\nമുസ്ലിം ലോകത്ത് നടന്ന ആധുനികവത്ത്കരണം വിദ്യാഭ്യാസത്തിനു വളരെയധികം പ്രാധാന്യം നല്‍കിയിരുന്നു. അതില് ശ്രദ്ധേയമാണ് പെണ്‍കുട്ടികളുടെ വിദ്യാഭ്യാസത്തിനു നല്‍കിയ പരിഗണന. പല ഫെമിനിസ്റ്റ് പഠനങ്ങളും വാദിക്കുന്ന പോലെ സ്ത്രികളെ ആധുനികവാത്കരിക്കുക എന്നതു ഏറെ പ്രശ്നവൽക്കരിക്കെണ്ടതുണ്ടന്നാണ്. ഉദാഹരണമായി ഉപഭോഗ പൗരത്തം വിദ്യാഭ്യാസത്തിലൂടെ ശരിക്കും ചെയ്യുന്നത് ഭാവി പൌരന്മാരായി(പരസ്യങ്ങള് ഒക്കെ വായിച്ചു ) വിപണിയില് നിന്ന് ഉൽപ്പന്നങ്ങൾ വാങ്ങുന്ന മെച്ചപെട്ട ഉപഭോക്താകള് ആയും കുട്ടികളെ വളര്‍ത്തുവാനും മാറ്റി തീര്കാനുമുള്ള ഉള്ള ഒരു ഭരണകൂട അജണ്ടയുടെ കൂടി ഭാഗമാണ്. അത് കൊണ്ട് തന്നെ വിപണി താല്പര്യത്തിനുള്ളിൽ കൂടി ആധുനിക ഭരണകൂടങ്ങള് തങ്ങളുടെ താല്പര്യങ്ങള് സംരക്ഷിക്കാന് ചില വസ്ത്രങ്ങള് നിര്‍ബന്ധമാകുകയും ചിലത് നിരോധിക്കുകയും ചെയ്തു (ഉദാ : ഈജിപ്ത് , തുര്ക്കി തുടങ്ങിയ രാജ്യങ്ങളിലെ സെകുലർ ഭരണകൂടങ്ങളുടെ പ്രവര്ത്തനം പരിശോധിക്കുക)\nഹിജാബും മത – മതേതര ഭരണകൂടങ്ങളും :\nഭരണകൂടങ്ങൾ തങ്ങളുടെ സവിശേഷ രാഷ്ട്രീയത്തിന്റെ ഭാഗമായി ഹിജാബ് നിര്‍ബന്ധമാക്കി. ഇറാനിലെ അമേരിക്കാൻ -ബ്രിട്ടീഷ് പിന്തുണയുള്ള സ്വേച്ചാതിപതി റിസ ഷാ പഹലവി 1938-ൽ ഹിജാബ് നിരോധിച്ചു. അത് ധരിച്ച സ്ത്രീകളെ നഗരത്തിനു പുറത്തിറങ്ങിയാൽ അറെസ്റ്റ് ചെയ്യാൻ ഉത്തരവിട്ടു. ഷാ ക്കെതിരെ നടന്ന 1979 ലെ വിപ്ലവം ഇതിനു തിരിച്ചടി എന്നവണ്ണം ഹിജാബ് നിർബന്ധിതമാക്കി. അതെ ജനാധിപത്യ മതേതര രാജ്യങ്ങൾ എന്ന് പറയപ്പെടുന്ന ഫ്രാന്‍സം തുര്‍ക്കിയും ബെല്ജിയവും ഒക്കെ ഹിജാബ് നിരോധിക്കുന്നതും നമുക്കു കാണുവാൻ കഴിഞ്ഞു.\nഹിജാബ് എന്ന മറ:\nമതം മുഖ്യപങ്ക് വഹിക്കുന്ന ഒരു സാമൂഹിക ഘടനയിലാണ് ഹിജാബ് ഒരു “മറ” ആയി കാണുന്നത്. മതപരമായി നോക്കിയാല് ഇസ്ലാം വിശ്വാസികളോട് (ആണിനോടും പെണ്ണിനോടും) അറിവ് നേടാന് കല്പിച്ചിട്ടുണ്ട്. എന്നാല് ആണും പെണ്ണും ഇട പഴകുമ്പോള് പരസ്പരം സുക്ഷ്മത പാലിക്കാനും നിഷ്കര്‍ഷിച്ചിട്ടുണ്ട്. ഇത് ചില മുസ്ലിം സമുഹങ്ങളെ ആണിന്റേയും പെണ്ണിന്റെയും ഇടങ്ങള് തന്നെ വ്യത്യസ്തമാണെന്ന അനുമാനത്തിലെത്തിച്ചു. ആധുനിക സാഹചര്യത്തില് വിദ്യാഭ്യാസം ചെയ്യാന് ചിലര് ഹിജാബു എന്നത് ഒരു “മറ”യായി പരിഗണിച്ചു. അങ്ങിനെ ഹിജാബ്ധരിച്ചുകൊണ്ട് സ്ത്രീക്ക് വിദ്യാലയങ്ങളില് പ്രവേശനം നല്‍കി. ഇവിടെ ഹിജാബ് സ്ത്രീക്ക് “നിയന്ത്രിതമായ” രീതിയില് അറിവ് നേടാനുള്ള അവസരം നല്‍കി. എന്നാല് ഇതും കടന്നു ഹിജാബു ധരിക്കാത്ത പെണ്‍കുട്ടിക്ക് പ്രവേശനം നിഷേധിചു കൊണ്ട് അങ്ങിനെയുള്ള സ്ത്രീകള്‍ക്ക് ഒരു തരത്തിലും പ്രസ്തുത മുസ്ലിം നാടുകളില് പഠിക്കാന് അര്‍ഹതയില്ല എന്ന് സൗദി പോലുള്ള ഭരണകൂടങ്ങള് വിധിക്കുന്നുണ്ട് .\nഹിജാബ് എന്ന ദ്രിശ്യത:\nമതേതര രാഷ്ട്രസങ്കല്പവും പൊതു മണ്ഡലത്തിലെ മത ചിഹ്ന്നങ്ങളുടെ(വിശിഷ്യ ഹിജാബിന്റെ) ദ്രിശ്യതയും തമ്മിലുള്ള സംഘര്‍ഷത്തിന്റെ പശ്ചാതലത്തില് ഹിജാബിന്റെ പ്രതിനിധാനം അതിന്റെ “ദ്രിശ്യത” ആണ്. അതായത് സെക്യുലർ പൊതു ഇടങ്ങളില് മത ചിഹ്ന്നങ്ങള് ഉപയോഗിക്കുന്നത് രാഷ്ട്രത്തിന്റെ “മതേതര ഘടന”യുടെ നില നില്പിന് ഭീഷണിയാണെന്നു മതേതര ഭരണകുടം അനുമാനിക്കാന് തുടങ്ങി. ഇങ്ങനെയുള്ള മതേതരത്വം മതത്തെ സ്വകാര്യ ഇടത്തിലെ വിശ്വാസം മാത്രമാക്കി ചുരുക്കി. 1979 ലെ ഇറാന് വിപ്ലവവും അഫ്ഗാനിലെ താലിബാന് ഭരണവും പാലസ്തീന് ഇന്‍തിഫാദയും 9/11 സംഭവങ്ങളും ആഗോള തലത്തിലെ ഇസ്ലാമിക രാഷ്തൃയത്ത്തിന്റെ കടന്നു വരവായി വായിക്കപ്പെട്ടു. ഇത്പാശ്ചാത്യ മതേതര രാഷ്ട്രങ്ങളെ ആശങ്കയിലാഴ്ത്തി. പാശ്ചാത്യ രാജ്യങ്ങളില് മുസ്ലിം കുടിയേറ്റത്തിന്റെ ഭാഗമായി ഇതേ സമയത്ത് തന്നെ ഹിജാബു ധരിച്ച പെണ്‍കുട്ടികള് പൊതു ഇടങ്ങളില് (പ്രത്യേകിച്ചും, വിദ്യാലയങളിൽ വര്‍ധിച്ച തോതില് പ്രത്യക്ഷപ്പെടാന് തുടങ്ങി. ഇത് ഹിജാബിനെ എളുപ്പത്തില് ഇസ്ലാമിക മതചിഹ്നമായും അതുവഴി രാഷ്ട്രിയ ഇസ്ലാമിനോട് അനുബന്ധമായും വായിക്കാന് കാരണമായി. അങ്ങനെ പല മതേതര ഭരണകുടം ഹിജാബു വിദ്യാലയങ്ങളിലും പൊതു ഇടങ്ങളിലും നിരോധിച്ചു.\nഹിജാബ് നിരോധിക്കുവനുള്ള പ്രധാന കാരണം ലിംഗ വിവേചനമാണെന്നും അതുകൊണ്ട് ശിരോവസ്ത്രം സംരക്ഷിക്കപ്പെടെണ്ടാതില്ല എന്നും സ്റ്റേറ്റ് തിരുമാനിച്ചു. ഇങ്ങനെ ലിബറല് സ്ത്രി വാദങ്ങളിലുടെ തങ്ങളുടെ പക്ഷം ന്യയികരിച്ചു കൊണ്ട് മതേതര ഗവണ്‍മെന്റ് തല മറച്ച മുസ്ലിം സ്ത്രിയെ വിദ്യാലയങ്ങളില് നിന്നും പുരത്താക്കി. ഇവിടെ ആർക്കും യാതൊരു “മറ”യുമില്ലാതെ പഠിക്കാന് സെക്യുലർ കലാലയങ്ങള് സ്വാതന്ത്ര്യം നല്‍കുന്നു. എന്നാല് ഒരു മുസ്ലിം സ്ത്രീ തനിക്കിഷ്ടമുള്ള വസ്ത്രം പോതുമണ്ഡലത്തിലും കലാലയത്തിലും ദ്രിശ്യപെടുതുന്നതിനു അവര് “നിയന്ത്രണങ്ങള് ” രൂപപ്പെടുന്നു.\nചുരുക്കി വിവരിച്ചാല് മത സാഹചര്യത്തിലും മതേതര സാഹചര്യത്തിലും പ്രത്യേകമായ രീതിയില് സ്ത്രീകളുടെ ശരീരത്തെയും വസ്ത്രത്തെയും ചുറ്റിപറ്റി “നിയ്നത്രണങ്ങള് ” ഉണ്ട് എന്നും ഒന്ന് വിമോചനപരം മറ്റേത് അടിച്ചമര്‍ത്തല് എന്ന സമീപനം പ്രശ്നകരമാനെന്നും ബുകാര് കാണിക്കുന്നു.\nഇത് ഹിജാബു ധാരിണികളും മതേതര ഭരണകുടവും തമ്മിലുള്ള സംഘര്‍ഷത്തിന് വഴിയൊരുക്കി. വിദ്യാലയങ്ങളില് ഹിജാബ് നിരോധിച്ച സാഹചര്യങ്ങളില് ഹിജാബ് ധാരണ മത സ്വാതന്ത്ര്യത്തിനു കിഴില് സംരക്ഷിക്കപ്പെടണമെന്ന് മുസ്ലിം സ്ത്രികള് വാദിച്ചു. എന്നാല് ഹിജാബ് നിരോധിക്കുവനുള്ള പ്രധാന കാരണം ലിംഗ വിവേചനമാണെന്നും അതുകൊണ്ട് ശിരോവസ്ത്രം സംരക്ഷിക്കപ്പെടെണ്ടാതില്ല എന്നും സ്റ്റേറ്റ് തിരുമാനിച്ചു. ഇങ്ങനെ ലിബറല് സ്ത്രി വാദങ്ങളിലുടെ തങ്ങളുടെ പക്ഷം ന്യയികരിച്ചു കൊണ്ട് മതേതര ഗവണ്‍മെന്റ് തല മറച്ച മുസ്ലിം സ്ത്രിയെ വിദ്യാലയങ്ങളില് നിന്നും പുരത്താക്കി. ഇവിടെ ആർക്കും യാതൊരു “മറ”യുമില്ലാതെ പഠിക്കാന് സെക്യുലർ കലാലയങ്ങള് സ്വാതന്ത്ര്യം നല്‍കുന്നു. എന്നാല് ഒരു മുസ്ലിം സ്ത്രീ തനിക്കിഷ്ടമുള്ള വസ്ത്രം പോതുമണ്ഡലത്തിലും കലാലയത്തിലും ദ്രിശ്യപെടുതുന്നതിനു അവര് “നിയന്ത്രണങ്ങള് ” രൂപപ്പെടുന്നു.\nഹിജാബും സ്വത്വവും :\nമുസ്ലീംങ്ങളില് തല മറക്കുന്നത് സ്ത്രീകള് ആണെന്നും അതിന്റെ കാരണം അടിച്ചമർത്തപെട്ട സ്ത്രീ സ്വത്വം ആണെന്നുമുള്ള അധീശ കാഴ്ചപ്പാടിനെ ഈ പുസ്തകം നിരാകരിക്കുന്നു. ചില പ്രത്യേക സാഹചര്യങ്ങളില് മുസ്ലിം ആണുങ്ങളും തല മറക്കാറുണ്ട്. ഉദാഹരണത്തിന് മൊറോക്കോയിലെ തുവരെഗ് എന്ന മുസ്ലിം ഗോത്രത്തിലെ പുരുഷന്മാര് തലയും മുഖവും മറക്കുന്നു. മാത്രമല്ല, ഹിജബു ധരിക്കുന്ന സ്ത്രീകള് ആവട്ടെ പല കാരണങ്ങളാണ് അവരെ അതിനു പ്രേരിപ്പിച്ചതെന്ന് അഭിപ്രായപ്പെടുന്നു\nഹിജാബ് എന്ന പാരമ്പര്യം :\nഒരാള് പരമ്പരാഗത മുസ്ലിം കുടുംബത്തില് ജനിച്ചത് കൊണ്ട് തല മറക്കുന്നത്. ഇത് ഒരു നായര് ഹിന്ദു , ക്രിസ്ത്യൻ , കമ്മ്യുണിസ്റ്റ്, തുടങ്ങിയ കുടുംബത്തില് ജനിക്കുമ്പോള് സ്ത്രീകള് ചെറുപ്പത്തില് തന്നെ തനിക്കു പരിചയമുള്ള കാര്യങ്ങള് ചെയുന്നത് പോലെയാണ് എന്ന് കാണാം. വളരെ കുറച്ചു ആളുകളെ അതിനു പുറത്തേക്ക് പോകാറുള്ളൂ.\nഹിജാബ് എന്ന വ്യത്യാസം :\nമുസ്ലീംങ്ങള് ന്യുനപക്ഷമായ സാഹചര്യങ്ങളില് ഹിജാബു തെരഞ്ഞെടുക്കുന്ന മുസ്ലിം സ്ത്രികൾക്ക് തങ്ങളുടെ സാമൂഹികവും മതപരവും ലിംഗപാരവുമായ വ്യത്യാസം നില നിറുത്താന് ഹിജാബ് സഹായിക്കുന്നുണ്ട്. ഉദാഹരണത്തിന്, ഇന്ത്യയുടെ പൊതു മണ്ഡലത്തില് ഹിജാബ് ധരിച്ചു കൊണ്ട് പ്രത്യക്ഷപ്പെടുന്ന സ്ത്രികൾ തങ്ങള്‍ക്കു “പൊതു മതേതര” വസ്ത്രമായ സാരി വഹിക്കുന്ന “ഹിന്ദു” സാംസ്കാരിക പരിസരത്തില് നിന്ന് വ്യത്യസ്തമായി നില്‍കാന് സഹായിക്കുന്നു. സോണിയ ഗാന്ധി(കോണ്ഗ്രസ് ), സുഷമ സ്വരാജ് (ബീ ജെ പി ), വൃന്ദ കാരാട്ട് (സീ പീ എം )തുടങ്ങിയവര് ഏഴെട്ടു മീറ്റർ നീളമുള്ള “സാരി”യും ഒരു അമ്പതുപൈസ വട്ടത്തിലുള്ള “പൊട്ടു” മൊക്കെ ധരിച്ചുകൊണ്ട് വളരെ വേഗം “പൊതു മതേതര” സ്ത്രീകള് ആവാനും വസ്ത്രം എത്ര നീളം കൂട്ടി ശരീരത്തെ പോതിഞ്ഞാലും വിമോചിത സ്ത്രീ ആയി സ്വീകാര്യത കിട്ടാനും കഴിയുന്നു. ഇവരുടെ വസ്ത്രം ഒരിക്കലും ഹിന്ദു സംസ്കാരം അടിചെല്പിച്ചതാണെന്നു ആരും പറയില്ല. എന്നാല് ഡല്‍ഹി സര്‍വകലാശാല പോലുള്ള ഒരു “മതേതര” സ്ഥലത്ത് “ഹിജാബ് ” ധരിച്ചാല് സ്ത്രീ ഒന്നുകില് “കശ്മീരി /രാജ്യ ദ്രോഹി ” അല്ലെങ്കില് “മത പാരമ്പര്യത്താല് അടിച്ചമർത്തപ്പേട്ടവള് ” എന്ന രീതിയില് മതേതര സദാചാര പൊലിസിങ്ങിനു വിധേയമാകുന്നു എന്നത് വ്യക്തിപരമായ അനുഭവം ആണ്.\nഹിജാബ് എന്ന തിരഞ്ഞെടുപ്പ്:\nഹിജാബ് ഒരു തിരഞ്ഞെടുപ്പ് എന്ന നിലയില് വളരെയധികം കൌതുകകരമായ ചരിത്ര സാഹചര്യങ്ങളില്\nകാണുന്നുണ്ട്. ഇജിപ്ഷ്യന് സെക്യുലർ ഫെമിനിസ്റ്റ് ‘ഹുദ ഷറവി’ ബ്രിട്ടിഷ് കോളണിവൽക്കരണ കാലത്ത് സാമ്രാജ്യത്ത ശക്തികല്‍ക്കെതിരായ പ്രധിരോധമായി ഹിജാബ് ധരിച്ചിരുന്നു. പിന്നീട് രാജ്യം സ്വന്തന്ത്രമായപ്പോള് ഹിജാബ് ഉപേക്ഷിച്ചു. അതെ സമയം അള്‍ജീരിയയില് ഫ്രഞ്ച് കോളോണിയലിസത്തിനെതിരായി പോരാടിയിരുന്ന ഇസ്ലാമിസ്റ്റുകളായ സ്ത്രീകള് ഫ്രഞ്ചുകാരുടെ ചെക്പോസ്റ്റുകളില് ആയുധം കടത്താന് ഹിജാബ് ഒഴിവാക്കി യുറോപ്പ്യൻ സ്ത്രീകള് ആയി വേഷമണിഞ്ഞു വളരെ കൂളായി ഫ്രഞ്ച് ചെക്പോസ്ടുകള് കടന്നു. ഇങ്ങിനെ ഹിജാബ് ഒരു തിരഞ്ഞെടുപ്പ് എന്ന നിലയില് സ്ത്രീകള് പല രീതിയില് ആണ് ഉപയോഗിക്കുന്നത്. അതൊക്കെ ധാരാളം സൂക്ഷ്മ വായനകളും സവിശേഷമായ contextualization ആവശ്യമുള്ള പഠന മേഖലകളാണ്.\nഹിജാബ് പല അര്‍ഥങ്ങള് പല സാഹചര്യങ്ങളില് ഉണ്ടാകുന്നു. അത് വിമോചനം അല്ലെങ്കില് അടിച്ചമര്‍ത്തല് തുടങ്ങിയ അര്‍ത്ഥത്തില് മാത്രം ലഘുകരിക്കാന് കഴിയില്ല. ചിലപ്പോള് വ്യക്തിപരമായ ഒരു തിരഞ്ഞെടുപ്പ് മറ്റൊരു സാഹചരുതില് ഘടനപരമായി അര്‍ത്ഥത്തില് ഒരു കീഴടങ്ങല് ആവാം. നേരെ തിരിച്ചു പ്രത്യക്ഷമായ ഒരു കീഴടങ്ങല് ഘടനാപരമായ അര്‍ത്ഥത്തില് വലിയ ഒരു തുറസ് സൃഷ്ടിക്കലും ആവാം. അല്ലെങ്കില് ‘സബ മഹമൂദ്’ ഒക്കെ നിരീക്ഷിക്കുന്ന പോലെ അടിച്ചമര്‍ത്തല് / വിമോചനം ഇവയെ തന്നെ അപ്രസകതമാകുന്ന മറ്റൊരു പ്രവര്‍ത്തന/ ജീവിത രീതിയും ആവാം. ഹിജാബുമായി ബന്ധപ്പെട്ട ചര്‍ച്ചകള് പലപ്പോഴും വിമോചനം/ അടിച്ചമര്‍ത്തല് തുടങ്ങിയ ലെന്‍സിലൂടെ മാത്രം ബന്ധപ്പെടുത്തിയാണ് നടക്കാറുള്ളത്. അടിച്ചമമർത്തപ്പെട്ട സ്ത്രീയുടെ വസ്ത്രമായ ഹിജാബും ഒരൊറ്റ രീതിയില് മുഖം താഴ്ത്തി നില്‍കുന്ന മുസ്ലിം സ്ത്രിയും മാത്രമേ അത്തരം വിശകലനങ്ങളില് കാണാറുള്ളൂ. എലിസബത്ത് ബുകാര് ‘ പറയാന് ശ്രമികുന്നത് ഹിജാബ് പല അര്‍ഥങ്ങള് ഉലപാദിപികുന്ന ഒരു ചിഹ്ന വ്യവസ്ഥയുടെ ഭാഗമാണ്. വ്യത്യസ്ത സാമുഹിക സാംസ്‌കാരിക രാഷ്ട്രിയ സാഹചര്യങ്ങളിലെ ഹിജാബിന്റെ പ്രധിനിധാനത്തിനു തീർത്തും വ്യത്യസ്ഥമായ\nലൈല അഹ്മദ്, അമിന വദൂദ്, അസ്മ ബർലാസ്\nകാരണങ്ങളാനുള്ളത്. ഒരേ സാമുഹിക ചുറ്റുപാടുകളില് (ഒരേ വീടുകളില് / ഓഫീസുകളില് / തൊഴിലിടങ്ങളില് / വിശ്യാഭ്യാസ സ്ഥാപനങ്ങളിൽ / തെരുവുകളിൽ / ആരാധനാലായങ്ങളിൽ) പോലും ജിവിക്കുന്ന മുസ്ലിം സ്ത്രികള്‍ക്ക് പോലും ഹിജാബിനെ കുറിച്ച് വ്യത്യസ്ഥ അഭിപ്രയമാണൂള്ളത് . അങ്ങനെ ഹിജബു എളുപ്പത്തില് അഭിപ്രായം പറഞ്ഞ് കൈകാര്യം ചെയ്യാവുന്ന ഒരു വിഷയമല്ലെന്നും വളരെ സുക്ഷ്മരാഷ്ട്രീയമുള്ള ഒരു വസ്ത്രമാനെന്നും ഈ പുസ്തകം നമ്മോട് പറയുന്നു. ഹിജാബിനെ എളുപത്തില് നിർണ്ണയിച്ചു കളയാം എന്ന ആധുനിക- സെക്യുലർ യുക്തി ഇസ്ലാമിക സമൂഹം ഇ വിഷയത്തില് പുലര്‍ത്തുന്ന അങ്ങേയറ്റം ബഹുസ്വരമായ സമീപനത്തെ ഒട്ടും പരിഗണിക്കുന്നിലെന്നു ഈ പുസ്തകം അടിവരയിടുന്നു. മധ്യകാലത്തെ ആണുങ്ങളായ ഇസ്ലാമിക പണ്ഡിതന്മാര് മുതല് ഇസ്ലാമിക ഫെമിന്‍സ്ടുകള് ആയ അമിന വദൂദ്, ലൈല അഹ്മദ്, അസ്മ ബർലാസ് ഒക്കെ തന്നെ ഹിജാബിനെ കുറിച്ച് അഭിപ്രായ വ്യത്യാസം പുലര്‍ത്തുന്നു എന്നും ഇവയൊക്കെ ഒരു ജനസമൂഹം എന്ന നിലയില് മുസ്ലീംങ്ങളെ പല രീതിയില് നിർണ്ണയിക്കുന്നുവെന്നും ഈ പുസ്തകം കാണിക്കുന്നു. മാത്രമല്ല ഹിജാബിനെ പോലിസിങ്ങിനു വിധേയമാകുന്ന സെക്യുലർ യുക്തി മുസ്ലീംങ്ങളെകുറിച്ചുള്ള കൊളോണിയല് – ഒരിയന്റലിസ്റ്റ് വാർപ്പുമാതൃകകളില് നിന്ന് ഒട്ടും മുക്തമാല്ലെന്നും ഈ പുസ്തകം തെളിയിക്കുന്നു.\n(ദല്‍ഹി ജവഹര്‍ലാല് നെഹ്റു യൂനിവേഴ്സിറ്റി പൊളിറ്റിക്കല് സയന്‍സ് വിദ്യാര്‍ഥിനിയാണ് ലേഖിക)\nചരിത്രാനുഭവങ്ങളിലേക്ക് തുറക്കുന്ന വാതില് കെ. കെ. കൊച്ച്3days ago\nഇസ്‌ലാമും ബ്ലാക്ക് ഓറിയന്റലിസവും : ഷെർമൻ ജാക്സനെ വായിക്കുമ്പോൾ ഷമീര് കെ.എസ് March 5, 2018\nതലയില് നക്ഷത്രങ്ങള് തിളയ്ക്കുന്ന കറുത്തമീനുകള് ശ്രുതീഷ് കണ്ണാടി August 9, 2017\nഅനുഭവവും സിദ്ധാന്തവും : ഇസ്‌ലാമും ലിംഗ രാഷ്ട്രീയവും 9/11 നു ശേഷം June 27, 2018\nപൊതുവ്യവഹാരങ്ങളിലെ മുസ്‌ലിംസ്ത്രീ July 18, 2017\nവ്യക്തി നിയമം : മുസ്ലീം സ്ത്രീ – അധികാരവും സംഘര്‍ഷങ്ങളും March 7, 2017\nഒരു മുസ്ലിം വിദ്യാര്‍ത്ഥിനിയും എസ്.എഫ്.ഐ യുടെ ഖാപ് പഞ്ചായത്തുകളും February 15, 2017


സാമന്തയുടെ ബോയ്‌ഫ്രണ്ട് ഈ ക്രിക്കറ്റ് പ്ലയർ\nനടി സാമന്ത നായികയാകുന്ന കാത്തുവാക്കുളെ രണ്ട് കാതലിന്റെ റിലീസ് ഏപ്രിൽ 28 ന് ആണ്. വിഘ്‌നേഷ് ശിവന് സംവിധാനം ചെയ്യുന്ന ചിത്രത്തില് സാമന്തക്കൊപ്പം സൂപ്പര്‍താരങ്ങളായ നയന്‍താര, വിജയ് സേതുപതി എന്നിവരും പ്രധാന വേഷത്തിലെത്തുന്നു.\nസാമന്ത ചിത്രത്തില് ഖദീജ എന്ന കഥാപാത്രമായാണ് എത്തുന്നത്. എന്നാൽ സാമന്തയുടെ ബോയ്ഫ്രണ്ടായി ചിത്രത്തില് അഭിനയിക്കുന്നത് ക്രിക്കറ്റ് താരം ശ്രീശാന്ത് ആണ്. അണിയറപ്രവര്‍ത്തകര് ആണ് ഇക്കാര്യം വെളിപ്പെടുത്തിയിരിക്കുന്നത്. കഴിഞ്ഞ ദിവസം പുറത്തിറങ്ങിയ ചിത്രത്തിലെ അടിപൊളി ഗാനങ്ങളിലൊന്നായ ഡിപ്പം ഡപ്പം എന്ന ഗാനത്തിലും ശ്രീശാന്ത് എത്തുന്നുണ്ട്.


Gulab Jamun Recipe : 15 മിനിറ്റ് ഗുലാബ് ജാമൂന് തയ്യാര് - Malayalam BoldSky\n| Updated: Friday, September 4, 2020, 10:26 [IST]\nഎപ്പോഴായാലും അല്‍പം മധുരം കഴിക്കണം എന്ന് തോന്നിയാല് ഉടനേ തന്നെ കടയില് പോവുന്ന സ്വഭാവമാണോ? എന്നാല് ഇനി വീട്ടില് തന്നെ നമുക്ക് അല്‍പം സ്‌പെഷ്യല് മധുരം ഇട്ടാലോ. അതിന് സഹായിക്കുന്ന ഒന്നാണ് ഗുലാബ് ജാമൂന്. ഇത് നിങ്ങളുടെ മധുരപ്രിയര്‍ക്ക് എപ്പോള് വേണമെങ്കിലും നല്‍കാവുന്ന ഒന്നാണ് എന്ന കാര്യത്തില് സംശയം വേണ്ട. വളരെഎളുപ്പത്തില് തന്നെ നിങ്ങള്‍ക്ക് ഇത് തയ്യാറാക്കാവുന്നതാണ്. അതിന് വേണ്ടി ആകെ ചിലവാക്കേണ്ടത് 15 മിനിറ്റ് മാത്രം മതി. വളരെ എളുപ്പത്തില് വീട്ടില് തന്നെ നമുക്ക് ഇനി മുതല് ഗുലാബ് ജാമൂന് തയ്യാറാക്കാം. അതിന് വേണ്ടി എന്തൊക്കെ ചെയ്യണം എന്നുള്ളത് ഒന്ന് ഓടിച്ച് നോക്കാം.\nപാല്‍പ്പൊടി - അരക്കപ്പ്\nമൈദ - കാല്‍കപ്പ്\nഏലക്ക - ആവശ്യത്തിന്\nചെറുനാരങ്ങ നീര് - അരമുറി\nപാനി തയ്യാറാക്കുകയാണ് അടുത്തതായി വേണ്ടത്. പഞ്ചസാര അല്‍പം വെള്ളം ഒഴിച്ച് നല്ലതുപോലെ നൂല്‍പ്പരുവത്തില് ആക്കിയെടുക്കുകയാണ് ചെയ്യേണ്ടത്. ഇത് കട്ട കെട്ടാതിരിക്കുന്നതിന് വേണ്ടി അല്‍പം നാരങ്ങ നീരും ചേര്‍ക്കേണ്ടതാണ്. ശേഷം നമ്മള് കുഴച്ച് മാറ്റി വെച്ച മാവ് ചെറിയ ഉരുളകളാക്കി എണ്ണയില് വറുത്ത് കോരി ഇത് പഞ്ചസാര പാനിയിലേക്ക് ഇടേണ്ടതാണ്. കുറേ സമയം ഇതില് കിടന്ന് ഇവയെല്ലാം നല്ലതുപോലെ വീര്‍ത്ത് വരുന്നു. വേണമെങ്കില് നിങ്ങള്‍ക്ക് അല്‍പം കുങ്കുമപ്പൂവും റോസ് വാട്ടറും മിക്‌സ് ചെയ്യാവുന്നതാണ്. നല്ല സ്വാദുള്ള ഗുലാബ് ജാമൂന് റെഡി.\nRead more about: sweets cooking പാചകം മധുരം


നോമ്പുകാലത്തെ പറങ്കിമാങ്ങയും ബബ്ലൂസ് നാരങ്ങയും – Utharadesam\nഎന്.കെ.എം മഹ് ളരി ബെളിഞ്ച\nMay 16, 2020 Published Time: 4:29 PM\nകൊറോണ ദുരിതങ്ങള്‍ക്കിടയില് റമദാന് സമാഗതമായപ്പോള് പഴയ കാല നോമ്പ് ജീവിതമാണ് മനസ്സില് തെളിഞ്ഞ് വരുന്നത്. ഇല്ലായ്മയുടെ കാലത്തെ റമദാനിനോട് സാദൃശ്യപ്പെടുത്താവുന്ന നോമ്പായിരിക്കും ഈ വര്‍ഷത്തേത്. കഴിഞ്ഞ വര്‍ഷങ്ങളില് ഉണ്ടായ സമൃദ്ധികളൊന്നും ഈ വര്‍ഷം കാണാനിടയില്ല. ഓര്‍ക്കാനായി ഒത്തിരി റമദാന് കാര്യം ഇവിടെ കുറിക്കട്ടെ…\nറമദാനിന്റെ പൊന്നമ്പിളിമാനത്ത് ഉദയം ചെയ്യുന്നതിനു മുമ്പേ കാരക്കയും കസ്‌കസും സോജിപ്പൊടിയും വീട്ടിലെത്തും. നോമ്പ് തുറക്കായി കടയില് നിന്ന് വാങ്ങുന്ന പ്രധാന സാധനനങ്ങളാണിത്. നാരങ്ങ സര്‍വ്വത്ത് അപൂര്‍വ്വമായിരുന്നു. വീട്ടുവളപ്പില് ചെറുനാരങ്ങ കൃഷി ചെയ്തിരുന്നെങ്കിലും വാഴപ്പഴം കൊണ്ടാണ് സര്‍വ്വത്ത് ഉണ്ടാക്കിയിരുന്നത്. ചിലപ്പോള് കസ്‌കസിനൊപ്പം പഴം ചേര്‍ത്ത് കലക്കും. സര്‍വ്വത്തിനൊപ്പം കാരക്കയും വാഴപ്പഴവുമാണ് നോമ്പ് തുറക്കാന് കൂട്ടുണ്ടാവുക. ഉമ്മയും ഉപ്പയും അടക്കം പതിനൊന്ന് പേരാണ് വീട്ടിലുണ്ടായിരുന്നത്. വൃത്താകൃതിയില് തറയില് പലവെച്ചിരിക്കുന്ന ശൈലിയായിരുന്നു വീട്ടില്. ഉമ്മക്കാണ് നിയന്ത്രണ ചുമതല. നോമ്പ് തുറക്കാവശ്യമായ വിഭവങ്ങള് തയ്യാറാക്കുന്നതും ഉമ്മയായിരുന്നു.\nഒന്നോ രണ്ടോ കാരക്ക കീറാക്കി മുറിച്ച് നോമ്പ് മുറിക്കാനായി എല്ലാവര്‍ക്കും കൊടുക്കും. സര്‍വ്വത്തും സോജിയും പള്ള നിറച്ച് കുടിക്കാം. തോട്ടത്തില് നിന്ന് വെട്ടിയ വാഴപ്പഴം പഴുത്താല് നോമ്പ് തുറ കസര്‍ത്തും. സര്‍വ്വത്ത് ഉണ്ടാക്കി മിച്ചം വരുന്നത് കഴിക്കാന് തരും. ചിലപ്പോള് ഒരെണ്ണം കിട്ടിയെന്ന് വരും. അധികവും കഷ്ണമായിരിക്കും.\nവേനല് കാലത്ത് പറങ്കിമാങ്ങയായിരിക്കും താരം. മുറ്റത്തും പറമ്പിലുമായി പൂത്ത് നില്‍ക്കുന്ന കശുമാവിന് നിന്ന് പറിച്ചെടുത്ത പറങ്കിമാങ്ങ കഴുകി വൃത്തിയാക്കി മുറിക്കും. ഒന്നിനെ രണ്ടോ അധിലധികമോ കഷ്ണമാക്കി മുറിച്ച് ഉപ്പ് പുരട്ടി വെക്കും. മഗ്രിബ് ബാങ്ക് വിളിച്ച് നോമ്പ് തുറക്കാന് നേരം ആര്‍ത്തിയില് തിന്ന് തീര്‍ക്കും. അന്ന് യഥേഷ്ടം തിന്നാന് കിട്ടിയിരുന്നത് പറങ്കിമാങ്ങ മാത്രമായിരുന്നു…\nവീട്ടുപറമ്പില് നിന്ന് ലഭിക്കുന്ന പഴവര്‍ഗ്ഗങ്ങളല്ലാതെ കടയില് നിന്ന് വാങ്ങുന്നതൊന്നും അന്നുണ്ടായിരുന്നില്ല. ചെക്കോത്ത് എന്ന ബബ്ലൂസ് നാരങ്ങ ചില ദിവസങ്ങളില് ഉപ്പ കോരിക്കാറില് നിന്ന് കൊണ്ട് വരുമായിരുന്നു. ശമാം വലിപ്പത്തിലുള്ള ബബ്ലൂസ് നാരങ്ങക്ക് പ്രത്യേക രുചിയാണ്.ഉപ്പ തന്നെ മുറിച്ച് വിഹിതം വെക്കും. വീട്ടില് മുത്താറി കൃഷി ഉള്ളതിനാല് മുത്താറി സര്‍വ്വത്തും ചിലപ്പോള് കിട്ടിയെന്ന് വരും.\nനോമ്പ് തുറയും നിസ്‌കാരവും കഴിഞ്ഞ് ഭക്ഷണം കഴിക്കാനിരിക്കും.മിക്ക ദിവസവും ചോറും പച്ചക്കറിയുമായിരിക്കും. ചിലപ്പോള് പത്തിരിയോ കടമ്പോ(പിണ്ടി)ഉണ്ടാകും. കുടുംബക്കാരെയും അയല്‍വാസികളെയും വിളിച്ച് വീട്ടില് നടക്കുന്ന നോമ്പ് തുറ ദിവസമാണ് കോഴിക്കറിയും നെയ്‌ച്ചോറും ഉണ്ടാക്കിയിരുന്നത്.ആതിഥേയനായ എനിക്ക് കോഴിക്കാലായിരിന്നു കിട്ടിയിരുന്നത്. അതിഥികള് കഴിച്ച് മിച്ചം വന്നത് മാത്രം തിന്നാല് മതിയെന്ന് നേരത്തെ നിര്‍ദ്ദേശമുണ്ടാകും. ‘മുസ്താ ആള്‍ക്കാറെടയില് റാഉ(ആര്‍ത്തി) കാണ്‌ച്ചെങ്ക് പൊറം പൊടിയാഉം’.\nനോമ്പ് തുറ ദിവസം ഉമ്മയുടെ താക്കീത് സ്വരമാണിത്. ലംഘിച്ചാല് റമദാനിലെ ഇരട്ടി പ്രതിഫലം ഇവിടെയും കിട്ടും. കോഴിയുടെ മുള്ള് മാത്രമായിരിക്കും അതിഥികള് കഴിച്ച് മിച്ചമുണ്ടാകുക. കോഴിയുടെ കാലെങ്കിലും കിട്ടുന്നത് ഭാഗ്യമെന്ന് കരുതാം. മത്സ്യവും മാംസവും കിട്ടണമെങ്കില് എവിടെങ്കിലും നോമ്പ് തുറക്ക് പോകണം. കുടുംബ വീടുകളില് ഉണ്ടായിരുന്ന ഇഫ്താര് സംഗമങ്ങളില് പോയാല് നെയ്‌ച്ചോറും കോഴിക്കറിയും ഉണ്ണാം.\nപള്ളിയിലാണെങ്കില് സോജിയും കസ്‌കസ് സര്‍വ്വത്തും പത്തിരിക്കഷ്ണവുമായിരിക്കും നോമ്പ് തുറക്കുണ്ടാകുക. മഗ്‌രിബ് ബാങ്ക് വിളിക്കുന്നതിന് 15 മിനുട്ട് മുമ്പ് തസ്ബീഹ് ആരംഭിക്കണം. ബാങ്ക് വിളിച്ചാല് മാത്രമെ പള്ളിയില് നിന്നെണീക്കാവൂ.\nമുനിയൂര് മൂസ മുക്രിക്കയായിരുന്നു ബാങ്ക് വിളിച്ചിരുന്നത്.\nബാങ്ക് വിളിക്കാനായി മുക്രിക്ക മൈക്കിനു മുമ്പില് നിന്നാല് അകം പള്ളിയില് നിന്ന് എണീറ്റ് ഓടും. പുറം പള്ളിയില് നിരത്തിവെച്ച സര്‍വ്വത്ത് ഗ്ലാസ്സിനു മുന്നിലിരുന്ന് നോമ്പുതുറക്കും. വലിയ ഗ്ലാസ്സും പത്തിരിയും കിട്ടാനുള്ള ആര്‍ത്തിയില് പള്ളിയില് നിന്ന് എണീറ്റ് ഓടുമ്പോള് കാല്‍വഴുതി വീണാല് പിന്നെ ഗുല്‍മാലിന്റെ ഔലും കഞ്ഞിയും…\nനിസ്‌കാരം കഴിഞ്ഞ് മുക്രിയുടെ കൈയ്യില് നിന്ന് രണ്ടെണ്ണം കിട്ടും. മുക്രിയുടെ നോമ്പിന്റെ ചൂട് തീര്‍ക്കാന് മാത്രം ഊക്കുണ്ടാകും(ശക്തി) അടിക്ക്. പള്ളിയില് കളിക്കുന്ന കുട്ടികളെയും ഭക്ഷണം മോഷ്ടിക്കുന്ന പൂച്ചയെയും തല്ലാനായി മൂസ മുക്രിക്ക കൈയ്യില് നുച്ചിവടി കരുതി വെക്കും.അടി കിട്ടിയ കുട്ടികളോട് ഒരാഴ്ച പള്ളിയില് വരരുതെന്ന അഭ്യര്‍ത്ഥനയും…മഗ്‌രിബ് കഴിഞ്ഞ് വീട്ടില് വന്നാല് ഭക്ഷണം കഴിക്കാനിരിക്കും. കഴിഞ്ഞെണീക്കുമ്പോള് ഇശാ വാങ്ക് വിളിക്കും. പിന്നെ ജ്യേഷ്ഠസഹോദരന്മാര്‍ക്കൊപ്പം പള്ളിയിലേക്ക്…\nറമദാനിലെ തറാവീഹ് ജമാഅത്ത് പ്രത്യേക ഹരമായിരുന്നു.തറാവീഹ് ജമാഅത്തിനായി നാട്ടുകാരെല്ലാം പള്ളിയില് എത്തും. ബെളിഞ്ചയിലെ പഴയ ഓട് മേഞ്ഞ ബദര് ജുമാ മസ്ജിദിന്റെ അകംപള്ളി മുതിര്‍ന്നവരെക്കൊണ്ട് നിറയും. കുട്ടികള് പുറം പളളിയിലാണ് നില്‍ക്കേണ്ടത്. നിസ്‌കാരത്തില് വികൃതി കളിക്കാതിരിക്കാന് മുതിര്‍ന്നവരാരെങ്കിലും കുട്ടികള്‍ക്കൊപ്പം നില്‍ക്കും. സുജൂദില് പോകുമ്പോള് മുമ്പില് നില്‍ക്കുന്നവന്റെ കാല് പിടിച്ച് വലിച്ചിടുന്ന വിരുതന്മാരും കുട്ടികളുടെ കൂട്ടത്തിലുണ്ടായിരുന്നു..\nതറാവീഹ് കഴിഞ്ഞാലുടന് ഏതെങ്കിലും മുതഅല്ലിം ഉറുതി പറയാനായി എണീറ്റ് നില്‍ക്കും. പള്ളിദര്‍സില് പഠിക്കുന്ന മുതഅല്ലിംകളാണ് റമദാനില് പള്ളികളില് ഉര്‍തി പറയാനെത്തുക. സ്വരമാധുര്യം കൊണ്ട് ആകര്‍ഷണീയമായ ഉര്‍തി കേള്‍ക്കാന് നാട്ടുകാര്‍ക്കെല്ലാം പ്രത്യേക താല്‍പര്യമായിരുന്നു. വീടുകളിലുള്ള സ്ത്രീകള്‍ക്ക് കേള്‍ക്കാന് മൈക്കിലായിരിക്കും ഉര്‍തി പറയുക… ഖുര്‍ആനും ഹദീസും ചരിത്രശകലങ്ങളെല്ലാം ഉള്‍ക്കൊള്ളിച്ച് ഉസ്താദുമാര് പറയുന്ന ഉര്‍തി കേള്‍ക്കാന് പള്ളിയില് ചാരിയിരിക്കുന്ന വയസ്സന്മാര് പള്ളിയുടെ അലങ്കാരമായിരുന്നു.\nഉര്‍തി കഴിഞ്ഞാല് മുതഅല്ലിമിന് ഹദ്യ നല്‍കണം. പുറം പള്ളിയില് വിരിച്ച മുസല്ലയില് നാട്ടുകാര് ഇട്ട് കൊടുക്കുന്ന പൈസ മുക്രിക്ക എണ്ണി തിട്ടപ്പെടുത്തി ഉസ്താദിന്റെ കൈയ്യില് കൊടുക്കും. ഉര്‍തി പറയുന്ന ഉസ്താദിന് കൊടുക്കാനായി ഉമ്മ എന്തെങ്കിലും കൈയ്യില് തരും. വീട്ടിലെത്തിയാല് ഉസ്താദ് പറഞ്ഞ ഉര്‍തി ഉമ്മക്കും പെങ്ങന്മാര്‍ക്കും പറഞ്ഞു കൊടുക്കണം. അതൊരു പ്രാക്ടീസ് ആയിരുന്നുവെന്ന് പിന്നീടാണ് അറിഞ്ഞത്.\nബാല്യകാലത്തെ റമളാന് സ്മരണകള് കൊറോണ യുഗത്തില് മനസ്സിനെ ആനന്ദിപ്പിക്കുകയും അതിലേറെ ചിന്തിപ്പിക്കുകയും ചെയ്യുന്നു.\nസമൃദ്ധമായ വിഭവങ്ങളാല് നിറഞ്ഞ് കവിയുന്ന തീന്‍മേശപോലും റമദാനില് കൊറോണയുടെ ദുരിതമറിഞ്ഞു. അടുക്കളയില് നിന്ന് വലിച്ചെറിഞ്ഞ ഭക്ഷണങ്ങള് ആകാശം നോക്കി കരഞ്ഞതായിരിക്കാം ജനങ്ങള് അനുഭവിക്കുന്ന ഈ ദുരിതങ്ങള്‍ക്കെല്ലാം കാരണം…\nപഴപച്ചക്കറിധാന്യ വിഭവ രംഗത്തെ പരാശ്രയമാണ് കൊറോണ കാലത്ത് മനുഷ്യരെ നിരാശ്രയനാക്കിയത്…\nകൊറോണാനന്തര ലോകക്രമം, സൂചനകള്\nഖുര്‍ആനിലൂടെ കൈവരിച്ച വെളിച്ചം ഭാവിയുടെ വഴിത്താരയില് കരുത്താവണം\nഅന്യ സംസ്ഥാനത്തുള്ളവര്‍ക്ക് പാസ് അനുവദിച്ചില്ലെങ്കില് പ്രക്ഷോഭം ആരംഭിക്കും -എം.സി. ഖമറുദ്ദീന്\nമാസ്‌ക്ക് ധരിച്ചില്ലെങ്കില് പിടി വീഴും; ജില്ലയില് 117 പേര്‍ക്കെതിരെ കേസ്\nആരോഗ്യ പ്രവര്‍ത്തകര്‍ക്ക് സി.ഐ.ടിയുവിന്റെ ആദരം


മലപ്പുറത്ത് കലക്‌ടറേറ്റ് പടിക്കല് കലമുടയ്‌ക്കല് സമരം നവംബര് 27ന് – Azad Online\nമലപ്പുറത്ത് കലക്‌ടറേറ്റ് പടിക്കല് കലമുടയ്‌ക്കല് സമരം നവംബര് 27ന്\nby Azad നവംബര് 22, 2014 സെപ്റ്റംബര് 16, 2020\nLeaveaComment on മലപ്പുറത്ത് കലക്‌ടറേറ്റ് പടിക്കല് കലമുടയ്‌ക്കല് സമരം നവംബര് 27ന്\nദേശീയപാതയില് കോര്‍പറേറ്റ് അധിനിവേശത്തിന് വഴിയൊരുക്കാന് ജനങ്ങളെ ഉന്മൂലനംചെയ്യാനുള്ള ഗവണ്‍മെന്റ്-കോര്‍പറേറ്റ് സംയുക്ത പദ്ധതിക്കെതിരെ സമരം ശക്തമാകുന്നു. നവംബര് 20ന് സംസ്ഥാനത്തെ ജില്ലാ ആസ്ഥാനങ്ങള്‍ക്കു മുന്നിലേക്ക് ജനങ്ങള് മാര്‍ച്ചുചെയ്‌തു. പ്രാദേശിക അസൗകര്യംമൂലം മാറ്റിവെച്ച മലപ്പുറത്തും കോഴിക്കോട്ടും നവംബര് 27ന് പ്രക്ഷോഭം നടക്കും. മലപ്പുറം ജില്ലയിലെ പ്രശ്‌നബാധിതര് 27ന് കലക്‌ടറേറ്റ് പടിക്കല് കലമുടച്ചു പ്രതിഷേധിക്കാനാണ് തീരുമാനിച്ചിട്ടുള്ളത്.\nമുപ്പതു മീറ്ററില് ചുങ്കം ചുമത്താത്ത ആറുവരിപ്പാതയാണ് കേരളത്തിനനുയോജ്യമെന്ന് ഭരണ – രാഷ്‌ട്രീയ നേതൃത്വങ്ങള്‍ക്കെല്ലാം അറിയാം. 2010 മെയ്‌മാസമാദ്യം ചേര്‍ന്ന സര്‍വ്വ കക്ഷിയോഗം അങ്ങനെ തീരുമാനിച്ചതുമാണ്. അത് പിന്നീട് അട്ടിമറിച്ചത് കോര്‍പറേറ്റ് -ഇടനില താല്‍പ്പര്യങ്ങള്‍ക്കു കീഴടങ്ങിക്കൊണ്ടാണ്. അതിനെത്തുടര്‍ന്നുണ്ടായ ശക്തമായ ജനകീയ പ്രക്ഷോഭങ്ങളെ നേരിടാനാവാതെ ഭരണക്കാര്‍ക്കും അവരുടെ സൈനികവ്യൂഹത്തിനും പിന്‍വാങ്ങേണ്ടിവന്നു. രാഷ്‌ട്രപതി ഒപ്പുവെച്ചിറക്കിയ ഭൂമി ഏറ്റെടുക്കല് വിജ്ഞാപനം മൂന്നുതവണയാണ് റദ്ദായിപ്പോയത്. ലാന്റ് അക്യുസിഷ്യന് ഓഫീസ് അടച്ചുപൂട്ടി സ്ഥലം വിടേണ്ട അവസ്ഥപോലുമുണ്ടായി. ഈ അവസരത്തില് റോഡ് വികസനം ഇങ്ങനെ ജനവിരുദ്ധ പ്രവര്‍ത്തനങ്ങളില് തളച്ചിടുന്നതിനെതിരെ പലകോണുകളില്‍നിന്നും വിമര്‍ശനമുയര്‍ന്നു. ഇതേ തുടര്‍ന്നാണ് ഇക്കഴിഞ്ഞ മെയ്‌മാസത്തില് വിശദമായ കൂടിയാലോചനകള്‍ക്കു ശേഷം മുപ്പതുമീറ്ററില് ചുങ്കമില്ലാത്ത ആറുവരിപ്പാത എന്ന നിലപാടിലേക്ക് ഗവണ്‍മെന്റ് വന്നത്. ഇക്കാര്യം വലിയ പരസ്യങ്ങളിലൂടെ ഗവണ്‍മെന്റ് ജനങ്ങളെ അറിയിക്കുകയും ചെയ്‌തു.\nഎന്നാല് കോര്‍പറേറ്റുകളും ഗവണ്‍മെന്റും രാഷ്‌ട്രീയ നേതൃത്വങ്ങളുമായുമുള്ള ഇടപാടുകളുടെ ഇടനിലക്കാരും അടങ്ങിയിരിക്കാന് ഒരുക്കമല്ലായിരുന്നു. രാജ്യത്തെ ഏറ്റവും വലിയ സ്വകാര്യമൂലധന സംരംഭത്തിന്റെയും വ്യവഹാരത്തിന്റെയും വകയില് കിട്ടാവുന്ന കോടികള് കൈയൊഴിക്കാന് അവര് തയ്യാറല്ല. ശക്തമായ സ്വാധീനത്തിലൂടെയും പ്രലോഭനങ്ങളിലൂടെയും ഗവണ്‍മെന്റിനെയും രാഷ്‌ട്രീയ കക്ഷികളെയും അവര് വിലയ്‌ക്കെടുത്തു എന്നു വേണം കരുതാന്. ഇടനില താല്‍പ്പര്യം തിരിച്ചറിയാന് പൊതുമരാമത്തു ചുമതലയുള്ള ഐ.എ എസ്സുദ്യോഗസ്ഥന് ഉള്‍പ്പെട്ട അഴിമതിയുടെ സ്വഭാവം പരിശോധിക്കുകയേ വേണ്ടൂ. നാല്‍പ്പത്തഞ്ചു മീറ്റര് വേണം കേരളത്തില് ദേശീയപാതക്കെന്നു കേന്ദ്രമന്ത്രി പ്രഖ്യാപിക്കുന്നതിനു രണ്ടാഴ്‌ച്ച മുമ്പുതന്നെ ഭൂമി ഏറ്റെടുക്കല് വിജ്ഞാപനം ഗസറ്റില് പ്രസിദ്ധീകരിച്ച ഉദ്യോഗസ്ഥരാണ് കേരളത്തിലുള്ളത്. മുപ്പതു മീറ്ററില് ആറുവരിപ്പാതയാവാമെന്നു പരസ്യപ്പെടുത്തി യതിന്റെ മഷിയുണങ്ങുംമുമ്പുതന്നെ ആ തീരുമാനം അട്ടിമറിക്കാന് ഗവണ്‍മെന്റ് സെക്രട്ടറിമാര് ധൈര്യപ്പെട്ടു. മന്ത്രിമാര്‍ക്കും ജനപ്രതിനിധികള്‍ക്കും മറിച്ചൊരു തീരുമാനമുണ്ടെന്നു കരുതാനാവില്ല. പണത്തിനുമേല് പറക്കുന്ന പരുന്തുകള് ഇവിടെയുമില്ല എന്നു സാരം.\nജനകീയവികസനമാവുമ്പോള് കുറച്ചുപേര് ത്യാഗം സഹിക്കേണ്ടി വരുമെന്നാണ് അവര് ഉദ്‌ബോധിപ്പിക്കുന്നത്. നേട്ടവും കോട്ടവും ജനങ്ങള് ഒരുപോലെ സഹിക്കണം എന്നല്ലേ പറയേണ്ടത്? ജനങ്ങളുടെ നികുതിപ്പണത്തില്‍നിന്നു ഗവണ്‍മെന്റ് കോര്‍പറേറ്റുകള്‍ക്കു നല്‍കുന്ന ഗ്രാന്റ്‌മതി റോഡ് വികസനത്തിന് എന്ന് ഗവണ്‍മെന്റുരേഖകള്‍തന്നെ സാക്ഷ്യപ്പെടുത്തുന്നുണ്ട്. എന്നാല് അമിതമായി കാണിക്കുന്ന എസ്റ്റിമേര്‌റ് തുക പിരിച്ചെടുക്കാന് രണ്ടോ മൂന്നോ പതിറ്റാണ്ടുകാലം അവരെ അനുവദിക്കുകയാണ്. സ്വന്തം വീടും ഭൂമിയും കൃഷിയും കച്ചവടവും തൊഴിലും നഷ്‌ടമാകുന്നവരുടെ ലക്ഷക്കണക്കിനു കോടി വിലമതിക്കാവുന്ന ഭൂമിയുള്‍പ്പെടെയുള്ള മുതല് മുടക്കിനെപ്പറ്റി ഗവണ്‍മെന്റ് മൗനം പുലര്‍ത്തുന്നു. ആയിരക്കണക്കിനു കോടിയുടെ കള്ളക്കണക്കുണ്ടാക്കുന്ന കോര്‍പറേറ്റുകള്‍ക്ക് റോഡ്‌പണി പൂര്‍ത്തിയാവുംമുമ്പുതന്നെ ചുങ്കംപിരിക്കാന് അനുവാദമുണ്ട്. പക്ഷെ, ലക്ഷക്കണക്കിനുകോടി നല്‍കുന്ന നിസ്വരായ സാധാരണക്കാര്‍ക്കു നിശ്ചയിച്ച തുച്ഛമായ തുകതന്നെ ലഭിക്കാന് പതിറ്റാണ്ടുകള് കാത്തിരിക്കണം. ഏഴിമലയിലെയും മൂലമ്പള്ളിയിലെയും അനുഭവം അതാണ് പഠിപ്പിക്കുന്നത്. അക്കാലമത്രയും യാചകരായോ അഭയാര്‍ത്ഥികളായോ അലഞ്ഞുജീവിക്കാനായാല് അതിജീവിച്ചെത്തുന്നവര്‍ക്ക് രേഖകളെല്ലാമുണ്ടെങ്കില് അന്നു ഒരു മാസത്തെ റേഷനുപോലും തികയാത്ത സംഖ്യ കിട്ടിയാലായി എന്നേപറയാനാവൂ.\nഅതല്ലെങ്കില് ആര്‍ക്കാണിതില് ഉറപ്പു നല്‍കാനാവുക എന്നു പറയട്ടെ. മതിയായ വിലയും നഷ്‌ടപരിഹാരവും കൈപ്പറ്റിയേ ഇറങ്ങിപ്പോകേണ്ടതുള്ളു എന്ന് ഉറപ്പു നല്‍കട്ടെ. അതല്ലെങ്കില് ദേശീയപാത കച്ചവടമായി കാണുകയാണെങ്കില് ബി.ഒ.ടി മുതലാളിമാര് ടോള് പിരിക്കുന്ന കാലമത്രയും അതിന്റെ വിഹിതം ദിനംപ്രതി ഇരകള്‍ക്കുകൂടി ലഭ്യമാക്കട്ടെ. ഭൂമി വലിയ നിക്ഷേപമാണ് എന്ന് ഇന്നേതു കൊച്ചുകുട്ടിക്കുമറിയാം. പാവങ്ങളുടെ ഭൂമി കോര്‍പറേറ്റുകള്‍ക്കു സൗജന്യനിക്‌ഷേപമായി വിട്ടു നല്‍കാന് നിര്‍ബന്ധിക്കേണ്ടതില്ല. തുച്ഛമായ പണം നല്‍കി അവരെ കബളിപ്പിക്കുകയും വേണ്ട. രാജ്യത്തിന്റെ വികസനവും കോര്‍പറേറ്റ് ചൂഷണവും കൂട്ടിക്കുഴയ്‌ക്കരുത്. കേരളീയരെപ്പോലെ റോഡിനും മറ്റു വികസനപ്രവര്‍ത്തനങ്ങള്‍ക്കും സൗജന്യമായി ഭൂമി നല്‍കിയവര് മറ്റെങ്ങുണ്ട്? കച്ചവടമല്ലാത്ത വികസനത്തിന്റെ രീതിയിലാണെങ്കില് ത്യാഗം സഹിക്കാന് ജനങ്ങള് ഇപ്പോഴും ഒരുക്കവുമാണ്.\nപിന്നെ റോഡിന്റെ കാര്യം. വീതി കൂട്ടണമെന്നു പറയുന്ന ദേശീയപാത അരനൂറ്റാണ്ടിനും മുമ്പ് അന്നത്തെ ആവശ്യകതക്കും സാധ്യതക്കും കീഴ്‌പ്പെട്ടു നിര്‍മ്മിച്ചതാണ്. ഇപ്പോള് പണിയേണ്ട പാതയാകട്ടെ, വരാനിരിക്കുന്ന അരനൂറ്റാണ്ടു മുന്‍കൂട്ടിക്കണ്ടു ആസൂത്രണം ചെയ്യുന്നതാകണം. പഴയ കാര്‍ഷിക വ്യാവസായിക വിപണന കേന്ദ്രങ്ങളെ കൂട്ടിയോജിപ്പിച്ചും പഴയ സാങ്കേതിക വിദ്യക്കു വഴങ്ങുന്ന രീതിയിലും നിര്‍മിച്ച പാതകള് ഇപ്പോഴത്തെ ആവശ്യത്തിനുപോലും തികയുകയില്ല. വീതികൂട്ടിയതുകൊണ്ട് ദൂരം കുറയുകയോ സമയലാഭവും ഇന്ധനലാഭവും നല്‍കുകയോ ചെയ്യുന്നില്ല. പഴയ കാര്‍ഷിക വ്യാവസായിക വിപണന കേന്ദ്രങ്ങള് പലതും ക്ഷീണിച്ചു.പുതിയവ ഉയര്‍ന്നുവന്നു. പുതിയ ആവശ്യങ്ങളും നിര്‍ബന്ധങ്ങളും രൂപമെടുത്തിരിക്കുന്നു. അവ സാക്ഷാത്‌ക്കരിക്കുംവിധം പുതിയ പാതയാണുണ്ടാവേണ്ടത്. അതിനു സാങ്കേതിക വിദ്യയിലെ വികാസമുള്‍പ്പെടെയുള്ള പുതിയ സാധ്യതകള് പ്രയോജനപ്പെടുത്തണം. എലിവേറ്റഡ് ഹൈവേയായിരിക്കും നമുക്കേറ്റവും സ്വീകാര്യം.\nഇപ്പോള് അക്കാര്യമാലോചിക്കാനുള്ള സമയവും വൈകുകയാണ്.\nകോര്‍പറേറ്റുകളുടെ ദീര്‍ഘവീക്ഷണവും ആസൂത്രണവും അവര്‍ക്കുമെച്ചമുള്ളതാണ്. പഴയ റോഡിലല്ല അവരുടെ നോട്ടം. അതുവഴി കിട്ടുന്ന കോടികളിലാണ്. റോഡ്‌ചുങ്കം ചെറിയൊരു വരുമാനമേ ആവുന്നുള്ളു അവര്‍ക്ക്. അതിലുമെത്രയോ വലിയതാണ് റോഡിനിരുവശവും ഒഴിപ്പിക്കുന്ന കച്ചവടസ്ഥാപനങ്ങളുടെ വരുമാനം വന്‍കിടമാളുകളിലേക്ക് ഒഴുക്കുകവഴി ലഭ്യമാകുന്നത്. ചില്ലറവ്യാപാര മേഖല തകര്‍ക്കുന്ന വലിയ നിക്ഷേപങ്ങളെക്കുറിച്ചു വാ തോരാതെ ആക്രോശിക്കുന്ന രാഷ്‌ട്രീയ പ്രസ്ഥാനങ്ങളെല്ലാം കണ്ണടച്ചിരിപ്പാണ്.നമ്മുടെ ഗ്രാമീണ സമ്പദ്‌ഘടന തകര്‍ക്കപ്പെടുകയാണ്. കൈത്തൊഴിലുകാര്‍ക്കും ചെറുകിടവ്യാപാരികള്‍ക്കും അവരെ ആശ്രയിക്കുന്ന ഗ്രാമീണ സമ്പദ്‌ഘടനയ്‌ക്കും കനത്ത ആഘാതമാണ് സംഭവിക്കാന് പോകുന്നത്. റോഡിന്റെ മറവില് ഇത്രയും അപായകരമായ ഒരു ഇടപാടുനടത്തുന്നതില് ഗവണ്‍മെന്റിന് ലജ്ജ തോന്നേണ്ടതാണ്. അവര് എത്രമാത്രം ജനവിരുദ്ധമായിരിക്കുന്നു എന്നതിന് ഇതില്‍പരം തെളിവെന്തുവേണം?\nവൈകിയാണെങ്കിലും ഭരണ-പ്രതിപക്ഷ പാര്‍ട്ടികളില്‍പെട്ട ചിലര്‍ക്കെങ്കിലും നേര്‍ബുദ്ധി തോന്നിത്തുടങ്ങിയത് ആശ്വാസകരമാണ്. നേരത്തേ മടിച്ചു മടിച്ചു സമരത്തിനെത്താറുണ്ടായിരുന്ന സി.പി.ഐ ഇപ്പോള് തുറന്ന സമീപനം കൈക്കൊണ്ടിരിക്കുന്നു. തിരുവനന്തപുരത്തെ മാര്‍ച്ച് ഉദ്‌ഘാടനംചെയ്യാന് സിപിഐ സംസ്ഥാന സെക്രട്ടറി പന്ന്യന് രവീന്ദ്രനും തൃശൂരില് മുന് റവന്യു മന്ത്രികൂടിയായ കെ.പി രാജേന്ദ്രനും തയ്യാറായി. മുന് ഇടതുപക്ഷ ഗവണ്‍മെന്‍ര് മുപ്പതു മീറ്ററിലും ചുങ്കരഹിത പാതയിലും ഉറച്ചുനില്‍ക്കാത്തതു വീഴ്‌ച്ചയായി എന്നവരേറ്റു പറഞ്ഞു. ഇതു സമരരംഗത്തു പുതിയ ആവേശമുണ്ടാക്കുമെന്നു തീര്‍ച്ച. ഭൂമി അളന്നെടുക്കാന് വന്ന ഉദ്യോഗസ്ഥരെ പ്രതിരോധിക്കാന് പൊന്നാനിയിലും വെളിയങ്കോട്ടും കുറ്റിപ്പുറത്തും നടത്തിയ ധീരോദാത്തമായ ചെറുത്തുനില്‍പുകളില് സിപിഐ പ്രാദേശികനേതൃത്വമുണ്ടായിരുന്നു എന്നതു വിസ്‌മരിക്കുന്നില്ല. പാലിയേക്കരയിലും സജീവസാന്നിദ്ധ്യമുണ്ടായിരുന്നു. ഇപ്പോഴത് നയപരമായ തീരുമാനമായിരിക്കുന്നു എന്നതാണ് സന്തോഷം നല്‍കുന്നത്.\nഇരകളാക്കപ്പെടുന്ന ജനത എല്ലാ രാഷ്‌ട്രീയ കക്ഷിയിലും പെടുന്നവര്‍തന്നെയാണ്. രാഷ്‌ട്രീയാധികാരം പങ്കുവെക്കുന്നതില് മത്സരിക്കുകയോ ഉത്സാഹിക്കുകയോ ചെയ്യുന്ന പ്രസ്ഥാനങ്ങള് താല്‍ക്കാലിക ലാഭത്തിന് തങ്ങളെ പിന്തുണയ്‌ക്കുന്നവരെ കയ്യൊഴിയുകയാണ്. എന്നിട്ടും കാലാകാലങ്ങളില് നടക്കുന്ന തെരഞ്ഞെടുപ്പുകളില് സ്വന്തംപാര്‍ട്ടികളെ അവര് മാറോടണയ്‌ക്കുന്നു. കൊല്ലാന് കൊണ്ടുപോകുമ്പോഴും വിനീതരാകുന്ന നാട്ടുവഴക്കം. അതവര് തിരിച്ചറിയുന്ന നിമിഷം എന്തുസംഭവിക്കുമെന്നേ നോക്കാനുള്ളു.\nപ്രക്ഷോഭം ഒരു പതിറ്റാണ്ടാകുന്ന വേളയാണിത്. അവസാനത്തെ സമരത്തിനാണ് ഇരകളൊരുങ്ങുന്നത്. കലക്‌ടറേറ്റിലേക്കു കഞ്ഞിക്കലങ്ങളുമായി എത്തുന്നവര് അധികാരികള് ഉടയ്‌ക്കാന്‍പോകുന്ന കലം അവര്‍ക്കു മുന്നില് ആദ്യമേ ഉടയ്‌ക്കുകയാണ്. ഇപ്പോഴിതൊരു പ്രതീകമാണ്. പണവും അധികാരവും തകര്‍ക്കുന്ന നിസ്വജീവിതങ്ങളുടെ പ്രതീകം. കലമുടയുമ്പോള് മണ്ണിലാവുന്ന കഞ്ഞിയും രക്തവും ചെറുത്തുനില്‍പ്പിന്റെ അവസാനത്തെ മുദ്രാവാക്യമെഴുതാന് തുടങ്ങുകയാണ്.\n22 നവംബര് 2014\nമുദ്രകള്: azad BOT road NH\nPrevious Entry സംരക്ഷണം വേണ്ടത് വിദ്യാര്‍ത്ഥികള്‍ക്ക് ; അക്കാദമിക് സമൂഹം ഇടപെടണം\nNext Entry പൊതു പ്രവര്‍ത്തകരുടെയും ഉദ്യോഗസ്ഥരുടെയും വരുമാനവിവരം ജനങ്ങളറിയണം


മാഡം ആരാണ്..? കാവ്യാ മാധവന്‍റെ അമ്മ തന്നെയെന്ന് പൊലീസ്...!! - FUTURELINE\nനടി ആക്രമിക്കപ്പെട്ട സംഭവത്തില് ഒന്നാം പ്രതി സുനില്‍കുമാര് പറയുന്ന മാഡം കാവ്യാ മാധവന്റെ അമ്മ തന്നെയെന്ന് പൊലീസ്. തമ്മനത്തെ വില്ല ഇവരുടേതാണ്.\nഅക്രമിച്ച് നടിയുടെ അപകീര്‍ത്തികരമായ വീഡിയോ ചിത്രീകരിച്ച ശേഷം തൊട്ടടുത്ത ദിവസം തന്നെ വീഡിയോയുടെ ഒരു കോപ്പി ഇവര്‍ക്ക് കൈമാറി എന്നാണ് സുനില് കുമാറിന്റെ മൊഴി. വീഡിയോയുടെ മൂന്നു കോപ്പികളാണ് ആലപ്പുഴയിലെ സുഹൃത്തിന്റെ ലാപ്ടോപ്പ് ഉപയോഗിച്ച് എടുത്തത്. അതില് സുനില്‍കുമാര് സൂക്ഷിച്ചിരുന്നത് പൊലീസിന് ലഭിച്ചു.\nആ വീഡിയോ കണ്ടെത്താന് കൂടിയാണ് കാവ്യയുടെ അമ്മയുടെ മേല്‍നോട്ടത്തിലുള്ള ലക്ഷ്യയില് തെളിവെടുപ്പ് നടത്തിയത്. കാവ്യയുടെ ഉടമസ്ഥതയിലുള്ളതെങ്കിലും ശ്യാമളയാണ് ഭരിച്ചിരുന്നത്. കാവ്യയ്ക്ക് സംഭവങ്ങള് അറിയാമോ എന്ന് വ്യക്തതയില്ല. നാദിര്‍ഷ പറഞ്ഞതനുസരിച്ചാണ് വീഡിയോ ശ്യാമളയെ ഏല്‍പ്പിച്ചതെന്ന് സുനില്‍കുമാര് പൊലീസിനോട് പറയുന്നത്.\nസുനില്‍കുമാറിന്റെ മൊഴി ആദ്യഘട്ടത്തില് പൊലീസ് മുഖവിലയ്ക്കെടുത്തിരുന്നില്ല. എന്നാല് മൊഴിക്കൊത്തവിധം തെളിവുകള് ലഭിച്ചതോടെയാണ് സുനിലിന്റെ മൊഴിയെ കൂടുതലായി പൊലീസ് വിശ്വാസത്തിലെടുത്തത്.\nലക്ഷ്യയില് മൂന്നു തവണയാണ് സുനില്‍കുമാര് പോയത്. ആദ്യ രണ്ടു തവണ രണ്ടു ലക്ഷം രൂപ കൈപ്പറ്റാനും പിന്നീട് വീഡിയോ കൈമാറാനും- പൊലീസ് വൃത്തങ്ങള് വ്യക്തമാക്കുന്നു.\nഇന്ന് മൂന്നു മണിക്ക് ഈ തെളിവുകളുടെ അടിസ്ഥാനത്തിലാണ് ശ്യാമളയോടും ഹാജരാകാന് പൊലീസ് ആവശ്യപ്പെട്ടിരിക്കുന്നത്.\nകാസര്‍ഗോഡ് നീലേശ്വരം രാജാറോഡിലെ സുപ്രിയ ടെക്സ്റ്റൈല്‍സ് ഇവരുടെ മേല്‍നോട്ടത്തിലായിരുന്നു. ഈ ബിസിനസ് പരിചയത്തിലാണ് ശ്യാമള വസ്ത്ര വ്യാപാര ശാലയായ ലക്ഷ്യയെ നയിച്ചത്. കാവ്യ സിനിമയിലെത്തിയതോടെയാണ് കുടുംബസമേതം കൊച്ചിയിലെത്തിയത്.\nഈ സംഭവങ്ങളില് കാവ്യയുടെ അറിവുണ്ടായിരുന്നോ എന്ന് ഇനിയും പൊലീസ് വ്യക്തമാക്കിയിട്ടില്ല.\nPrevious: ദിലീപ്, നാദിര്‍ഷ, നടി കാവ്യാ മാധവന്‍റെ അമ്മ എന്നിവര് ഇന്ന്3മണിയ്ക്ക് ഹാജരാകണം; ഇല്ലെങ്കില്….?\nNext: നടിയെ ആക്രമിക്കും മുമ്പ് പള്‍സര് സുനി ദിലീപിന്‍റെ മാനേജരെ നിരന്തരം വിളിച്ചിരുന്നതായി രേഖകള്; ആ നമ്പര് ഉപയോഗിച്ചത് ദിലീപ്….\nവിപണി മൂല്യത്തില് റിലയന്‍സിനെ മറികടന്നു എച്ച്‌ഡിഎഫ്സി ബാങ്ക്\nഒരു പുരുഷന് അവളെ നശിപ്പിച്ചു, മറ്റൊരാള് ദെെവമായി, ഇതല്ലേ നമ്മള് വണങ്ങേണ്ട ദൈവങ്ങള്..!


മലപ്പുറത്ത് ഒരു കുടുംബത്തിലെ അഞ്ചുപേര് മരിച്ചനിലയില്\nSaturday 12th May 2012 12:11pm\nമലപ്പുറം: മലപ്പുറം നിലമ്പൂര് വഴിക്കടവ് ആനപ്പൊയില് ഒരു കുടുംബത്തിലെ അഞ്ചു പേരെ മരിച്ച നിലയില് കണ്ടെത്തി. ഭാര്യയെയും മൂന്ന് മക്കളെയും കൊന്ന് ഗൃഹനാഥന് ആത്മഹത്യ ചെയ്തുവെന്നാണ് സംശയം.\nആലപ്പൊയില് പുനത്തില് സെയ്തലവി (40), ഭാര്യ ഹസീന(29),മക്കള് മുഹസീന്(11), അന്‍സാര്(എട്ട്), അഫ്‌നാസ് (അഞ്ച്്) എന്നിവരെയാണ് മരിച്ച നിലയില് കണെ്ടത്തിയത്. ഹസീനയും മക്കളും വെട്ടേറ്റാണ് മരിച്ചത്. സെയ്തലവിയെ തൂങ്ങിമരിച്ച നിലയിലാണ് കണ്ടെത്തിയത്. കുടുംബവഴക്കാണ് ഇവരുടെ കൊലപാതകത്തിനു കാരണമെന്ന് സംശയിക്കുന്നതായി പോലീസ് പറഞ്ഞു.\nരാവിലെ അയല്‍വാസികളാണ് ഇവരെ മരിച്ച നിലയില് കണ്ടത്. സെയ്തലവിയെ വീടിനടുത്തുള്ള മരത്തില് തൂങ്ങിമരിച്ചനിലയില് നാട്ടുകാര് കണ്ടതിനെത്തുടര്‍ന്ന് നടത്തിയ അന്വേഷണത്തിലാണ് മറ്റു നാലുപേരുടെ മൃതദേഹങ്ങള് വീടിനകത്ത് കണ്ടത്. ഇന്നലെ കനത്ത മഴയായിരുന്നതിനാല് വീടിനുള്ളില് നിന്നും രാത്രി ശബ്ദമൊന്നും കേട്ടില്ലെന്ന് അയല്‍വാസികള് പറഞ്ഞു.\nഹോട്ടല് തൊഴിലാളിയാണ് സെയ്തലവി. കഴിഞ്ഞ കുറേ നാളുകളായി സൈതലവി ജോലിക്ക് പോകുന്നില്ലായിരുന്നുവെന്ന് അയല്‍വാസികള് പറഞ്ഞു. വഴിക്കടവ് പോലീസ് കേസെടുത്തു അന്വേഷണം ആരംഭിച്ചു. ഫോറന്‍സിക് വിദഗ്ധര് സ്ഥലത്തെത്തി പരിശോധന നടത്തും. ഇന്‍ക്വസ്റ്റിനു ശേഷം മൃതദേഹങ്ങള് കോഴിക്കാട് മെഡിക്കല് കോളജ് ആശുപത്രിയില് പോസ്റ്റുമാര്‍ട്ടം നടത്തും.\nTuesday 10th July 2018 12:42am


മാർട്ടീനസിന് ഇരട്ട ഗോളുകൾ, ഇന്റർ ഇറ്റലിയിൽ ഒന്നാമത് | Fanport | Serie A News Malayalam\nHome Football Serie A മാർട്ടീനസിന് ഇരട്ട ഗോളുകൾ, ഇന്റർ ഇറ്റലിയിൽ ഒന്നാമത്\nമാർട്ടീനസിന് ഇരട്ട ഗോളുകൾ, ഇന്റർ ഇറ്റലിയിൽ ഒന്നാമത്\nDecember 1, 2019 - 10:00 PM\nസീരി എ ഒന്നാം സ്ഥാനം ഇനി ഇന്ററിന് ഒപ്പം. ഇന്ന് നടന്ന മത്സരത്തിൽ സ്‌പാലിനെ സാൻ സിറോയിൽ2-1 ന് മറികടന്നാണ് കൊണ്ടെയുടെ ടീം ലീഗിൽ യുവന്റസിനെ മറികടന്ന് 1 പോയിന്റ് ലീഡിൽ ഒന്നാം സ്ഥാനത്ത് എത്തിയത്.\nഅർജന്റീനൻ താരം ലൗറ്റാരോ മാർടീനസ് നേടിയ ഇരട്ട ഗോളുകളാണ് ഇന്ററിന് ജയം ഒരുക്കിയത്. ആദ്യ പകുതിയിലാണ് താരം താരം2ഗോളുകളും നേടിയത്. രണ്ടാം പകുതിയിൽ വലോട്ടിയുടെ ഗോളിൽ സ്പാൽ 1 ഗോൾ മടക്കിയെങ്കിലും സമനില കണ്ടെത്താൻ അവർക്കായില്ല. നിലവിൽ 14 മത്സരങ്ങൾ പിന്നിട്ടപ്പോൾ ഇന്ററിന് 37 പോയിന്റ് ഉണ്ട്. ഇത്ര തന്നെ മത്സരങ്ങളിൽ നിന്ന് യുവന്റസിന് 36 പോയിന്റുകളാണ് ഉള്ളത്. 30 പോയിന്റുള്ള ലാസിയോ ആണ് മൂന്നാം സ്ഥാനത്ത്.\nPrevious articleഇഞ്ചുറി ടൈം ഗോളിൽ കേരള ബ്ലാസ്റ്റേഴ്സിനെ സമനിലയിൽ കുരുക്കി ഗോവ\nNext articleഓൾഡ് ട്രാഫോഡിലും രക്ഷയില്ല, യുണൈറ്റഡിന് വീണ്ടും സമനില


It's my job to appeal, says Shane Shillingford | ഷില്ലിംഗ്‌ഫോര്‍ഡിന് കുറ്റബോധമില്ല - Malayalam Thatscricket Oneindia\nദാറ്റ്സ്ക്രിക്കറ്റ് » മലയാളം » വാര്‍ത്തഷില്ലിംഗ്‌ഫോര്‍ഡിന് കുറ്റബോധമില്ല\nPublished: Friday, November 8, 2013, 10:37 [IST]\nകൊല്‍ക്കത്ത: ഈഡന് ടെസ്റ്റിന്റെ ആദ്യ ദിനം സച്ചിന്റെ വിക്കറ്റ് ഷില്ലിംഗ്‌ഫോര്‍ഡായിരുന്നു. എറിഞ്ഞ ആദ്യ ഓവറിലെ നാലാം പന്തില് സച്ചിന് ഷില്ലിംഗ്‌ഫോര്‍ഡിനെ വിക്കറ്റിന് മുന്നില് കുടുക്കി. ക്ലീന് എല് ബി ഡബ്ല്യു. തന്റെ ആദ്യ ഓവറിലായിരുന്നു സച്ചിന്റെ വിക്കറ്റ്.\nഷില്ലിംഗ് ഫോര്‍ഡ് പകരം വീട്ടിയത് സച്ചിനെ എല് ബി ഡബ്ല്യുവില് കുടുക്കിക്കൊണ്ട്. അത് പക്ഷേ, അത്ര ക്ലീന് അല്ലായിരുന്നു. സച്ചിന് ടെണ്ടുല്‍ക്കറിനെതിരെ അനാവശ്യമായി എല് ബി ഡബ്ല്യുവിന് അപ്പീല് ചെയ്ത ഷെയിന് ഷില്ലിംഗ്‌ഫോര്‍ഡിന് കുറ്റബോധമില്ല.\nഅത് തന്റെ ജോലിയാണെന്ന് വിന്‍ഡീസ് സ്പിന്നര് വിമര്‍ശകര്‍ക്ക് മറുപടി കൊടുക്കുന്നു. വിടപറയല് ടെസ്റ്റ് പരമ്പര കളിക്കുന്ന സച്ചിന് ആദ്യ ഇന്നിംഗ്‌സില് പത്ത് റണ്‍സിന് പുറത്തായത് നിരാശ പടര്‍ത്തിയിരുന്നു. എന്നാല്, സച്ചിന് യഥാര്‍ഥത്തില് ഔട്ടല്ലെന്ന് ടി വി റീപ്ലേയിലൂടെ വ്യക്തമായതോടെയാണ് നിരാശ കാണികളില് രോഷമായി മാറിയത്.\nഅമ്പയര്‍ക്കെതിരെ പ്ലക്കാര്‍ഡുയര്‍ന്നു. അപ്പീല് ചെയ്ത ഷില്ലിംഗ്‌ഫോര്‍ഡും കാണികള്‍ക്ക് വില്ലനായി മാറിക്കഴിഞ്ഞു. മൂന്നാം ദിനം ഷില്ലിംഗ്‌ഫോര്‍ഡിനെതിരെ പ്ലക്കാര്‍ഡുയര്‍ന്നാല് അത്ഭുതപ്പെടാനില്ല. രണ്ടാമിന്നിംഗ്‌സിലെങ്കിലും മികച്ചൊരിന്നിംഗ്‌സ് സച്ചിന് കാഴ്ചവെക്കാനാകും എന്ന പ്രതീക്ഷയിലാണ് ആരാധകര്.\nRead more about: sachin, cricket, rohit sharma, kolkata, സച്ചിന്, ക്രിക്കറ്റ്, കൊല്‍ക്കത്ത, ടെസ്റ്റ്\nEnglish summaryWest indies Spinner Shane Shillingford said it is his job to appeal. He picked master blaster Sachin's wicket in first innings.


ചേതേശ്വര് പൂജാര ആദ്യ റണ് നേടിയത് 35ആം പന്തില്, നിര്‍ത്താതെ കയ്യടിച്ച് കാണികള്, ചിരിയടക്കാന് കഴിയാതെ താരവും, വീഡിയോ– News18 Malayalam\nVIDEO OF CHETHESHWAR PUJARA SCORING FIRST RUN IN THE SECOND INNINGS OF LORDS TEST GOES VIRAL\nപൂജാര ആദ്യ റണ് നേടിയത് 35ആം പന്തില്, നിര്‍ത്താതെ കയ്യടിച്ച് കാണികള്, ചിരിയടക്കാന് കഴിയാതെ താരവും, വീഡിയോ\nസെഞ്ച്വറിക്ക് സമാനമായ ഒരു വരവേല്‍പ്പാണ് താരത്തിന് ലഭിച്ചത്. 2018 ല് ദക്ഷിണാഫ്രിക്കയ്ക്കെതിരായ ടെസ്റ്റില് 53 പന്തുകള് നേരിട്ടാണ് പൂജാര ആദ്യ റണ് കണ്ടെത്തിയത്.\nLast Updated : August 16, 2021, 14:30 IST\nഇന്ത്യ- ഇംഗ്ലണ്ട് ലോര്‍ഡ്‌സ് ടെസ്റ്റ് അവസാന നിമിഷങ്ങളിലേക്ക് എത്തിയിരിക്കുകയാണ്. ആവേശകരമായ മുഹൂര്‍ത്തങ്ങളിലൂടെയാണ് കടന്നുപോകുന്നത്. രണ്ടാം ഇന്നിങ്‌സില് ആറ് വിക്കറ്റിന് 181 റണ്‍സാണ് ഇന്ത്യ നേടിയിരിക്കുന്നത്. 154 റണ്‍സിന്റെ ലീഡാണ് ഇപ്പോള് ഉള്ളത്. അഞ്ചാം ദിനമായ ഇന്ന് ആദ്യ സെഷന് മുഴുവനും ബാറ്റ് ചെയ്യാന് സാധിച്ചാല് മാത്രമേ ഇന്ത്യയ്ക്ക് ഭീഷണി ഒഴിയൂ. 29 പന്തില് 14 റണ്‍സുമായി റിഷഭ് പന്തും 10 ബോളില് നാല് റണ്‍സുമായി ഇഷാന്ത് ശര്‍മയുമാണ് ഇപ്പാള് ക്രീസില് നില്‍ക്കുന്നത്.\nമത്സരത്തിനിടെ നടന്ന മറ്റൊരു സംഭവം സമൂഹമാധ്യമങ്ങളില് വൈറലാവുകയാണ്. ഇന്ത്യന് ടീമിന്റെ രണ്ടാം ഇന്നിങ്‌സ് ആരംഭിക്കുന്നത് വരെ ഒട്ടേറെ വിമര്‍ശനങ്ങള്‍ക്ക് വിധേയരായ താരങ്ങളാണ് അജിന്‍ക്യ രഹാനെയും ചേതേശ്വര് പൂജാരയും. എന്നാല് ഈ രണ്ട് താരങ്ങളുടെ തകര്‍പ്പന് കൂട്ടുകെട്ടിന്റെ ബലത്തിലാണ് ഇന്ത്യ വന് തകര്‍ച്ചയില് നിന്നും കര കയറിയത്.\nതന്റെ സ്വതസിദ്ധമായ ശൈലിയിലാണ് പൂജാര ഇന്ത്യയ്ക്കായി പ്രതിരോധം തീര്‍ത്തത്. പൂജാര ആദ്യ റണ് നേടുന്നത് 35-ാം പന്തിലാണ്. വളരെ ശ്രദ്ധയോടെയും ക്ഷമയോടെയുമാണ് പൂജാര ഓരോ പന്തുകളും നേരിട്ടത്. മത്സരത്തിന്റെ 20-ാം ഓവറിലാണ് താരം തന്റെ ആദ്യ റണ് നേടിയത്. സാം കറന്റെ ഓവറിലായിരുന്നു അത്. ലെഗ് സൈഡിലേക്കൊരു ഷോട്ട് പായിച്ച് റണ്‍സ് നേടുകയായിരുന്നു പൂജാര.\nഎന്നാല് പൂജാരയുടെ ആദ്യ റണ്ണിനെ വരവേറ്റ് ആരാധകര് നിര്‍ത്താതെ കൈയടിച്ചു. ഇതെല്ലാം കണ്ട് പൂജാര ചിരിക്കുകയായിരുന്നു. കാണികള് എല്ലാം എഴുനേറ്റ് നിന്നാണ് കയ്യടിച്ചത്. സെഞ്ച്വറിക്ക് സമാനമായ ഒരു വരവേല്‍പ്പാണ് താരത്തിന് ലഭിച്ചത്. 2018 ല് ദക്ഷിണാഫ്രിക്കയ്ക്കെതിരായ ടെസ്റ്റില്\n53 പന്തുകള് നേരിട്ടാണ് പൂജാര ആദ്യ റണ് കണ്ടെത്തിയത്.\nഇന്നലെ നാലാം വിക്കറ്റില് 100 റണ്‍സ് കൂട്ടിച്ചേര്‍ത്തതിന് ശേഷമാണ് സഖ്യം വേര്‍പിരിഞ്ഞത്. രണ്ടാം സെഷന് വിക്കറ്റ് നഷ്ടമില്ലാതെ അതിജീവിച്ചുവെങ്കിലും മൂന്നാം സെഷനില് ഇരുവരെയും വീഴ്ത്തി ഇംഗ്ലണ്ട് തിരിച്ചടിച്ചു. 206 പന്ത് നേരിട്ട് 45 റണ്‍സെടുത്ത പൂജാരയെ മാര്‍ക് വുഡ് പുറത്താക്കുകയായിരുന്നു. രഹാനെയെ മോയിന് അലിയാണ് വീഴ്ത്തിയത്. 61 റണ്‍സാണ് രഹാനെ നേടിയത്. അധികം വൈകാതെ രവീന്ദ്ര ജഡേജയെയും വീഴ്ത്തി മോയിന് അലി ഇംഗ്ലണ്ടിന് അനുകൂലമാക്കി കാര്യങ്ങള് മാറ്റി.\nലഞ്ചിന് പിരിയുമ്പോള് മൂന്നിന് 56 എന്ന നിലയിലായിരുന്നു ഇന്ത്യ. ഓപ്പണര്‍മാരായ കെ എല് രാഹുല് (5), രോഹിത് ശര്‍മ (21), വിരാട് കോഹ്ലി (20) എന്നിവരുടെ വിക്കറ്റുകളാണ് നഷ്ടമായിരുന്നത്. മികച്ച ഫോമിലുള്ള കെ എല് രാഹുലിന്റെ വിക്കറ്റാണ് ഇന്ത്യക്ക് ഇന്ന് ആദ്യം നഷ്ടമായത്. വുഡിന്റെ പന്തില് വിക്കറ്റ് കീപ്പര് ജോസ് ബട്ലര്‍ക്ക് താരം ക്യാച്ച് നല്‍കുകയായിരുന്നു. രോഹിത് ഒരിക്കല്‍കൂടി മികച്ച തുടക്കത്തിന് ശേഷം വിക്കറ്റ് വലിച്ചെറിഞ്ഞു. വുഡിന്റെ തന്നെ പന്തില് ഹുക്ക് ഷോട്ടിന് ശ്രമിച്ചാണ് താരം മടങ്ങുന്നത്. കോഹ്ലി കറന്റെ പന്തിലാണ് മടങ്ങുന്നത്. ഓഫ് സ്റ്റംമ്പിന് പുറത്തുപോയ പന്തില് ഇന്ത്യന് ക്യാപ്റ്റന് ബാറ്റ് വെക്കുകയായിരുന്നു. ബട്ലര് അത് കയ്യിലൊതുക്കി.\nFirst published: August 16, 2021, 14:30 IST\nChetheshwar PujaraCricket news England tourIndia vs England 2nd Test


നാണക്കേടിന്‍റെ റെക്കോര്‍ഡില് കോലി; കിംഗിന് ഇത് കരിയറിലെ കളങ്കം | India vs Australia Virat Kohli Unwanted Record in Mumbai\nനാണക്കേടിന്‍റെ റെക്കോര്‍ഡില് കോലി; കിംഗിന് ഇത് കരിയറിലെ കളങ്കം\nഓസ്‌ട്രേലിയക്കെതിരായ ആദ്യ ഏകദിനം ടീം ഇന്ത്യക്ക് മാത്രമല്ല നായകന് വിരാട് കോലിക്കും വലിയ നാണക്കേടാണ് സമ്മാനിച്ചത്\nMumbai, First Published Jan 15, 2020, 11:24 AM IST\nമുംബൈ: ഓസ്‌ട്രേലിയക്കെതിരായ മുംബൈ ഏകദിനം ഇന്ത്യന് ടീം ഒരിക്കലും ഓര്‍മ്മിക്കാന് ആഗ്രഹിക്കാത്ത ദുസ്വപ്‌നമാണ്. ഒരുതരത്തിലും ഓസീസിനുമേല് ആധിപത്യം സ്ഥാപിക്കാനാകാതെ 10 വിക്കറ്റിന്‍റെ ദയനീയ തോല്‍വിയാണ് വിരാട് കോലിയും സംഘവും വഴങ്ങിയത്. അതും ഇന്ത്യന് ക്രിക്കറ്റിന്‍റെ സ്വപ്‌നവേദികളിലൊന്നായ വാംഖഡെയില്.\nഓസ്‌ട്രേലിയക്കെതിരായ ആദ്യ ഏകദിനം ടീം ഇന്ത്യക്ക് മാത്രമല്ല, നായകന് വിരാട് കോലിക്കും വലിയ നാണക്കേടാണ് സമ്മാനിച്ചത്. ചരിത്രത്തിലാദ്യമായി ഏകദിനത്തില് ഓസ്‌ട്രേലിയക്കെതിരെ 10 വിക്കറ്റ് തോല്‍വി വഴങ്ങുന്ന ഇന്ത്യന് നായകനാണ് കോലി. ന്യൂസിലന്‍ഡ്(1981), വെസ്റ്റ് ഇന്‍ഡീസ്(1997), ദക്ഷിണാഫ്രിക്ക(2000, 2005) ടീമുകളോടാണ് ടീം ഇന്ത്യ ഇതിനുമുന്‍പ് ഏകദിനത്തില് 10 വിക്കറ്റ് തോല്‍വി ഏറ്റുവാങ്ങിയത്.\nവാംഖഡെയില് ഡേവിഡ് വാര്‍ണര്- ആരോണ് ഫിഞ്ച് ബാറ്റിംഗ് ഷോയാണ് ഓസീസിന് കൂറ്റന് ജയം സമ്മാനിച്ചത്. ടോസ് നഷ്‌ടപ്പെട്ട് ബാറ്റിംഗിന് ഇറങ്ങിയ ഇന്ത്യ 49.1 ഓവറില് 255 റണ്‍സില് പുറത്തായി. മറുപടി ഇന്നിംഗ്‌സില് ഓസീസ് 37.4 ഓവറില് വിക്കറ്റ് നഷ്‌ടമില്ലാതെ ലക്ഷ്യംകണ്ടു. വാര്‍ണര് 128* റണ്‍സും ഫിഞ്ച് 110* റണ്‍സും നേടി. ജയത്തോടെ അഞ്ച് ഏകദിനങ്ങളുടെ പരമ്പരയില് ഓസീസ് 1-0ന് മുന്നിലെത്തി.\nബാറ്റിംഗിലും മത്സരം വിരാട് കോലിക്ക് നിരാശയായി. 16 റണ്‍സ് മാത്രമാണ് നേടാനായത്. രണ്ടാം ഏകദിനം 19-ാം തിയതി ബെംഗളൂരു ചിന്നസ്വാമി സ്റ്റേഡിയത്തില് നടക്കും. പ്ലേയിംഗ് ഇലവനില് മാറ്റങ്ങള്‍ക്ക് കോലി മുതിര്‍ന്നേക്കും. തന്‍റെ ബാറ്റിംഗ് പൊസിഷന്‍റെ കാര്യത്തിലും കോലി വിചിന്തനം നടത്തിയേക്കും. രോഹിത് ശര്‍മ്മയും ശിഖര് ധവാനും കെ എല് രാഹുലും പ്ലേയിംഗ് ഇലവനില് ഇടംപിടിച്ചതോടെ മുംബൈയില് നാലാമനായാണ് കോലി ഇറങ്ങിയത്. ഇത് വലിയ വിമര്‍ശനങ്ങള്‍ക്ക് വഴിവെച്ചിരുന്നു.\nLast Updated Jan 15, 2020, 11:30 AM IST\nKohli Unwanted Record\n10 Wkts Loss\nTeam India Loss


SHALOM DHWANI | എഡിറ്റോറിയൽ | വിട്ടു പിരിഞ്ഞു ക്രിസ്തുവിനോടുകൂടെ ! |\nവിലാപങ്ങളുടെ വർഷമായിരുന്നു 2020 . വര്ഷം അവസാനിച്ചുവെങ്കിലും വേദനക്കു ശമനം വന്നില്ല .\nഈ വർഷവും അതു തുടർന്നുകൊണ്ടേയിരിക്കുന്നു. ഞാൻ ഇതെഴുമ്പോഴും ഉത്തരേന്ത്യയിൽ ആയിരങ്ങൾ മഹാമാരിയുടെ പിടിയിലകപ്പെട്ടു പിടഞ്ഞു മരിക്കുകയാണ് . രക്തബന്ധങ്ങൾക്ക് പോലും മൃതശരീരമൊന്നു കാണാൻ കഴിയാതെ പൊതിഞ്ഞുകെട്ടി മണ്ണിലും തീയിലും മനുഷ്യജീവിതം അവസാനിക്കുന്നു. അനുവാദമില്ലാതെ പ്രവേശിക്കുവാൻ സദാ തുറന്നുകിടന്ന സെമിത്തേരികളും ചുടലക്കടകളും ഒരു ആറടിമണ്ണിന് അവകാശമില്ലാതെ മൃതശരീരങ്ങൾ തങ്ങളുടെ ഊഴവും കാത്തു കവാടത്തിന് പുറത്ത് തടിമഞ്ചലിൽ ഉറങ്ങി കിടക്കുന്നു. ഇത് ഭാരതത്തിന്റെ മാത്രം ശാപമല്ല. ഒട്ടുമിക്ക വികസ്വരരാജ്യങ്ങളുടെയും സ്ഥിതി ഇതത്രെ.\nഉത്തരേന്ത്യയിൽ ആയിരക്കണക്കിന് മിഷനറിമാർ കോവിഡ് മുഖാന്തരം ശുശ്രൂഷയിൽ നിന്നും മാറ്റപ്പെട്ടു. രോഗികൾക്കുവേണ്ടി പ്രാർത്ഥിക്കുവാൻ ഭാവനങ്ങളിൽ പോയിവരുന്നവർ തങ്ങളുടെ കുടുംബാംഗങ്ങൾക്കും ഈ രോഗം കൈമാറി . ഇന്ന് സുവിശേഷ ലോകത്ത് വിധവമാരും, വിഭാര്യരും, അനാഥരും അനേകരാണ്. ആരും ആശ്രയമില്ലാത്ത നാളകളുടെ ഇരുട്ടറയിലേക്ക് അവർ തുറിച്ചു നോക്കികൊണ്ട് മൗനമായി വിതുമ്പുന്നു. ഇതിൽ മുഖ്യ പങ്കും പ്രേഷിത ശുശ്രൂഷയെ സ്നേഹിച്ച് ഭൗതീക ജോലി രാജിവെച്ചും , മുമ്പിൽ കണ്ട സുവർണ്ണാവസരങ്ങൾ തട്ടിമാറ്റിയും മെച്ചമായ ജീവിത സുഖങ്ങൾ വേണ്ടായെന്നുവെച്ചും വേലക്കിറങ്ങിയതാണ്.\nഈ എഡിറ്റോറിയൽ മഹത്വത്തിലേക്ക് മടങ്ങിപ്പോയ പ്രിയപ്പെട്ടവരുടെ കുടുംബങ്ങൾക്കായി സമർപ്പിക്കുന്നു.\nഒരിക്കലും പിരിയാത്ത ഒരു ബന്ധമായിരുന്നു എന്റെ വിവാഹ ജീവിതം നാല്പത്തിയൊന്നു വര്ഷം കരങ്ങൾ കൂട്ടി പിടിച്ചും ഞങ്ങൾ വിശ്വാസ യാത്ര ചെയ്തു. രണ്ടു പെണ്മക്കളെ തന്നു ദൈവം ഞങ്ങളെ അനുഗ്രഹിച്ചു . നാല്പതോളം വർഷം ഞങ്ങൾ ഒരുമിച്ച് പ്രവാസ ജീവിതം നയിച്ചു. ഒടുവിൽ കർണാടകയിൽ കുടിയേറി. ഗ്രാമങ്ങളിൽ പ്രേഷിത പ്രവർത്തങ്ങൾക്ക് കൈത്താങ്ങൽ നൽകി. കോവിഡിന് പ്രതിരോധിച്ചു ഭവനത്തിൽ ഒതുങ്ങിയും, ഒറ്റക്കു യാത്ര ചെയ്‌തും മഹാമാരിയിൽ നിന്നും രെക്ഷപെട്ടുവെന്ന് കരുതി. എന്നാൽ ഒടുവിൽ ആ കറുത്ത കരങ്ങൾ എന്റെ പ്രിയപ്പെട്ടവളെ പിടിച്ചു. കഴിഞ്ഞ ഏപ്രിൽ 30 ആം തിയതി കർണാടകയുടെ തലസ്ഥാനത്തു വെച്ചു അവൾ തത്കാലം മരണത്തിന് കീഴടങ്ങി.\nമരണത്തിന്റെ പല പര്യായങ്ങൾ നിലവിലുണ്ട്. തിരോധാനം , വേർപാട് , നഷ്ടം , വിടവാങ്ങൽ, മൃതു , മഹത്വ പ്രവേശനം , അന്ത്യ യാത്ര ഇങ്ങനെ നാല്പതോളം പദങ്ങൾ പരന്നു കിടക്കുന്നു. എന്നാൽ എന്നെ സ്വാധീനിച്ചത് വിശുദ്ധ പൗലോസിൻറെ വാക്കുകളാണ്. വിട്ടുപിരിഞ്ഞു ക്രിസ്തുവിനോടുകൂടെ (ഫിലിപ്പ്യർ 1 :23 ) സുവിശേഷത്തിനുവേണ്ടി സഹിച്ച കഷ്ടതക്കിടയിൽ, അതിന്റെ മൂർദ്ധന്യാവസ്ഥയിൽ ദർശനത്തിൽ താൻ മൂന്നാം പറുദീസയോളം എടുക്കപ്പെട്ടു. അവിടെ കണ്ട കാഴ്ച്ചയിൽ അനുരജ്ഞനായ അപ്പോസ്തലൻ മടങ്ങി വരുവാൻ ആഗ്രഹിച്ചില്ല എന്നാൽ മടങ്ങേണ്ടി വന്നു . അന്നു കണ്ട കാഴ്ചയുടെ പ്രഭാവത്തിൽ തുളുമ്പി വന്ന വാക്കുകളാണ് ഫിലിപ്യാ വിശ്വാസികളെ പറഞ്ഞു കേൾപ്പിച്ചത്.”വിട്ടു പിരിഞ്ഞു ക്രിസ്തുവിനോടു കൂടെ ” അത് അത്യുത്തമമല്ലോ ? .\nഒരുപാടു ലാഭങ്ങൾക്കിടയിൽ ഒരു നഷ്ടം ഒരു പക്ഷെ വലിയതായിരിക്കാം. എന്നെപോലെ വിഭാര്യരും എന്റെ സഹോദരിമാരെപോലെ വിധവമാരും ആ നഷ്ടത്തിന്റെ വ്യാപ്തി ഇരുട്ട് നിറഞ്ഞതും ആഴമുള്ളതുമാണന്നു അടുത്തു കണ്ടറിഞ്ഞു. ദിനരാത്രങ്ങളിൽ ഞാൻ ഏകനായിരിക്കുമ്പോൾ ആ നഷ്ടം ഒരു ഹിമാലയമായി ഉയർന്നു നിൽക്കും. കോവിഡിന്റെ ക്രൂരതയിൽ അനാഥത്വം അലറുമ്പോൾ ഇന്ത്യയിൽ കവിഡു വൈറസ്സ് കവർന്ന സുവേശ കുടുംബങ്ങൾക്കായി ഞാൻ പ്രാർത്ഥിക്കുന്നു. പ്രേത്യേകിച്ചും വിധവമാരായ കൊച്ചു സഹോദരിമാരുടെ ആശ്വാസത്തിനായി സർവേശ്വരനോട് അപേക്ഷിക്കുന്നു.\n” വിട്ടു പിരിഞ്ഞു ക്രിതുവിനോടു കൂടെ” ആ വാക്കു എന്നെ ആശ്വസിപ്പിക്കുന്നു. മഹത്വത്തിന്റെ പ്രത്യാശയായ ക്രിസ്തു വെളിപ്പെടുന്ന നാളിൽ നമുക്കു നഷ്ടമായവരെ അഥവാ നമ്മെ വിട്ടു പിരിഞ്ഞവരെ; ഉത്തരഭാരതത്തിന്റെ സുവിശേഷത്തിന്റെ ശവപ്പറമ്പിൽ ശുഭ്ര വസ്ത്രത്തിൽ പൊതിഞ്ഞു മണ്ണിൽപോയവരും, തീയിൽ ദഹിച്ചവരുമായ മൃദഗണത്തെ നമുക്കു കാണാം. ഒന്ന് എന്റെ വിശ്വാസത്തെ ബലപ്പെടുത്തുന്നു. അവർ മിഷൻഫീൽഡിൽ വെച്ചു വിട്ടു പിരിഞ്ഞവരത്രെ. ഒന്നുകൂടി വ്യക്തമാക്കാം , അവർ പോർക്കളത്തിൽ പട്ടുപോയവരാണ്.\nപ്രവാചകനായ യെശയ്യാവു പറഞ്ഞത് കേട്ടോ ? ” എന്റെ ശവങ്ങൾ എഴുന്നേൽക്കും , നിന്റെ മൃതന്മാർ ജീവിക്കും (യെശയ്യാവു 26 :19 )\nകൊവിഡ്; സംസ്ഥാനത്ത് ഇന്ന് 22,056 പേര്‍ക്ക്\nലഹരി വിരുദ്ധ സന്ദേശ വാഹനറാലി


പരുത്തിപ്പുള്ളിയുടെ ഇതിഹാസം - Jwalanam\nHome പരുത്തിപ്പുള്ളിയുടെ ഇതിഹാസം\nഓരോ ദേശവും സ്വയം ഓരോ ഇതിഹാസങ്ങളാണ്. അനവധി കഥകളും ഉപകഥകളും കൊണ്ട് സമ്പന്നമായ ബഹുതല വ്യാപിയായ സാംസ്‌കാരിക ഏകകങ്ങളാണ് ഓരോ നാടും. അതുകൊണ്ടുതന്നെ അത്തരം കഥകളുടെ ആഖ്യാനങ്ങളിൽ ദേശ ജീവിതങ്ങളുടെ ഒച്ചയനക്കങ്ങൾ ഉണ്ടാവാതെ വയ്യ. പുറം ലോകത്തിന് അത്ര ഗ്രാഹ്യമില്ലാത്ത നിഗൂഡ ജീവിതങ്ങളെ അഭിസംബോധന ചെയ്യുന്ന അത്തരം ആഖ്യാനങ്ങൾ അതിനാൽ കാലാതിവർത്തികളാവുന്നു. അപ്രകാരം കാലത്തെ അതിജീവിച്ച കൃതിയാണ് പി.കണ്ണൻകുട്ടിയുടെ ഒടിയൻ എന്ന നോവൽ.\nഒടിയൻ ഒരേ സമയം പല വായനകൾ ആവശ്യപ്പെടുന്നുണ്ട്. അത് ഒരു ദേശത്തിന്റെ വൈവിധ്യമാർന്ന സംസ്‌കൃതിയുടെ ഇഴയടുപ്പങ്ങളെ വിശകലനം ചെയ്യുന്നു. അരികുവൽക്കരിക്കപ്പെട്ട അപര ജീവിതങ്ങളുടെ വേവലാതികളെ കണ്ടെടുക്കാൻ ശ്രമിക്കുന്നു. ദേശക്കാഴ്ച്ചകളുടെ പനോരമ രൂപപ്പെടുത്തുന്ന വൈദഗ്ദ്യവും ഒടിയൻ പ്രകടിപ്പിക്കുന്നു. ഒ.വി. വിജയനു ശേഷം വേറെയാരും പാലക്കാടിന്റെ പ്രാദേശിക മലയാളം ആഖ്യാന ഭാഷയായി ഉപയോഗിക്കുന്നതിൽ കണ്ണൻകുട്ടിയോളം വിജയിച്ചിട്ടില്ല എന്നു കൂടി പറയുമ്പോഴേ ഒടിയന്റെ അനന്യത പൂർണമാവൂ.\nപാലക്കാട്ടെ ഒരു ഉൾനാടൻ ഗ്രാമമായ പരുത്തിപ്പുളളിയാണ് നോവലിലെ ദേശം. ജാതി വ്യവസ്ഥയുടെ ഭാഗമായ വിവിധ ജാതിത്തറകളിലാണ് ഇവിടെ ആൾക്കാർ പാർക്കുന്നത്. ആധുനിക കാലത്തും ഈ ജാതിത്തറകൾക്ക് വലിയ മാറ്റമൊന്നും വന്നിട്ടില്ല – ജാതി ദുർബലമായെങ്കിലും ഓരോ സമുദായവും അവരവരുടെ തറകളിൽ തന്നെ താമസിക്കുന്ന വ്യവസ്ഥ പാലക്കാടൻ ഗ്രാമങ്ങളിൽ ഇപ്പോഴുമുണ്ട്. ഒരു ജന്മിയും അതിനു ചുറ്റും പുലരുന്ന നിരവധി ആശ്രിതരും അടങ്ങുന്ന സാമൂഹ്യക്രമം ഇല്ലാതായെങ്കിലും.\nഒടിവിദ്യ സത്യമുള്ളതാണ്. അത് സ്വന്തം പക തീർക്കാനോ നേട്ടങ്ങളുണ്ടാക്കാനോ ഉപയോഗിച്ചു കൂടാ. തലമുറകളിലൂടെ കൈമാറ്റം ചെയ്‌തുപോകുന്ന പവിത്രമായ ഒരു വിജ്ഞാനമാണ് ഒടിവിദ്യ. ദേശത്തെ അവസാനത്തെ ഒടിയനായ കരിമാണ്ടി, ചെത്തുകാരൻ കുപ്പേലൻ കരിമ്പന മുകളിൽ ചെത്തിവച്ച കള്ള് കക്കാൻ കയറുകയും പനയിൽ നിന്ന് വീണ് എല്ലുകൾ നിറച്ച് അയച്ചുകെട്ടിയ ഒരു ചാക്കു പോലായിത്തീരുകയും ചെയ്യുന്നിടത്താണ് ഒടിയൻ തുടങ്ങുന്നത്. കാലം പഴയതാണ്. അയിത്ത ശങ്കയാൽ ആരും കരിമാണ്ടിയെ എടുക്കാൻ തയ്യാറായില്ല. പിന്നെ കുപ്പേലൻ തന്നെ കരിമാണ്ടിയെ ചുമന്ന് കോട്ടായി ഗവണ്മെന്റ് ആസ്‌പത്രിയിലെത്തിച്ചു. ചികിത്സയൊന്നും ഫലിച്ചില്ല. കരിമാണ്ടി മരിച്ചതുമില്ല.\nദേശത്ത് ഒടിയൻ കെട്ടാനുള്ള അവകാശമുള്ള ചെപ്പന്റെ പരമ്പരയിലെ ഏഴാമത്തെ കണ്ണിയാണ് കരിമാണ്ടി. പരുത്തിപ്പുള്ളിയുടെ രക്ഷകയായ ഭഗവതിയെ ഒരു നമ്പൂതിരി തന്റെ മന്ത്ര സിദ്ധിയാൽ ചൊൽപ്പടിക്കു നിർത്തി മന്ത്രവാദവും ബാധ ഒഴിപ്പിക്കലുമൊക്കെ നടത്തുന്ന കാലം. ഒരു രാത്രി കർമം കഴിഞ്ഞു വരുമ്പോൾ വഴിയിൽ ചെപ്പനിരുന്ന് ഒരു ശിലയെ പൂജിക്കുന്നത് കണ്ട ഭഗവതി ചെപ്പന് പ്രത്യക്ഷപ്പെടുകയും തറയുടെ പരദേവതയാവുകയും ചെയ്‌തു. ക്ഷുഭിതനായ നമ്പൂതിരി ചെപ്പനെയും ഭഗവതിയെയും ശപിക്കുകയും സ്വയം മൃത്യു വരിക്കുകയും ചെയ്‌തു. നമ്പൂതിരിയുടെ ശാപം 156 വർഷങ്ങൾ കൊണ്ടാണ് ചുറ്റെത്തിയത്. അങ്ങനെ ശാപം പൂർത്തിയാവാനുള്ള അവസാനത്തെ ആൺതരിയാണ് ഇപ്പോൾ പറക്കാടത്തിയുടെ പള്ളേലുള്ളത്.\nചാതുർവർണ്യത്തിനു പുറത്തുള്ള സമൂഹങ്ങളുടെ ദൈവ സങ്കൽപങ്ങൾ മിക്കപ്പോഴും മനുഷ്യപ്രകൃതിയോട് തദാത്മ്യം പ്രാപിക്കുന്നതായിരുന്നു. പ്രണയം, കാമം, പക, സഹതാപം തുടങ്ങി മനുഷ്യസഹജമായ എല്ലാ വൈകാരിക ഭാവങ്ങളും ദൈവങ്ങൾക്കും സിദ്ധിച്ചിരുന്നു. മനുഷ്യനും ദൈവങ്ങളും ഒരേ ജീവിതം പങ്കുവച്ചിരുന്നതുകൊണ്ടാണ് മദ്യവും മാംസവും ഉൾപ്പെടുന്ന പൂജാദ്രവ്യങ്ങളും അസഭ്യങ്ങളും പുലയാട്ടും ഉൾപ്പെടുന്ന മന്ത്രങ്ങളും ഉണ്ടായത്. അതു കൊണ്ടു തന്നെയാണ് ആഗ്രഹ സാഫല്യം ലഭിക്കാത്ത ഒരടിയാളന് ദേവിയെ പുലഭ്യം പറയാനുള്ള സ്വാതന്ത്ര്യമുണ്ടാകുന്നത്. ബ്രാഹ്മണ ദൈവങ്ങൾ കൈയേറുന്നതിനു മുമ്പേ എല്ലാ ദ്രാവിഡ ദൈവങ്ങളും അത്രമേൽ സ്വതന്ത്രരുമായിരുന്നല്ലോ..\nഭരണി നാളിലാണ് പറക്കാളി ഉറയുക. അന്ന് കാവിൽ വരുന്നവർക്ക് കൽപന കിട്ടും. തറയിൽ പരസ്പ്പരം ഉപദ്രവിക്കുന്നവരെ താക്കീത് ചെയ്യും. മദ്യപിച്ച് വന്ന് ഭാര്യയെ മർദ്ദിക്കുന്നവർക്ക് തെറി കേൾക്കും. അമ്മായിയമ്മമാരോട് എന്റെ മകളെ സങ്കടപ്പെടുത്തിയാൽ നിന്നെ ഞാൻ മുടിച്ചു കളയുമെന്ന് ആക്രോശിക്കും. അങ്ങനെയുള്ള ദേവിക്ക് കാർത്തിക നാൾ മുതൽ തീണ്ടാരിയാണ്. മണ്ണാൻ ചങ്കുവിനാണ് മാറ്റ് കൊണ്ടു വരാനുള്ള ചുമതല. ചങ്കു മാറ്റ് നടക്കൽ വച്ച് തിരിഞ്ഞു നോക്കാതെ നടന്നു പോകും. പിറ്റേന്ന് പുതിയ മാറ്റ് കൊണ്ടു വരുമ്പോൾ തീണ്ടാരിക്കറ പിടിച്ച പഴയത് നടക്കൽ ചുരുട്ടി വച്ചിട്ടുണ്ടാവും. ഒരിക്കൽ ചങ്കുവിനൊരു പൂതി . ദേവിയെ ഒന്നു കാണണമെന്ന്. നിർബന്ധിച്ച് ദേവീദർശനം സാധ്യമായ അയാൾ പകരം കൊടുക്കേണ്ടി വന്നത് തലമുറകളുടെ വലതു കണ്ണിന്റെ കാഴ്ച്ചയായിരുന്നു. മിത്തും യാഥാർഷ്യവും ഫാന്റസിയും കൂടിക്കുഴഞ്ഞ് അത്രമേൽ സങ്കീർണമായിരുന്ന, അതേ സമയം തന്നെ പ്രായോഗികമായി വളരെ ലളിതവുമായിരുന്ന ജീവിതങ്ങളെ സമഗ്രമായി ആവിഷ്ക്കരിക്കുവാൻ നോവലിന് സാധിക്കുന്നു.\nഒടിമരുന്നുണ്ടാക്കാൻ5മാസം പ്രായമുള്ള ഗർഭത്തിലെ കരു വേണം. കരിമാണ്ടി തന്റെ ആദ്യത്തെ നാലു മക്കളേയും അഞ്ചാം മാസത്തിൽ പറക്കാടത്തിയുടെ ഗർഭത്തിൽ നിന്ന് ഇളക്കിയെടുത്ത് ഒടിമരുന്നുണ്ടാക്കി. അഞ്ചാമത്തെ ഗർഭത്തെ കരുവാക്കി എടുക്കുന്നതിനു മുമ്പേ കരിമാണ്ടി പനമുകളിൽ നിന്ന് വീണതിനാൽ മാത്രം അവൻ – വെളളമായൻ – ജനിക്കുകയാണ്. വെള്ളമായൻ മരണമടുത്ത വീടുകൾ നേരത്തെ തിരിച്ചറിയുവാൻ ശേഷിയുള്ളവൻ. മരണം പ്രവചിക്കുന്നതിനോളം വെറുക്കപ്പെട്ടതും ഭീതിദമായതും മറ്റെന്തുണ്ട്. പട്ടിണിയോടും ദാരിദ്ര്യത്തോടുമൊപ്പം വളരുന്ന വെള്ളമായന് 16 വയസാകുന്നതോടെ കാളി അവനെ സ്വന്തമാക്കുകയും അവൻ അച്ഛന്റെ പാരമ്പര്യമായ ഒടിവിദ്യ പ്രയോഗിച്ചു തുടങ്ങുകയും ചെയ്‌തു.\nജീവിതം എപ്പോഴാണ് പൂർണമാവുക എന്നൊരു ചോദ്യമുണ്ട്. പണ്ടൊക്കെ നൂറ്റിപ്പത്ത് വയസ് കഴിഞ്ഞ് മരിക്കാത്തവരെ നെഞ്ഞനാടീലെക്കെടുക്കുമായിരുന്നത്രേ (നന്നങ്ങാടി). പരുത്തിപ്പളളിയിലെമ്പാടും നന്നങ്ങാടികൾക്കു മേൽ സ്ഥാപിച്ച അടയാളക്കല്ലുകളുണ്ട്. കാലനു വേണ്ടാത്തവരെ മരിച്ചവർക്കു ചെയ്യുന്ന എല്ലാ ചടങ്ങുകളോടെയും ജീവനോടെ കുഴിച്ചിടുന്ന വൈചിത്ര്യത്തേയും ഒടിയൻ ചർച്ച ചെയ്യുന്നുണ്ട്. ജീവിതത്തോടുള്ള മനുഷ്യന്റെ ത്വര എത്ര അഗാധമാണ് എന്ന് നമ്മെ ആശ്ചര്യപ്പെടുത്തുന്നു കുഞ്ഞിക്കാവമ്മ. സുബോധമില്ലാത്ത ഒന്നും തിരിച്ചറിയാൻ കഴിയാത്ത കുഞ്ഞിക്കാവമ്മ എന്തിനാണ് ജീവിതത്തെ ബലമായി പിടിക്കുന്നത് എന്നതിന് ഉത്തരമേയില്ല.\nഒരു സമൂഹം എങ്ങനെയാണ് സാവധാനം അതിന്റെ പഴമയെ മറികടക്കുന്നതെന്നും അനിവാര്യമായ മാറ്റങ്ങളിലേക്ക് ചുവടു വക്കുന്നത് എന്നും കണ്ണൻകുട്ടി കാണുന്നുണ്ട്. കുപ്പേലന്റെ മകൾ രമണി മാലിനിയമ്മയുടെ മകൻ ചന്തനിൽ നിന്നും ഗർഭിണിയാകുന്നു. അക്കാലത്ത് അതൊന്നും അത്ര വലിയ പ്രശ്‌നമല്ലെന്നിരിക്കിലും ചന്തൻ അവളെ വീട്ടിലേക്ക് കുട്ടിക്കൊണ്ടുവരികയും മാലിന്യേമ അവളെ മരുമകളായി സ്വീകരിക്കുകയും ചെയ്യുന്നു. സമൂഹം മുഴുവൻ എതിർക്കും എന്നുറപ്പുണ്ടായിട്ടും അവനവൻ ശരികളെ പിന്തുടരാൻ തന്റേടം കാണിക്കുന്ന മാലിന്യേമ നോവലിൽ ബോധപൂർവം സ്ഥാപിക്കപ്പെട്ട ഒരു കഥാപാത്രമാണ്.\nമാജിക്കൽ റിയലിസത്തിന്റെ ചില അപൂർവ ചേരുവകളാണ് അറിഞ്ഞോ അറിയാതെയോ കണ്ണൻകുട്ടി ഒടിയനിൽ പ്രയോഗിക്കുന്നത്. വിശ്വാസയോഗ്യമായ യാഥാർഥ്യങ്ങളോടൊപ്പം അതിലേറെ വിശ്വസനീയമായ ഫാന്റസികളെ ചേർത്തുവച്ച് അദ്ദേഹം നമ്മെ ഭ്രമിപ്പിക്കുന്നു. ഒടിയനെന്നത് വെറുമൊരു സങ്കൽപ്പമാണ് എന്ന് തോന്നിത്തുടങ്ങുമ്പോഴാണ് ആട്ടിയിട്ടും പോകാതെ ഒരു പൂച്ച ഇരുട്ടിൽ നിന്ന് അതിന്റെ തിളങ്ങുന്ന കണ്ണുകൾ കൊണ്ട് നമ്മെ നോക്കുക.\nഉച്ചമയക്കത്തിൽ ആഴ്ന്നു പോകുമ്പോഴാണ് അണലിപ്പൂവിന്റെ മദഗന്ധം നാസാരന്ധ്രങ്ങളെ പ്രലോഭിപ്പിക്കുകയും ചുവന്ന പട്ടുടുത്ത കറുത്ത സുന്ദരി സുരതത്തിനു ക്ഷണിക്കുകയും ചെയ്യുക.\nഅവിശ്വസനീയതയും വിഭ്രാന്തിയും ഇടകലർന്ന സമാനതകളില്ലാത്ത ഒരു ലോകം ഒടിയൻ നമുക്ക് അനുഭവവേദ്യമാക്കുന്നു.\nഒടുവിൽ സ്വന്തം അമ്മയുടെ മരണത്തോടെ പൂച്ചരൂപത്തിൽ നിന്ന് തിരിച്ചു വരാനാവാതെ മായൻ എവിടേക്കോ അപ്രത്യക്ഷനാവുന്നതോടെ നമ്പൂതിരിയുടെ ശാപം ചിറ്റത്തുകയും ചെപ്പന്റെ ആത്മാവ് നാൽക്കാലിജന്മമായി ഒടുങ്ങുകയും ചെയ്‌തു. പിന്നീട് പറക്കാളിയുടെ സേവ ചെയ്യാൻ ആരുമുണ്ടായില്ല. അവൾ ഓരോ തലമുറയിലെ ആണുങ്ങളേയും ചതിക്കുകയായിരുന്നു എന്നാണ് പറക്കാടത്തി അവസാനം പറയുന്നത്. വെള്ളമായൻ പൂച്ചയും അത് തിരിച്ചറിഞ്ഞതു കൊണ്ടാവും അവസാനം കാവിലെ കല്ലിനു മുകളിൽ മലവും മൂത്രവും വിസർജിക്കുന്നത്.\nTHE ONE ROPEഎഴുത്ത്, ജീവിതം - പി. കണ്ണൻകുട്ടി


കലാകാരൻമാർ എല്ലാം കോടീശ്വരമാർ അല്ല; കലാകാരന്മാർ നേരിടുന്ന സാമ്പത്തിക പ്രതിസന്ധിയെ പറ്റി ചലച്ചിത്ര നിർമ്മാതാവ് – News18 Malayalam\nകലാകാരൻമാർ എല്ലാം കോടീശ്വരമാർ അല്ല; കലാകാരന്മാർ നേരിടുന്ന സാമ്പത്തിക പ്രതിസന്ധിയെ പറ്റി ചലച്ചിത്ര നിർമ്മാതാവ്\nProducer Shibu G Suseelan slams govt apathy in helping financially struggling artistes | ഒരു ഓട്ടോ ഡ്രൈവറുടെ ദിവസവരുമാനം പോലും ഇല്ലാതെ പണിയെടുക്കുന്ന കലാകാരന്മാരുടെ അവസ്ഥ വിവരിച്ച് നിർമ്മാതാവ് ഷിബു ജി. സുശീലൻ\nLast Updated : April 05, 2020, 13:04 IST\nകോവിഡ് സാമ്പത്തിക പ്രതിസന്ധിയിലും സിനിമാക്കാർ പത്ത് പൈസ തന്ന് സഹായിക്കുന്നില്ല എന്ന് കഴിഞ്ഞ ദിവസങ്ങളിൽ മന്ത്രി ജി. സുധാകരൻ വിമർശനം ഉന്നയിച്ചിരുന്നു. ബോളിവുഡിലും മറ്റു ഭാഷകളിലും അഭിനേതാക്കൾ കോടികൾ സർക്കാർ ധന സഹായനിധിയിലേക്ക് സംഭാവന ചെയ്തിരുന്നു. അതേ സമയം, ചലച്ചിത്ര പ്രവർത്തകരുടെ ഇടയിലെ തന്നെ ദിവസ വേതനക്കാർക്ക് താങ്ങാവാനാണ് മലയാള താരങ്ങളായ മോഹൻലാലും മഞ്ജു വാര്യരും ഉൾപ്പെടെയുള്ളവർ സാമ്പത്തിക സഹായം ചെയ്തത്. ഫെഫ്ക്കയുടെ നേതൃത്വത്തിലും സാമ്പത്തിക സഹായവും ഭക്ഷണ വിതരണവും ഉൾപ്പെടെയുള്ള കാര്യങ്ങൾ നടന്നു വരുന്നു.\nമന്ത്രി വിമർശനമുന്നയിക്കുമ്പോൾ ഒരു ഓട്ടോ ഡ്രൈവർക്ക് ലഭിക്കുന്നതിനേക്കാൾ താഴ്ന്ന തുക ദിവസ വേതനം നേടുന്ന കലാകാരന്മാർക്കായി എന്ത് ചെയ്യുന്നു എന്ന് നിർമ്മാതാവും സീനിയർ പ്രൊഡക്ഷൻ കൺഡ്രോളറുമായ ഷിബു ജി. സുശീലൻ ചോദിക്കുന്നു. 'സെവൻത് ഡേ' എന്ന പൃഥ്വിരാജ് ചിത്രം ഉൾപ്പെടെയുള്ള സിനിമകളുടെ നിർമ്മാതാവാണ് ഷിബു. ഇദ്ദേഹത്തിന്റെ പ്രസ്താവനയിലേക്ക്:\nകലാകാരന്മാർക്ക് വേണ്ടിയുള്ള സാംസ്‌കാരിക ക്ഷേമനിധി ബോർഡ് എന്ത് ധനസഹായമാണ് ചെയ്‍തത്? ബാക്കി എല്ലാ മേഖലയിലും സർക്കാർ ക്ഷേമനിധി ബോർഡ് സഹായിക്കാൻ തയാറാകുന്നു. കലാകാരൻമാർ എല്ലാം കോടീശ്വരമാർ അല്ല. ഒരു ഓട്ടോ ഡ്രൈവറുടെ വരുമാനം പോലും ഇവർക്ക് ദിവസവും കിട്ടുന്നില്ല എന്നതാണ് സത്യം. കലാകാരന്മാർക് എല്ലാദിവസവും ജോലി ഇല്ല എന്ന സത്യം കൂടി മനസ്സിലാക്കി ഇപ്പോഴെങ്കിലും സഹായിക്കാൻ സർക്കാർ മനസ്സ് കാണിക്കണം.\nകേരളത്തിലെ എല്ലാ എം.എൽ.എ. മാരും എംപി മാരും ഈ സത്യം മനസ്സിലാക്കി സഹായിക്കാൻ സർക്കാരിനോട് പറയൂ. ഇവരുടെ കൂടി വോട്ട് വാങ്ങിയാണ് നിങ്ങൾ ഈ സ്ഥാനത്ത് വന്നത്. കലാരംഗത്ത് നിന്ന് വന്ന എം.എൽ.എ. മാരും രാജ്യസഭ എംപിയും നമ്മുക്ക് ഉണ്ടായിട്ടും ഒരു കാര്യവുമില്ല എന്ന് തോന്നി പോകുന്നു. എല്ലാം അങ്ങോട്ട് മാത്രം ഇങ്ങോട്ട് ഒന്നും തരരുത്. കേരള സാംസ്‌കാരിക വകുപ്പ് സിനിമാക്കാരോട് ചെയ്യുന്നത് വലിയ ക്രൂരതയാണ് എന്നതിൽ സംശയം ഇല്ല.\nഞാൻ ഇക്കാര്യങ്ങൾ പറഞ്ഞു കൊണ്ട് രാജ്യ സഭ എംപി കൂടിയായ സുരേഷ് ഗോപി ചേട്ടനെ വിളിച്ചു. പിന്നെ ഓരോ സിനിമയും സെൻസർ ചെയ്യുമ്പോൾ നിർമ്മാതാവ് ഒരു തുക (ഇപ്പോൾ 10,000 രൂപ) സിനിമക്കാരുടെ വെൽഫെയർ ഫണ്ട് ആയി അടക്കുന്നുണ്ട്. ഈ വെൽഫയർ ഫണ്ടിന്റെ കേരളത്തിലെ ഓഫീസ് കണ്ണൂരിലാണെന്നും അദ്ദേഹത്തെ ധരിപ്പിച്ചു. ആ വെൽഫയർ ഫണ്ടിൽ നിന്ന് ഒരു തുക കലാകാരന്മാർക് അനുവദിച്ചു കിട്ടാൻ സാധ്യത ഉണ്ടോ എന്ന് കൂടി ചോദിച്ചു. സുരേഷ് ചേട്ടനോട് ഇങ്ങനെ കാര്യങ്ങൾ സംസാരിച്ചത് പ്രൊഡ്യൂസഴ്സ് അസോസിയേഷൻ പ്രസിഡന്റ് രഞ്ജിത് ചേട്ടനോടും വിശദീകരിച്ചു. സുരേഷ്‌ചേട്ടൻ കലാകാരമാർക്ക് വേണ്ടി സഹായിക്കാൻ ശ്രമിക്കും എന്ന് പ്രതീക്ഷിക്കുന്നു.\nFirst published: April 05, 2020, 10:57 IST\nfilm producerKerala Film Producers Associationmalayalam cinema


ഉദ്യോഗാർത്ഥികൾ സമരത്തിൽ നിന്ന് പിന്തിരിയണം; റാങ്ക് ലിസ്റ്റിലുളളവരെ നിയമിക്കാൻ തസ്തിക സൃഷ്ടിക്കാൻ കഴിയില്ല: മുഖ്യമന്ത്രി | Metro Journal Online\nഉദ്യോഗാർത്ഥികൾ സമരത്തിൽ നിന്ന് പിന്തിരിയണം; റാങ്ക് ലിസ്റ്റിലുളളവരെ നിയമിക്കാൻ തസ്തിക സൃഷ്ടിക്കാൻ കഴിയില്ല: മുഖ്യമന്ത്രി\nറാങ്ക് ലിസ്റ്റിലുളളവരെ നിയമിക്കാൻ തസ്തിക സൃഷ്ടിക്കാൻ കഴിയില്ലെന്ന് മുഖ്യമന്ത്രി പിണറായി വിജയൻ. ലിസ്റ്റിലുള്ള എല്ലാവർക്കും നിയമനം നൽകാനാവില്ലെന്ന് മുഖ്യമന്ത്രി ആവർത്തിച്ചു. നരേന്ദ്രൻ കമ്മിഷൻ റിപ്പോർട്ട് പ്രകാരമാണ് വലിയ ലിസ്റ്റ് പ്രസിദ്ധീകരിക്കുന്നത്. സ്ഥിരപ്പെടുത്തിയവയൊന്നും പിഎസ്‌സിക്ക് റിപ്പോർട്ട് ചെയ്തതല്ല. ലിസ്റ്റിലുള്ളവരെ സ്ഥിരപ്പെടുത്തൽ ബാധിക്കില്ലെന്നും കുപ്രചരണം മനസിലാക്കാൻ ഉദ്യോഗാർത്ഥികൾക്കാവണമെന്നും മുഖ്യമന്ത്രി പറഞ്ഞു. സമരത്തിൽ നിന്ന് പിന്തിരിയണമെന്ന് ഉദ്യോഗാർത്ഥികളോട് മുഖ്യമന്ത്രി വാർത്താ സമ്മേളനത്തിൽ പറഞ്ഞു.\n← ലാസ്റ്റ് ഗ്രേഡ് റാങ്ക് ലിസ്റ്റ് ഓഗസ്റ്റ്3വരെ നീട്ടി\nഹരി ചന്ദനം: ഭാഗം 44 →


500 രൂപ; വെറും അഞ്ഞൂറു രൂപയാണ് കോടിക്കണക്കിനു രൂപ ചെലവിട്ട് പരിപാലിച്ചു പോരുന്ന 100 കോടി ഇന്ത്യക്കാരുടെ ആധാര് വിവരങ്ങള്‍ക്ക് തട്ടിപ്പുകാര് ഇട്ട വില! രഹസ്യ വാട്‌സാപ്പ് ഗ്രൂപ്പുകള് വഴി ഏകീകൃത തിരിച്ചറിയല് അഥോറിറ്റിയുടെ വെബ്‌സൈറ്റില്‍ലോഗിന് ചെയ്യാനുള്ള യൂസര് ഐ ഡി യും പാസ്‌വേര്‍ഡും അവര് വില്ക്കുന്നു. ‘ദി ട്രിബ്യൂണി’ന്റെ ലേഖിക രചന ഖൈരയണ് ഈ ഞെട്ടിക്കുന്ന വിവരം പുറത്തുകൊണ്ടുവന്നത്. ആധാറിന്റെ കേന്ദ്രീകൃത വിവരശേഖരത്തില് (ചീഡൃ) നിന്നുമാണ് ഇത് സംഭവിക്കുന്നത് എന്നതാണ് ਹੋਰ ਪੜ੍ਹੋ…\nਆਧਾਰ: 50,000 ਕਰੋੜ perunnuna!\nപി ബി ജിജീഷ് വിവിധ ക്ഷേമപദ്ധതികള് ആധാറുമായി ബന്ധിപ്പിച്ചതുമൂലം സര്‍ക്കാരിന് സബ്‌സിഡിയിനത്തില് ഉണ്ടായ ലാഭം ഏകദേശം 50,000 കോടി രൂപവരുമത്രേ. ഏകീകൃത തിരിച്ചറിയല് അതോറിറ്റിയുടെ സ്‌ഥാപക ചെയര്‍മാന് നന്ദന് നിലേകനിയുടെയും ഇപ്പോഴത്തെ സി.ഇ.ഒ. അജയ് ഭൂഷണ് പാണ്ഡേയുടെയും അവകാശവാദമാണിത്. കഴിഞ്ഞ മേയില് കേന്ദ്രസര്‍ക്കാരിനുവേണ്ടി സുപ്രീം കോടതിയില് എ.ജി. നല്‍കിയ കണക്കും ഇതുതന്നെ. ഇതിനു പിന്നിലെ വസ്‌തുതയെന്താണ്? ഇത്രയധികം ലാഭം ആധാര്‍കൊണ്ടു മാത്രം ഉണ്ടായിട്ടുണ്ടെങ്കില് നമ്മുടെ സര്‍ക്കാര് അനുദിനം സാമ്പത്തിക ഞെരുക്കത്തെക്കുറിച്ചു ਹੋਰ ਪੜ੍ਹੋ…\nਨਾਲ Jijes,5ਮਹੀਨੇ ਪਹਿਲਾਂ


Homeപ്രവര്‍ത്തിയും ഊര്‍ജ്ജവുംPhysics - Work and energy\nPSC WINNERS 9:39 PM\nഭൗതിക ശാസ്ത്രം- പ്രവര്‍ത്തിയും ഊര്‍ജ്ജവും\nPhysics Work and energy - Questions and Answers\nBased on SCERT Science TextBooks\nPSC10th, +2 Level Examination Questions\nExcretory System Questions and Answers / LDC / VEO / LP/UP / PSC Questions and Answers / Police Constable / LD Clerk Questions / Based on SCERT Science TextBooks.\nപ്രവര്‍ത്തിയും ഊര്‍ജ്ജവുമായി ബന്ധപ്പെട്ട ചോദ്യങ്ങൾ. അവയുടെ അനുബന്ധ വസ്തുതകളുമുൾപ്പെടെയുള്ള ഒരു സമഗ്രമായ പഠനക്കുറിപ്പുകളുടെ സമാഹാരമാണിത്. ഏത് മത്സര പരീക്ഷകൾക്കും ഈ വിവരങ്ങൾ പ്രയോജനപ്പെടുത്താവുന്നതാണ്. ഈ വിവരങ്ങളെ അടിസ്ഥാനമാക്കി തയ്യാറാക്കിയ വീഡിയോ ഇതോടൊപ്പം ചേർത്തിട്ടുണ്ട്. ദയവായി YouTube Channel സബ്സ്ക്രൈബ് ചെയ്യുക.\n* പ്രവൃത്തി ചെയ്യാനുള്ള കഴിവാണ് ഊർജ്ജം.\n* ഊർജ്ജം അളക്കാന് ഉപയോഗിക്കുന്ന യൂണിറ്റ്\n* ഊർജ്ജത്തിന്റെ CGS യൂണിറ്റ് - എര്‍ഗ്\n1 ജൂള് = 10⁷ എര്‍ഗ്\n1 വാട് അവര് = 3600 ജൂള്.\n* 'ഊർജ്ജം' (Energy) എന്ന വാക്ക് ആദ്യമായി ഉപയോജിച്ചത്.\n- തോമസ് യംഗ്\n* ബലം പ്രയോഗിക്കുമ്പോൾ മാത്രമേ വസ്തുക്കൾക്ക് സ്ഥാനാന്തരം ഉണ്ടാകുകയുള്ളു. വസ്തുക്കള്‍ക്ക് ബലത്തിന്റെ ദിശയില് സ്ഥാനാന്തരം ഉണ്ടാകുന്ന സന്ദര്‍ഭങ്ങളില് പ്രവൃത്തി ചെയ്തതായി കണക്കാക്കുന്നു.\n* ഒരു വസ്തുവില് F ന്യൂട്ടണ്‍ബലം തുടര്‍ച്ചയായി പ്രയോഗിച്ചപ്പോള് ബലത്തിന്റെ ദിശയില് s മീറ്റര് സ്ഥാനാന്തരം ഉണ്ടായെങ്കില് ആ ബലം ചെയ്ത പ്രവൃത്തി, W=Fs ആയിരിക്കും.\n* പ്രവൃത്തിയുടെ യൂണിറ്റ് Nm\nഇതിനെ ജൂള് (J) എന്നു വിളിക്കുന്നു.\n1000 J – 1 KJ (1 കിലോ ജൂള്)\n* ഒരു വസ്തു മുകളിലേക്ക് ഉയര്‍ത്തുമ്പോള്, ഗുരുത്വാകര്‍ഷണബലത്തിനെതിരെ ചെയ്യുന്ന പ്രവൃത്തി W=mgh ആയിരിക്കും.\n* 100 g മാസുള്ള ഒരു വസ്തുവിനെ 1 മീറ്റര് ഉയര്‍ത്താന് ചെയ്യേണ്ട പ്രവൃത്തിയുടെ അളവ് ഒരു ജൂളാണ്.\n* യാന്ത്രികോർജ്ജം, വൈദ്യുതോർജ്ജം, താപോര്‍ജം എന്നിവ തമ്മിലുള്ള\nബന്ധത്തെക്കുറിച്ച് ഗവേഷണം നടത്തിയ ബ്രിട്ടിഷ് ശാസ്ത്രജ്ഞന്.\n- ജെയിംസ് പ്രസ്‌കോട്ട് ജൂൾ\n* രണ്ട് തരം യാന്ത്രികോര്‍ജങ്ങളുണ്ട്.\n1. ഗതികോര്‍ജം (Kinetic Energy)\n2. സ്ഥിതികോര്‍ജം (Potential Energy)\n👉ഗതികോര്‍ജ്ജം (kinetic Energy)\n* ഒരു വസ്തുവിന് അതിന്റെ ചലനംകൊണ്ട് ലഭ്യമാകുന്ന ഊര്‍ജ്ജമാണ്\nഗതികോർജ്ജം = 1/2 mv²\nm = വസ്തുവിന്റെ പിണ്ഡം\nv = വസ്തുവിന്റെ പ്രവേഗം\n* പായുന്ന ബുള്ളറ്റ്, ഉരുളുന്ന കല്ല്, വീഴുന്ന വസ്തുക്കള്, ഒഴുകുന്ന ജലം എന്നിവയിലെ ഊർജ്ജം.\n*ഭൂമിയിലേയ്ക്കു പതിക്കുന്ന ഉല്‍ക്ക, ഓടുന്ന വാഹനം,\n* ചലിച്ചുകൊണ്ടിരിക്കുന്ന ഒരു വസ്തുവിന്റെ പ്രവേഗം ഇരട്ടിയാകുകയാണെങ്കില് അതിന്റെ ഗതികോർജ്ജം\nK:E=1/2 mv2 v=2v\n=1/2 m 4v2\n* വസ്തുവിന്റെ ഭാരവും വേഗതയും കൂടുന്നതിനനുസരിച്ച് ഗതികോർജ്ജം\n* ഗതികോര്‍ജവും ആക്കവും പരസ്പരം ബന്ധപ്പെട്ടിരിക്കുന്നു.\n* സ്ഥാനം കൊണ്ടും രൂപമാറ്റം കൊണ്ടും വസ്തുവിന് ലഭിക്കുന്ന ഊര്‍ജ്ജം\n* ജലസംഭരണിയില് ശേഖരിച്ചിരിക്കുന്ന ജലത്തിന് ലഭ്യമാകുന്ന ഊര്‍ജ്ജം\nസ്ഥിതികോര്‍ജ്ജും = mgh\ng = ഭൂഗുരുത്വം മൂലമുള്ള ത്വരണം\nh = ഉയരം\n* ഉയരം കൂടുന്നതിനനുസരിച്ച് വസ്തുവിന്റെ സ്ഥിതി കോര്‍ജ്ജം\n* മുകളിലേയ്ക്ക് എറിയപ്പെടുന്ന ഒരു വസ്തുവിന്റെ ഗതികോർജ്ജം കുറയുന്നു. എന്നാല് സ്ഥിതി കോര്‍ജ്ജം കൂടുന്നു.\n* ലംബമായി മുകളിലേയ്ക്ക് എറിയപ്പെടുന്ന ഒരു വസ്തുവിന്റെ ഗതികോർജ്ജം കുറയും എന്നാല് സ്ഥിതികോര്‍ജ്ജം കൂടുഠ.\n* ഭൂമിയിലെ ഊര്‍ജ്ജത്തിന്റെ ഉറവിടം\n* സൂര്യനിലെ ഊര്‍ജേജാല്പാദനത്തിനെക്കുറിച്ച് ആദ്യമായി ശാസ്ത്രീയവും ആധികാരികവുമായി വിശദീകരിച്ച ശാസ്ത്രജ്ഞന്.\n- ഹാന്‍സ് ബേത് (Hans Bethe)\n* ഊർജ്ജ സംരക്ഷണ നിയമത്തിന്റെ ഉപജ്ഞാതാവ്\n- ആൽബർട്ട് ഐൻസ്റ്റിൻ\n* ഊര്‍ജ്ജത്തെ പുതുതായി സൃഷ്ടിക്കാനോ നശിപ്പിക്കാനോ കഴിയില്ല. എന്നാല് ഊര്‍ജ്ജ നഷ്ടമോ ലാഭമോ കൂടാതെ ഒരു രൂപത്തിലുള്ള ഊര്‍ജ്ജത്തെ മറ്റൊരു രൂപത്തിലുള്ള ഊര്‍ജ്ജമാക്കി മാറ്റാന് കഴിയും. ഇതാണ് ഊര്‍ജ്ജസംരക്ഷണ നിയമം (Law of Conservation of Energy).\n* പദാര്‍ത്ഥത്തെയും ഊര്‍ജ്ജത്തെയും സംബന്ധിച്ച് 1905 ല് ആല്‍ബര്‍ട്ട് ഐന്‍സ്റ്റീന് ആവിഷ്കരിച്ച വിശിഷ്ട ആപേക്ഷിക സിദ്ധാന്തമാണ് (സ്പെഷ്യല് തിയറി ഓഫ് റിലേറ്റിവിറ്റി) പിന്നീട് E=mc² എന്ന ഊര്‍ജ്ജ സമവാക്യത്തിന്റെ\nഇതില് E ഊജ്ജത്തേയും m വസ്തുവിന്റെ പിണ്ഡത്തെയും “c" പ്രകാശത്തിന്റെ പ്രവേഗത്തെയും സൂചിപ്പിക്കുന്നു.\n* ഐന്‍സ്റ്റീനോടുള്ള ആദരസൂചകമായി ആപേക്ഷിക സിദ്ധാന്തത്തിന്റെ 100- ാം വര്‍ഷം 2005 ല് ഭൗതികശാസ്ത്രവര്‍ഷമായി ആചരിച്ചു.\n* ഭൂമിയിലെ മുഖ്യമായ ഊര്‍ജ്ജ സ്രോതസ്സുകളാണ്\n- കാറ്റ്, ജലം, തിരമാലകൾ, ജൈവപിണ്ഡം(Biomass), സൂര്യൻ, ബയോഗ്യാസ് തുടങ്ങിയവ\n* പുനഃസ്ഥാപിക്കാവുന്ന (Renewble) ഊര്‍ജ്ജ സ്രോതസ്സുകള്‍ക്ക് ഉദാഹരണങ്ങള്\n- സൌരോര്‍ജ്ജം, ജലശക്തി, ബയോഗ്യാസ്, ജൈവപിണ്ഡം\n* പുനഃസ്ഥാപിക്കാൻ സാധ്യമല്ലാത്ത (Non Renewble) ഊര്‍ജ്ജസ്രോതസ്സുകള്‍ക്ക് ഉദാഹരണങ്ങള്\n- കല്‍ക്കരി, പെട്രോളിയം, പ്രകൃതിവാതകം\nഊർജ്ജപരിവർത്തനം: ചോദ്യോത്തരങ്ങൾക്കായി ഇവിടെ ക്ലിക്കുക\n* ശൂന്യതയിൽ സഞ്ചരിക്കാൻ കഴിയാത്ത ഊര്‍ജ്ജരൂപം\n* ബഹിരാകാശ വാഹനങ്ങളുടെയും കൃത്രിമോപഗ്രഹങ്ങളുടെയും മുഖ്യ ഊര്‍ജ്ജ\n* സൂര്യപ്രകാശം വൈദ്യുതോര്‍ജ്ജമാക്കി മാറ്റുന്ന ഉപകരരണം\n- സോളാര് സെല്\n* സോളാര് സെല് നിര്‍മ്മിച്ചിരിക്കുന്നത് ജര്‍മേനിയം, സിലിക്കണ് എന്നിവ കൊണ്ടാണ്.\n* ലോകത്തില് ഉപയോഗിക്കുന്ന ഊര്‍ജ്ജങ്ങളില്, ഫോസില് ഇന്ധനങ്ങളില് നിന്നും ലഭിക്കുന്ന ഊര്‍ജ്ജത്തിന്റെ അളവ് .\n* വൈദ്യുതിയും കാന്തികതയും തമ്മിലുള്ള ബന്ധം ആദ്യമായി കണ്ടെത്തിയ ശാസ്ത്രജ്ഞന്\n- ഹാന്‍സ് ഈഴ്സ്റ്റഡ്\n* യുണിറ്റ് സമയത്തിത് ചെയ്ത പ്രവൃത്തി അഥവാ, പ്രവൃത്തിയുടെ നിരക്കാണ് പവർ (Power).\n* ജുൾ/ സെക്കന്റിനെയാണ് വാട്ട് (watt) എന്നു പറയുന്നത്.\n* ഒരു കുതിരയുടെ പവറിനെയാണ് ഒരു കുതിരശക്തി (Horse Power 1 HP) എന്നു വിശേഷിപ്പിച്ചത്. ഇത് ഏകദേശം 746 W എന്നു കണക്കാക്കിയിരിക്കുന്നു.\n<ഊർജ്ജപരിവർത്തനം-അടുത്ത പേജിൽ- ഇവിടെ ക്ലിക്കുക


New Study Says Real world Car Emissions Much Higher - Malayalam DriveSpark\nഫോക്സ്‌വാഗൺ തട്ടിപ്പ് 'മഞ്ഞുമലയുടെ മുകളറ്റം' മാത്രമെന്ന്!\nഅമേരിക്കൻ എമിഷൻ ടെസ്റ്റുകളെ കബളിപ്പിക്കാൻ ജർമൻ കമ്പനിയായ ഫോക്സ്‌വാഗൺ നടത്തിയ സോഫ്റ്റ്‌വെയർ ഇടപെടൽ പുറത്തുവന്ന സന്ദർഭത്തിൽ തന്നെ മറ്റ് കാർനിർമാതാക്കളും സമാനമായ തട്ടിപ്പുകൾ നടത്തിവരുന്നുണ്ട് എന്ന തരത്തിലുള്ള ചർച്ചകൾ ഉയർന്നുവന്നിരുന്നു. ഇക്കാര്യം ഓട്ടോമേഖലയിലെ പരസ്യമായ രഹസ്യമാണ് എന്നായിരുന്നു പലരുടെയും അഭിപ്രായം. ഈ വാദങ്ങൾ ശരിയാണെന്ന് തെളിയിക്കുന്നു പുതിയ ചില വെളിപ്പെടുത്തലുകൾ.\nവാഹനലോകത്തെ ഞെട്ടിച്ച പുതിയ വെളിപ്പെടുത്തലുകൾ താഴെ വായിക്കാം.\nഒരു പരിസ്ഥിതി സംഘടന നടത്തിയ പഠനത്തിലാണ് പുതിയ വസ്തുകൾ വെളിപ്പെട്ടിരിക്കുന്നത്. യൂറോപ്പിൽ വിൽക്കുന്ന പുതിയ കാറുകളെല്ലാം എമിഷൻ ടെസ്റ്റ് രേഖകളിൽ കാണിക്കുന്നതിനെക്കാൾ 40 ശതമാനത്തോളം അധികം കാർബൺ ഡയോക്സൈഡ് പുറത്തുവിടുന്നുണ്ട് എന്നാണ് പഠനം വെളിപ്പെടുത്തുന്നത്.\nഎന്നാൽ, ഫോക്സ്‌വാഗൺ ഉപയോഗിച്ചതു പോലുള്ള സോഫ്റ്റ്‌വെയറുകൾ ഉപയോഗിച്ചാണോ എമിഷൻ ടെസ്റ്റുകൾ അനുകൂലമാക്കാൻ ഈ കമ്പനികൾക്ക് സാധിച്ചതെന്ന് വ്യക്തമല്ല. ഇത് വ്യക്തമാകാൻ കൂടുതൽ അന്വേഷണങ്ങൾ ആവശ്യമായി വരും.\nപഠനത്തിൽ ബിഎംഡബ്ല്യു, പൂഷോ, മെഴ്സിഡിസ് തുടങ്ങിയ കാർ കമ്പനികളെ പ്രത്യേകം പരാമർശിക്കുന്നുണ്ട്. ഈ കമ്പനികൾ തങ്ങളുടെ എമിഷൻ ടെസ്റ്റ് രേഖകളിൽ കാണിക്കുന്നതിനെക്കാൾ കൂടിയ അളവിൽ ഇന്ധനം ഉപയോഗിക്കുന്നുണ്ട്. ഇത് ഏതാണ്ട് 50 ശതമാനത്തോളം വരുമെന്നാണ് പറയുന്നത്.\nഒരു നിശ്ചിത ദൂരം മറികടക്കാൻ കൂടുതൽ ഇന്ധനം കത്തിക്കേണ്ടി വരുന്നു എന്നതിനർഥം പ്രകടനശേഷി കൂട്ടുന്നതിനായി മൈലേജ് കുറയ്ക്കുന്നു എന്നതു കൂടിയാണ്. കുറഞ്ഞ ഇന്ധനത്തിൽ കൂടുതൽ ദൂരം വാഹനമോടിക്കുക എന്നതാണ് പരിസ്ഥിതിക്ക് യോജിച്ചത്. എന്നാൽ ഈ ചട്ടം പാലിക്കാൻ മിക്ക കാർനിർമാതാക്കളും വൈമുഖ്യം കാണിക്കുകയാണ്.\nഎമിഷൻ ടെസ്റ്റ് അനുകൂലമാക്കാൻ സാധാരണമായി നടത്തുന്ന ചില പരിപാടികളുണ്ട്. വിൻഡോകളെല്ലാം ക്ലോസ് ചെയ്ത് കൂടുതൽ എയ്റോഡൈനമിക് സ്വഭാവം കാറിന് നൽകും. മികച്ച റോഡുകളിലൂടെ മാത്രം ഓടിക്കുക, പ്രത്യേക ടയറുകൾ ഉപയോഗിക്കുക എന്നിവയൊക്കെ പതിവുള്ളതാണ്. എന്നാൽ, പഠനങ്ങൾ ചൂണ്ടിക്കാണിക്കുന്ന ടെസ്റ്റ് റിസൾട്ടും യഥാർത്ഥ അവസ്ഥയും തമ്മിലുള്ള അന്തരം വളരെ വലുതാണ്. മേൽപറഞ്ഞ ശ്രമങ്ങളിലൂടെ നേടാൻ സാധിക്കുന്നതിലും വലുതാണിത്.\nകൂടുതല്... #volkswagen #auto news\nNew Study Says Real world Car Emissions Much higher.


അപരനെ കരുതാം | helpful thoughts | Manorama Online\nശുഭദിനം October 05, 2020 12:29 AM IST\nഅസ്വസ്ഥമായ മനസ്സുമായി ഒരാൾ മനഃശാസ്ത്രജ്ഞന്റെ അടുത്തെത്തി. ‘മാനസികോല്ലാസം എങ്ങനെ വീണ്ടെടുക്കാം?’ – അയാൾ ചോദിച്ചു. മനഃശാസ്ത്രജ്ഞൻ പറഞ്ഞു: താങ്കൾ വീടിനു പുറത്തേക്കിറങ്ങുക. വഴിയിൽ കാണുന്നവരോട് എന്തെങ്കിലും സഹായം ആവശ്യമുണ്ടോ എന്നു ചോദിക്കുക. സഹായം വേണമെന്നു പറയുന്നവരെ കഴിവിനൊത്തു സഹായിക്കുക. അപ്പോൾ താങ്കൾക്കു സന്തോഷമുണ്ടാകും. താങ്കളെക്കുറിച്ചു മാത്രം ചിന്തിക്കുന്നതു കൊണ്ടാണു മനസ്സു തളരുന്നത്.\nഅവനവനിലേക്കു ചുരുങ്ങുന്നതാണ് ആത്മസംഘർഷങ്ങളുടെ അടിസ്ഥാന കാരണം. സ്വന്തം ഇഷ്ടങ്ങളെയും മുൻഗണനകളെയും മാത്രം താലോലിക്കുന്നവർ ആത്മരതിയിൽ ആനന്ദം കണ്ടെത്തുന്നവരാകും. ചലിക്കുന്ന ഇടങ്ങളും ശ്വസിക്കുന്ന വായുവും തനിക്കുവേണ്ടി മാത്രം രൂപംകൊണ്ടതാണ് എന്നുപോലും ചിന്തിച്ചു തുടങ്ങും. സ്വന്തം മനസ്സിനിണങ്ങാത്ത എല്ലാ കാര്യങ്ങളെയും സംശയദൃഷ്ടിയോടെ വീക്ഷിച്ചു തുടങ്ങും. സ്വയം നിർമിക്കുന്ന പൂന്തോട്ടങ്ങൾക്കും വിനോദശാലകൾക്കും പോലും പരിമിതികൾ ഉണ്ടാകില്ലേ? ഒരേ ഇഷ്ടങ്ങളുടെ ആവർത്തനം കൊണ്ടു തന്നെ സ്വാഭാവിക വിരസത സൃഷ്ടിക്കപ്പെടില്ലേ?\nസ്വന്തം പ്രിയങ്ങളെ മാത്രം വളർത്തുന്നവർക്ക് ചില നിർബന്ധങ്ങളുണ്ടാകും: എല്ലാവരും താൻ ചിന്തിക്കുന്നതുപോലെ ചിന്തിക്കണം, പ്രവർത്തിക്കണം; തന്നെ പ്രോത്സാഹിപ്പിക്കുക എന്നതാണ് മറ്റെല്ലാവരുടെയും ജീവിത നിയോഗം; ഒരാളും തന്റെ ഉദ്ദേശ്യങ്ങളെയോ കർമങ്ങളെയോ ചോദ്യം ചെയ്യാൻ പാടില്ല; തന്റെ ശരികൾ എല്ലാവരുടെയും ശരികളാണ്... എന്നിങ്ങനെ. ഇവയിൽ ഏതെങ്കിലുമൊക്കെ ഏതാനും നിമിഷത്തേക്കെങ്കിലും തകർക്കപ്പെട്ടാൽ പിന്നെ സ്വയം അവമതിപ്പിലേക്കും വിഷാദരോഗത്തിലേക്കും ഇടിഞ്ഞു താഴും.\nഅവനവനിലേക്കുള്ള യാത്ര പോലെ തന്നെ പ്രധാനമാണ് അപരനിലേക്കുള്ള യാത്രയും. എല്ലാവരും തനിക്കുവേണ്ടി സൃഷ്ടിക്കപ്പെട്ടവരാണ് എന്ന ചിന്തയെക്കാൾ പ്രയോജനകരമാണ്, താൻ മറ്റുള്ളവർക്കു വേണ്ടിക്കൂടി ഉള്ളതാണെന്ന ചിന്ത.


5 വര്‍ഷമായി ഇടിമിന്നല് ഭീതിയില് ഒരു പ്രദേശം - British Kairali\nമാവേലിക്കര:5വര്‍ഷമായി ഇടിമിന്നല് ഭീതിയില് ഒരു പ്രദേശം. മാവേലിക്കര നഗരസഭയില് 28-ാം വാര്‍ഡിലെ ഒരു മേഖലയിലെ ജനങ്ങളാണ് ഇത്തരത്തില് ഭീതിയില് കഴിയുന്നത്. ഇവിടെ ഇടിമിന്നലില് നാശമുണ്ടാകാത്ത വീടുകള് വിരലിലെണ്ണാവുന്നവ മാത്രം. തട്ടാരമ്ബലം മറ്റം വടക്കുള്ള ഈ മേഖലയില് നൂറിലേറെ വീടുകളുണ്ട്. തുലാമാസത്തിലെ ഇടിമിന്നല് നാശം വിതയക്കുന്നത് പതിവാണെങ്കിലും ഒരു പ്രദേശത്തു മാത്രം കനത്തതോതില് നാശമുണ്ടാകുന്നത് ദുരൂഹമായി തുടരുന്നു. കഴിഞ്ഞ ദിവസമുണ്ടായ ഇടിമിന്നലിലും വ്യാപക നാശമുണ്ടായി.\n2015 ലാണ് ഈ പ്രതിഭാസം തുടങ്ങിയതെന്ന്്നാട്ടുകാര് പറയുന്നു. ടിവി, ഫ്രിഡ്ജ്, വാഷിങ് മെഷിന്, ഇലക്‌ട്രിക് വയറിങ്, വീടുകള്, മതിലുകള്, എന്നുവേണ്ട പ്രദേശത്ത് മിന്നലേല്‍ക്കാത്ത മരങ്ങളും ചുരുക്കമാണ്. വീടുകളിലെ ഇലക്‌ട്രിക് ഉപകരണങ്ങള്‍ക്കൊന്നും ആയുസ്സില്ലാത്ത നിലയാണ്. മാവേലിക്കരയിലെ ഇലക്‌ട്രിക് ഉപകരണങ്ങള് നന്നാക്കുന്ന മിക്കകടകളിലും ഏറ്റവുമേറെ കേസുകള് വരുന്നതും ഇവിടെ നിന്നു തന്നെ.\nകഴിഞ്ഞ ദിവസത്തെ ഇടിമിന്നലിലും വൈദ്യുത ഉപകരണങ്ങളും വൃക്ഷങ്ങളും കത്തിക്കരിഞ്ഞു. മറ്റം വടക്ക് സണ്‍ഡേ സ്‌കൂളിന്റെ പരിസരമാണിത്. തുലാമാസത്തില് ജനം പുറത്തിറങ്ങാന് ഭയക്കുകയാണ്. ആളുകള്‍ക്ക് ജീവന് നഷ്ടപ്പെട്ടിട്ടില്ലന്നതാണ് ഏക ആശ്വാസം. ദുരൂഹമായ ഈ പ്രതിഭാസം പഠന വിധേയമാക്കണമെന്നാണ് നാട്ടുകാരുടെ ആവശ്യം.\nമലയാളികളുടെ ചില പൊതുബോധങ്ങളില് പൊളിച്ചെഴുത്തലുകള് നടത്തിയ ചിത്രമായിരുന്നു ഗീതുമോഹന്‍ദാസ് സംവിധാനം ചെയ്ത മൂത്തോന്. ഏറെ നിരൂപക പ്രശംസ ലഭിക്കുകയും ചിന്തിപ്പിക്കുന്നതുമായ ഈ ചിത്രത്തിന് നിരവധി അംഗീകാരങ്ങളും ലഭിച്ചിരുന്നു. ഇതിനോടകം നിരവധി അന്താരാഷ്ട്ര ചലച്ചിത്രമേളകളില് പ്രദര്‍ശിപ്പിച്ച ചിത്രത്തെ തേടി പുതിയ അവാര്‍ഡുകളുമെത്തിയിരിക്കുകയാണ്. സിന്‍സിനാറ്റി അന്താരാഷ്ട്ര ചലച്ചിത്രമേളയില് മികച്ച സഹനടന്, മികച്ച ബാലതാരം, മികച്ച തിരക്കഥാകൃത്ത് എന്നിങ്ങനെ മൂന്ന് പുരസ്‌കാരങ്ങളാണ് ചിത്രം സ്വന്തമാക്കിയിരിക്കുന്നത്. മികച്ച സഹനടനുള്ള പുരസ്‌കാരം ശശാങ്ക് അറോറയ്ക്കും മികച്ച ബാലതാരത്തിനുള്ള […]\nയുകെ: ഷെഫീല്‍ഡ് യുണൈറ്റഡിന്റെ പരിശീലകന് ക്രിസ് വൈല്‍ഡര് സ്ഥാനമൊഴിഞ്ഞു\nഅയോധ്യയില് പള്ളി പണിയുന്നത് രാമക്ഷേത്രത്തോളം വലുപ്പത്തിൽ\nഹംസക്കോയയുടെ മരണം കൊലപാതകമെന്നു സ്ഥിരീകരിച്ചു\nഖത്തർ: കോവിഷീല്‍ഡ് വാക്സിന് അംഗീകാരം : ഇന്ത്യൻ സമൂഹത്തിന് ആശ്വാസം


നമിഷ സജയന് 'കഴിവുകളുടെ പവര് ഹൗസ്' എന്ന് വിനയ് ഫോര്‍ട്ട്\nLemi Thomas March 27, 2021\nകുറഞ്ഞ കാലയളവുകൊണ്ടുതന്നെ മികച്ച പ്രേക്ഷക സ്വീകാര്യത നേടിയ ചലച്ചിത്ര താരമാണ് നിമിഷ സജയന്. അവതരിപ്പിക്കുന്ന ഓരോ കഥാപാത്രങ്ങളേയും താരം സിനിമയില് അവിസ്മരണീയമാക്കുന്നു. ശ്രദ്ധ നേടുകയാണ് നിമിഷ സജയനെക്കുറിച്ച് വനയ് ഫോര്‍ട്ട് കുറിച്ച വാക്കുകള്. ‘കഴിവുകളുടെ പവര് ഹൗസ്’ എന്നാണ് നിമിഷയെ താരം വിശേഷിപ്പിച്ചത്. ഇരുവരും ഒരുമിച്ചുള്ള ഒരു ഫോട്ടോയും പങ്കുവെച്ചിട്ടുണ്ട്.\nമാലിക് എന്ന ചിത്രത്തില് നിന്നുള്ളതാണ് ഈ സ്റ്റില്. ഫഹദ് ഫാസില് നായകനായെത്തുന്ന മാലിക് എന്ന ചിത്രത്തില് നിമിഷ സജയനും വിനയ് ഫോര്‍ട്ടും പ്രധാന കഥാപാത്രങ്ങളായെത്തുന്നുണ്ട്. ചിത്രത്തില് വിനയ് ഫോര്‍ട്ടിന്റെ സഹോദരിയായാണ് നിമിഷ സജയന് എത്തുന്നത്. റോസ്ലിന് എന്നാണ് ചിത്രത്തില് നിമിഷ സജയന് അവതരിപ്പിക്കുന്ന കഥാപാത്രത്തിന്റെ പേര്.\nഅതേസമയം മെയ് 13 മുതല് മാലിക് തിയേറ്ററുകളില് പ്രദര്‍ശനത്തിനെത്തും. മഹേഷ് നാരായണന് ആണ് ചിത്രത്തിന്റെ സംവിധാനം നിര്‍വഹിക്കുന്നത്. സംവിധാനത്തിന് പുറമെ ചിത്രത്തിന് തിരക്കഥ ഒരുക്കിയിരിക്കുന്നതും ചിത്രസംയോജനം നിര്‍വഹിക്കുന്നതും മഹേഷ് നാരായണന് ആണ്. കഴിഞ്ഞ ദിവസം ചിത്രത്തിന്റേതായി പുറത്തിറങ്ങിയ ട്രെയ്‌ലറും ചലച്ചിത്ര ലോകത്ത് ശ്രദ്ധിക്കപ്പെട്ടിരുന്നു. ജോജു ജോര്‍ജ്, മാലാ പാര്‍വതി, സുദി കോപ്പ, സലീം കുമാര് തുടങ്ങി നിരവധി താരങ്ങളും അണിനിരക്കുന്നുണ്ട് ചിത്രത്തില്.\nStory highlights: Vinay Fort about Nimisha Sajayan\nRead more on: nimisha sajayan | vinay fort\n“എനിക്ക് ഏറ്റവും പ്രിയപ്പെട്ട, ചെയ്തതിൽ അഭിമാനം തോന്നിയ സിനിമ ഇതാണ്”; ക്രിസ്മസ് ദിനത്തിൽ പ്രേക്ഷകർക്കൊപ്പം വിനയ് ഫോർട്ട് Entertainment\n‘സിനിമയ്ക്ക് നേരെയുള്ള ആക്രമണം ഇതാദ്യമല്ല’; ബീമാപള്ളി വെടിവയ്പ് വീണ്ടും ചർച്ചയാകുമ്പോൾ മാലിക്കിലെ ‘ഫ്രെഡി’ക്ക് പറയാനുള്ളത് Entertainment\n‘അമ്മിണിപ്പിള്ള വെട്ടുകേസ്’ അഭ്രപാളിയിലേക്ക്; ബിജു മേനോൻ കേന്ദ്ര കഥാപാത്രം; ഒപ്പം നിമിഷയും റോഷനും പദ്മപ്രിയയും Latest News


COVID -19 സപ്പോർട്ടിങ് പ്രോഗ്രാം എന്ന പദ്ധതി പ്രകാരം 1 മുതൽ പ്ലസ് ടു വരെ പഠിക്കുന്ന കുട്ടികൾക്ക് ആൾ ഒന്നിന് Rs 10000:വാസ്തവമെന്ത്? - Newschecker\nHomeFact CheckCOVID -19 സപ്പോർട്ടിങ് പ്രോഗ്രാം എന്ന പദ്ധതി പ്രകാരം 1 മുതൽ പ്ലസ് ടു വരെ...\nCOVID -19 സപ്പോർട്ടിങ് പ്രോഗ്രാം എന്ന പദ്ധതി പ്രകാരം 1 മുതൽ പ്ലസ് ടു വരെ പഠിക്കുന്ന കുട്ടികൾക്ക് ആൾ ഒന്നിന് Rs 10000:വാസ്തവമെന്ത്?\nCOVID -19 സപ്പോർട്ടിങ് പ്രോഗ്രാം എന്ന പദ്ധതി പ്രകാരം 1 മുതൽ പ്ലസ് ടു വരെ പഠിക്കുന്ന കുട്ടികൾക്ക് ആൾ ഒന്നിന് Rs 10000/- (പതിനായിരം രൂപ ) വീതം പ്രധാനമന്ത്രിയുടെ ധനസഹായം ലഭിക്കുന്നു, എന്ന പേരിൽ ഒരു ഓഡിയോ സ്‌കൂൾ വാട്ട്സ്ആപ്പ് ഗ്രൂപ്പുകളിൽ വൈറലാവുന്നുണ്ട്.\nഓഡിയോയുടെ ക്ലിപ്പ് ഞങ്ങൾക്ക് ലഭിച്ചു. എന്നാൽ ദുരുപയോഗ സാധ്യതയുള്ളതിനാൽ അത് ഞങ്ങൾ ഷെയർ ചെയ്യുന്നില്ല.\nCOVID -19 സപ്പോർട്ടിങ് പ്രോഗ്രാം: ഓഡിയോ പറയുന്നത് എന്താണ്?\nആ ഓഡിയോ സന്ദേശത്തിൽ  പറയുന്നത് ഇങ്ങനെ- “പ്രിയപ്പെട്ട കുടുംബാംഗങ്ങളെ,\nCOVID -19 സപ്പോർട്ടിങ് പ്രോഗ്രാം എന്ന പദ്ധതി പ്രകാരം 1 മുതൽ പ്ലസ് ടു വരെ പഠിക്കുന്ന കുട്ടികൾക്ക് ആൾ ഒന്നിന് Rs 10000/- (പതിനായിരം രൂപ ) വീതം പ്രധാനമന്ത്രിയുടെ ധനസഹായം ലഭിക്കുന്നു. അപേക്ഷിച്ചവർക്ക് തുക കിട്ടിത്തുടങ്ങി ഇനിയും ആരെങ്കിലും അപേക്ഷിക്കാനുണ്ടെങ്കിൽ.\n2. റേഷൻകാർഡിന്‍റെ കോപ്പി\n3. ബാങ്ക് പാസ്സ് ബുക്ക്\n4. ആധാർ കാർഡ്\nഎന്നി രേഖകളുമായി അക്ഷയ കേന്ദ്രത്തിൽ പോയി എത്രയും പെട്ടന്ന് അപേക്ഷിക്കുക.\nപദ്ധതിയുടെ പേര് :-\nCOVID 19 സപ്പോർട്ടിങ് പ്രോഗ്രാം.\nവായിക്കുക:കാശ്മീരിൽ കൊല്ലപ്പെട്ട Hizbul തീവ്രവാദി MehrajuDin Halwai ആണോ ഫേസ്ബുക്കിൽ വൈറൽ ആയ ചിത്രത്തിലുള്ളത്?\nഈ പ്രചാരണം വ്യാജമാണ് എന്ന് കേരളാ പോലീസ് അവരുടെ ഫേസ്‌ബുക്ക് പേജിൽ വ്യക്തമാക്കിയിട്ടുണ്ട്.\nസ്കൂൾ വിദ്യാർത്ഥികൾക്ക് കൊവിഡ് സപ്പോർട്ടിംഗ് സ്കോളർഷിപ്പെന്ന പേരിൽ ധനസഹായം നൽകുന്നതായുള്ള വ്യാജ സന്ദേശങ്ങൾ സമൂഹ മാധ്യമങ്ങളിൽ പ്രചരിക്കുകയാണ്.\nഇല്ലാത്ത സ്കോളര്ഷിപ്പിന്റെ പേരിൽ നിരവധി പേരാണ് കബളിപ്പിക്കപ്പെട്ടത്. വ്യാജ സന്ദേശങ്ങളുടെ നിജസ്ഥിതി അറിയാതെ പേര് രജിസ്റ്റർ ചെയ്യാനായി അക്ഷയ കേന്ദ്രങ്ങളിലേക്ക് ആളുകൾ എത്തുകയാണ്.\nയാഥാർഥ്യമറിയാതെ അദ്ധ്യാപകരടക്കം സ്‌കൂൾ വാട്സാപ്പ് ഗ്രൂപ്പുകളിൽ ഷെയർ ചെയ്യാൻ തുടങ്ങിയതോടെയാണ് സന്ദേശം വ്യാപകമായി പ്രചരിച്ചത്. രജിസ്‌ട്രേഷൻ ഫീസായി 100 രൂപ മാത്രം ഈടാക്കുന്നുണ്ട്.\nകുട്ടികളുടെ വിവരങ്ങൾ ശേഖരിക്കുന്നതോടൊപ്പം ആധാർ, ബാങ്ക് അക്കൗണ്ട് വിവരങ്ങളും തട്ടിപ്പു സംഘങ്ങൾ ആവശ്യപ്പെടുന്നുണ്ട്. ഇങ്ങനെ നൽകുന്ന വിവരങ്ങൾ ദുരുപയോഗം ചെയ്യാനാണ് സാദ്ധ്യത,കേരളാ പോലീസ് വ്യക്തമാക്കുന്നു.\nമലപ്പുറം ജില്ലയിലെ പി ആർ ഡിയുടെ ജില്ലാ ഇൻഫോർമേഷൻ ഓഫീസും ഈ സന്ദേശം വ്യജമാണ് എന്ന് വ്യക്തമാക്കിയിട്ടുണ്ട്.\nരജിസ്‌ട്രേഷന് ഫീസായി 100 രൂപ മാത്രം ഈടാക്കുന്നതിനാല് രക്ഷിതാക്കളും ആവേശത്തിലാണ്. എന്നാല് അപേക്ഷയ്‌ക്കൊപ്പം ആധാര്, ബാങ്ക് അക്കൗണ്ട് വിവരങ്ങളും നല്‍കുന്നുണ്ട്.\nഇത് ഭാവിയില് ദുരുപയോഗം ചെയ്യപ്പെടാന് സാധ്യതയേറെയാണ്. അപേക്ഷയും രേഖകളും രജിസ്‌ട്രേഷന് ഫീസും പോകുന്നത് ഉത്തര്‍പ്രദേശില് രജിസ്റ്റര് ചെയ്തിരിക്കുന്ന ഒരു സ്വകാര്യ സ്ഥാപനത്തിലേക്കാണെന്ന് വ്യക്തമായിട്ടുണ്ട്,ജില്ലാ ഇൻഫോർമേഷൻ ഓഫീസ്, പറയുന്നു.\nഒന്നാം കോവിഡ് തരംഗത്തിനിടെ പുറത്തിറങ്ങിയ ‘വിദ്യാർഥികൾക്ക് പ്രധാനമന്ത്രി 10,000 രൂപ നല്‍കുന്നു’ എന്ന വ്യാജ സന്ദേശം കോവിഡിന്റെ രണ്ടാം തരംഗത്തിലും ജില്ലയിൽ  സജീവമാകുന്നതായും ഇത്തരം വാർ‍ത്തകളിൽ  ജനങ്ങൾ  വഞ്ചിതരാകരുതെന്നും ജാഗ്രത പുലർ‍ത്തണമെന്നും അക്ഷയ മലപ്പുറം ജില്ലാ പ്രൊജക്ട് മാനേജർ  പി. ജി ഗോകുൽ  അറിയിച്ചു.\n2020ലും അത്തരം ഒരു സന്ദേശം പ്രചരിച്ചിരുന്നു.കോവിഡ് 19 സപ്പോർട്ടിങ് പ്രോഗ്രാം എന്ന പേരിൽ ഒന്നുമുതൽ പ്ലസ്ടുവരെ ക്ലാസുകളിലെ കുട്ടികൾക്ക് പ്രധാനമന്ത്രി 10,000 രൂപ നൽകുന്നുവെന്നായിരുന്നു അന്നത്തെപ്രചാരണം.\nഅപേക്ഷിച്ചവർക്ക് കിട്ടിയെന്നും അക്ഷയകേന്ദ്രം വഴി അപേക്ഷിക്കണമെന്നുമായിരുന്നു അന്നത്തെ ശബ്‌ദസന്ദേശം.\nകോവിഡ് 19 സപ്പോർട്ടിങ് പ്രോഗ്രാം എന്ന പേരിൽ ഒന്നുമുതൽ പ്ലസ്ടുവരെ ക്ലാസുകളിലെ കുട്ടികൾക്ക് പ്രധാനമന്ത്രി 10,000 രൂപ നൽകുന്നുവെന്ന പ്രചാരണം തെറ്റാണ് എന്ന് മലപ്പുറം ജില്ലയിലെ പി ആർ ഡിയുടെ ജില്ലാ ഇൻഫോർമേഷൻ ഓഫീസും കേരളാ പോലീസും വ്യക്തമാക്കി.\nPrevious articleകാശ്മീരിൽ കൊല്ലപ്പെട്ട Hizbul തീവ്രവാദി MehrajuDin Halwai ആണോ ഫേസ്ബുക്കിൽ വൈറൽ ആയ ചിത്രത്തിലുള്ളത്?\nNext articleHimachalലെ Cloud burst video: വാസ്തവമെന്ത്?\nവിദ്യാഭ്യാസ മന്ത്രി വി ശിവൻകുട്ടി പുസ്തകം തലതിരിച്ചു വായിച്ചോ?\nWeekly Wrap: Arnold Schwarzenegger മുതൽ പിഎംഎ സലാം വരെ, K റെയിൽ പദ്ധതി മുതൽ IT raid വരെ കഴിഞ്ഞ ആഴ്ചയിലെ പ്രധാന5വ്യാജ പ്രചരണങ്ങൾ


20 വര്‍ഷത്തെ കണക്ക് പ്രകാരം വിവിധ ഗതാഗത നിയമ ലംഘനങ്ങളിലായി 600 കോടി രൂപ മോട്ടോര് വാഹന വകുപ്പിന് വരാനുണ്ട്.\n26 Apr, 2019 at 11:45 AM\nസംസ്ഥാനത്ത് മോട്ടോര് വാഹന വകുപ്പിന് പിഴ ഇനത്തില് ലഭിക്കാനുളളത് കോടിക്കണക്കിന് രൂപ. ഇതുവരെ 600 കോടി കിട്ടാനുണ്ടെന്ന് വകുപ്പ് അറിയിച്ചു. അതേസമയം ഓപറേഷന് നൈറ്റ് റൈഡേഴ്സിന്റ ഭാഗമായുള്ള മോട്ടോർ വാഹന വകുപ്പിന്റെ പരിശോധന സംസ്ഥാനത്ത് തുടരുകയാണ്.\nഎ.ഡി.ജി.പി സുധേഷ് കുമാര് ട്രാന്‍സ്പോര്‍ട്ട് കമ്മീഷണര് സ്ഥാനത്തേക്ക് എത്തിയ ശേഷമാണ് ഗതാഗത നിയമ ലംഘനങ്ങളില് പിഴയുടെ കണക്കെടുത്തത്. 20 വര്‍ഷത്തെ കണക്ക് പ്രകാരം വിവിധ ഗതാഗത നിയമ ലംഘനങ്ങളിലായി 600 കോടി രൂപ മോട്ടോര് വാഹന വകുപ്പിന് വരാനുണ്ട്. കഴിഞ്ഞ മാര്‍ച്ച് 11ന് രൂപീകരിച്ച പ്രത്യേക സ്ക്വാഡ് ഇതില്6കോടി ഈടാക്കി.\nഅന്തര് സംസ്ഥാന സര്‍വീസ് നടത്തുന്ന ബസുകളിലെ നിയമ ലംഘനം കണ്ടെത്താനുള്ള റെയ്ഡ് ഓപ്പറേഷന് നൈറ്റ് റൈഡേഴ്സ് ഇന്നും തുടരുകയാണ്. ഉച്ച വരെയുളള കണക്കനുസരിച്ച് ഏഴ് ലക്ഷത്തി എണ്‍പത്തിയൊമ്പതിനായിരം രൂപ പിഴ ഈടാക്കി. 312 ബസുകള് പരിശോധനയില് കുടുങ്ങി. 143 ബുക്കിംഗ് ഓഫീസുകള്‍ക്ക് മോട്ടോര് വാഹന വകുപ്പ് നോട്ടീസയച്ചു. ഏറ്റവും കൂടുതല് പിഴ ഈടാക്കിയത് പാലക്കാട് ജില്ലയിലാണ്.


തമിഴ്‌നാട്ടില് ഡിഎംകെ തരംഗം; ഒന്‍പതു സീറ്റുകളില് ലീഡ് ചെയ്യുന്നു; ബംഗാളില് തൃണമൂല്; അസമില് ബിജെപി | Daily Indian Herald\nതമിഴ്‌നാട്ടില് ഡിഎംകെ തരംഗം; ഒന്‍പതു സീറ്റുകളില് ലീഡ് ചെയ്യുന്നു; ബംഗാളില് തൃണമൂല്; അസമില് ബിജെപി\nMay 19, 2016 9:57 am By : Indian Herald Staff\nദില്ലി: തമിഴ്‌നാട്ടില് ഇത്തവണ ഡിഎംകെ തൂത്തുവാരുമെന്നാണ് ആദ്യ മണിക്കൂര് പിന്നിടുമ്പോള് കിട്ടുന്ന സൂചന. തമിഴ്നാട്ടില് വോട്ടെണ്ണല് പുരോഗമിക്കുമ്പോള് ഡി.എം.കെ ഒമ്പതു സീറ്റുകളില് ലീഡ് ചെയ്യുകയാണ്.\nഭരണകക്ഷിയായ എ.ഐ.എ.ഡി.എം.കെയ്കക്ക് ആറ് സീറ്റുകളിലാണ് ലീഡ്. 234 സീറ്റുകളിലാണ് വോട്ടെടുപ്പ് നടന്നത്. പശ്ചിമ ബംഗാളില് തൃണമൂല് കോണ്‍ഗ്രസ് 72 സീറ്റുകളിലും ഇടതുമുന്നണി 24 സീറ്റുകളിലും ബി.ജെ.പി സഖ്യം രണ്ട് സീറ്റുകളിലും ലീഡ് ചെയ്യുന്നു.\nഅസമില് ബി.ജെ.പിക്ക് പ്രതീക്ഷ. 126 സീറ്റുകളില് ആറ് സീറ്റുകളില് ബി.ജെ.പി ലീഡ് ചെയ്യുന്നു.കോണ്‍ഗ്രസ് ഒരിടത്തും. പുതുച്ചേരിയില് ആകെയുള്ള 30 സീറ്റുകളില് കോണ്‍ഗ്രസ് അഞ്ച്, എ.ഐ.എ.ഡി.എം.കെയും നാല് വീതം സീറ്റുകളില് ലീഡ് ചെയ്യുന്നു. എ.ഐ.എന്.ആര്.എസ് ഒരിടത്തും മുന്നിലാണ്.\nTags: assembly election 2016, bjp, congress, dmk, tamilnadu, thrinamool, thrinamool congress\nബൈക്കിലെത്തി ഒരാള് സ്‌ഫോടകവസ്തു എറിയുന്നു; ബിജെപി സംസ്ഥാന കമ്മിറ്റി ഓഫീസ് ആക്രമിച്ചയാളുടെ ദൃശ്യം പുറത്ത്\nനിയമസഭയിലിരുന്ന് പോണ് വീഡിയോ കണ്ട മന്ത്രിമാരും ബിജെപി സ്ഥാനാര്‍ഥികള്; കര്‍ണാടയില് പുതിയ വിവാദം\nസംഘപരിവാര് ലക്ഷ്യമിടുന്നത് കലാപമോ? ആര്‍എസ്എസ് നിയന്ത്രണത്തിലുള്ള സ്‌കൂളില് ബോംബുകള്, സിപിഎമ്മിനെ പഴിച്ച് ബിജെപി\nവോട്ടും നോട്ടും തങ്ങള്‍ക്ക് വേണമെന്ന് കോൺഗ്രസ് ..യുവാക്കളെ ഇറക്കി ബിജെപിക്കെതിരെ വന് പട.ജനങ്ങളെ ഇളക്കിമറിച്ചുള്ള പ്രചാരണത്തിന് കോണ്‍ഗ്രസ് കോപ്പുകൂട്ടുന്നു..\nവോട്ടെടുപ്പിനിടെ സംഘര്‍ഷം:സ്ഥാനാര്‍ത്ഥികള്‍ക്ക് വെട്ടേറ്റു.തളിപ്പറമ്പില് യു.ഡി.എഫ് സ്ഥാനാര്‍ത്ഥിക്ക് മര്‍ദ്ദനം\nമുന് ഏരിയാ കമ്മിറ്റി ഭാരവാഹികളടക്കം നാലായിരത്തോളം ഇടത് പ്രവർത്തകർ ബിജെപിയിൽ ചേർന്നു..!! പതിനായിരക്കണക്കിന് ന്യൂനപക്ഷങ്ങളും പാർട്ടിയിൽ\nവിടി ബലറാമിന് ആരെങ്കിലും കുറച്ച് പണം നല്‍കി സഹായിക്കണം; അഭ്യര്‍ത്ഥനയുമായി എംഎല്‍എ ഫേസ്ബുക്കില്


പത്തു പൈസ ചിലവാക്കാതെ6മാസം ഇന്ത്യ ചുറ്റിയ നിയോഗ്... •Tech Travel Eat\nപത്തു പൈസ ചിലവാക്കാതെ6മാസം ഇന്ത്യ ചുറ്റിയ നിയോഗ്…\nനിയോഗിനെ ആര്‍ക്കും ഇനി അധികം പരിചയപ്പെടുത്തേണ്ടി വരില്ലല്ലോ. ഇതിനു മുന്‍പത്തെ നിയോഗിന്‍റെ വിശേഷങ്ങള് അറിയുവാന് ഈ ലിങ്കില് ചെന്നു വായിക്കുക. CLICK HERE.\nനിയോഗിന്‍റെ ആര്‍ട്ടിക് വിശേഷങ്ങള് പങ്കുവെച്ചു കഴിഞ്ഞപ്പോഴേക്കും സമയം ഉച്ചയായിരുന്നു. ഞങ്ങള് നേരെ തമിഴ്നാട്ടിലെ ചെങ്കോട്ടയിലേക്ക് വെച്ചുപിടിച്ചു. നിയോഗിനു അവിടെയൊക്കെ വളരെയേറെ പരിചിതമായിരുന്നു. ബോര്‍ഡര് ചിക്കന് എന്നൊരു സ്പെഷ്യല് ഐറ്റം അവിടെയുണ്ടത്രേ. റഹ്മത്ത് എന്ന ഒരു ഹോട്ടലിലാണ് ഈ വിഭവം ലഭിക്കുന്നത്. നിയോഗിന്‍റെ അഭിപ്രായം കേട്ട് ഞാനും ഇതൊന്നു പരീക്ഷിക്കുവാന് തീരുമാനിച്ചു. കേരള – തമിഴ്നാട് അതിര്‍ത്തിയായതിനാല് ആണ് ഈ വിഭവത്തിനു ബോര്‍ഡര് ചിക്കന് എന്നു പേരു വന്നത് എന്ന് നിയോഗ് പറഞ്ഞു. കൂടുതലും ലോറി ഡ്രൈവര്‍മാരാണ് ഈ ഹോട്ടലിലെ കസ്റ്റമേഴ്സ്. ഭക്ഷണത്തിനു ശേഷം ഞങ്ങള് വീണ്ടും കേരളത്തിലേക്ക് യാത്രയായി.\nഈ യാത്രയ്ക്കിടെ പത്തു പൈസപോലും ചിലവാക്കാതെ ആറു മാസത്തോളം നിയോഗ് നടത്തിയ ഇന്ത്യാ യാത്രയുടെ വിശേഷങ്ങള് അദ്ദേഹം എന്നോട് പങ്കു വെച്ചു തുടങ്ങി. ഒരുപാട് പ്രചോദനങ്ങള് ഉണ്ടായിരുന്നു. സൗജന്യമായി ലിഫ്റ്റ് ചോദിച്ച് ഒരു സ്ഥലത്ത് നിന്ന് മറ്റൊരിടത്തേക്ക് സഞ്ചരിക്കുന്ന ”ഹിച്ച്‌ഹൈക്കിങാണ്” നിയോഗിനെ ആകര്‍ഷിച്ച ഒരു രീതി. കയ്യില് വെറും ഇരുന്നൂറു രൂപയുമായിട്ട് ആയിരുന്നു നിയോഗ് വീട്ടില് നിന്നും യാത്ര പുറപ്പെട്ടത്. കയ്യില് ജിയോ കണക്ഷന് ഉള്ള മൂവായിരം രൂപയുടെ ഒരു മൊബൈല് ഫോണ് മാത്രം. പുനലൂരില് നിന്നും തിരുവനന്തപുരത്തേക്ക് ആയിരുന്നു യാത്ര. തിരുവനന്തപുരം എത്തിയപ്പോള്‍ത്തന്നെ കയ്യിലുള്ള കാശ് തീര്‍ന്നു. പിന്നെ അവിടുന്ന് അങ്ങോട്ട് ലിഫ്റ്റ് അടിച്ച് യാത്ര തുടങ്ങി.\nരാത്രികളില് ഉറക്കം കടത്തിണ്ണയിലും, അമ്പലങ്ങളിലും പള്ളികളിലും ഒക്കെയായിരുന്നു. വിലപിടിപ്പുല്ലത് ഒന്നും തന്നെ കയ്യില് ഇല്ലാത്തതിനാല് നിയോഗിനു പ്രത്യേകിച്ച് സുരക്ഷയെക്കുറിച്ച് പേടിയൊന്നും ഉണ്ടായിരുന്നില്ല. ആളുകളോട് സത്യസന്ധമായി കാര്യം പറഞ്ഞ് ഭക്ഷണം വാങ്ങിക്കഴിക്കുകയായിരുന്നു യാത്രയിലുടനീളം. യാത്ര ചെയ്യുവാന് പിന്നെയും എളുപ്പമായിരുന്നു. പക്ഷേ കയ്യില് കാശില്ലാതെ മറ്റുള്ളവരില് നിന്നും ഭക്ഷണം വാങ്ങിക്കഴിക്കുന്നത് കുറച്ച് പണിയായിരുന്നു. ഭക്ഷണത്തിനായി സമീപിച്ചപ്പോള് മിക്കവരും നിയോഗിനെ മടക്കി അയക്കുകയായിരുന്നു ഉണ്ടായത്. ഏറ്റവും കൂടുതല് ലിഫ്റ്റ് തന്നിരുന്നത് ട്രക്ക് ഡ്രൈവര്‍മാര് ആയിരുന്നു. അവരുമായുള്ള ഇടപെടലുകള് നിയോഗിന് വളരെയേറെ അനുഭവങ്ങളായിരുന്നു സമ്മാനിച്ചത്.\nരാത്രിയിലുള്ള യാത്ര നിയോഗ് ഒഴിവാക്കിയിരുന്നു. എന്നാല് ഇപ്പോള് യാത്രയോട് പൊരുത്തപ്പെട്ടപ്പോള് നിയോഗ് രാത്രിയും യാത്ര ചെയ്യാന് തുടങ്ങി. “എന്റെ യാത്രയില് ഇത് വരെ മറ്റൊരു സുരക്ഷാപ്രശ്‌നങ്ങളും നേരിട്ടിട്ടില്ല.” – നിയോഗ് പറയുന്നു. നിരവധി മറക്കാനാകാത്ത നിമിഷങ്ങള് നിയോഗിനു ഈ യാത്രയില് ലഭിച്ചിട്ടുണ്ട്. മുംബൈ സന്ദര്‍ശിച്ചപ്പോള് അവിടെ വെള്ളപ്പൊക്കമായിരുന്നു. ഒഴുക്കുചാല് സംവിധാനം ശരിയല്ലാത്തതിനാല് മഴ പെയ്താല് മുംബൈ വെള്ളത്തിലാകുമെന്ന് എല്ലാവര്‍ക്കും അറിയാമല്ലോ. അതുപോലെ ഒരു അനുഭവമായിരുന്നു രാജസ്ഥാനിലും ഉണ്ടായിരുന്നത്. മുംബൈയില് വെള്ളപ്പൊക്കമായിരുന്നുവെങ്കില് രാജസ്ഥാനില് വെള്ളമില്ലാത്തതിന്‍റെ പ്രശ്‌നമായിരുന്നു നേരിട്ടത്. രാജസ്ഥാനിലെ ആളുകള് വെള്ളമില്ലാത്തതിനാല് പാത്രങ്ങള് കഴുകുന്നത് മണലുകൊണ്ടായിരുന്നു. ഗുജറാത്തിലുണ്ടായിരുന്ന ഒരു ദിവസം മുഴുവന് പട്ടിണി കിടക്കേണ്ടി വന്നിരുന്നു. ഇതൊക്കെ നിയോഗിന്‍റെ യാത്രയിലെ മറക്കാനാകാത്ത നിമിഷങ്ങളും സംഭവങ്ങളുമായിരുന്നു.\nരാജസ്ഥാനിലെ ജയ്പൂരില് രാത്രി ചൂട് സഹിക്കാനാകാതെ A/C യുള്ള ഒരു ATM കൌണ്ടറില് കയറിക്കിടന്ന് ഉറങ്ങിയ നിയോഗിനെ പാതിരാത്രിയായപ്പോള് പോലീസ് പൊക്കി. കാര്യമൊക്കെ അറിഞ്ഞപ്പോള് അവര് നിയോഗിനു പോലീസ് സ്റ്റേഷനില് തങ്ങുവാനുള്ള സൗകര്യങ്ങളും ഒരുക്കി. ഇതൊക്കെ പറയുമ്പോള് നിയോഗിന്‍റെ മുഖത്ത് ആ സന്ദര്‍ഭം ഒന്നുകൂടി അനുഭവിച്ചപോലെയുള്ള ഭാവമായിരുന്നു.\nയാത്രയ്ക്കൊപ്പം തന്നെ നിയോഗ് മനസ്സില് കൊണ്ട് നടക്കുന്ന മറ്റൊരു മേഖല കൂടിയുണ്ട്. സിനിമ… ഒരു സിനിമാ സംവിധായകന് ആകുവനാണ് ഇനി നിയോഗിന്‍റെ ശ്രമം. “എന്റെ ആദ്യ സിനിമ ഒരു ട്രാവല് മൂവി ആയിരിക്കും, അതിന്‍റെ ഭാഗമാണ് ഈ യാത്രയെന്ന് പറയാം. എന്റെ അമ്മയ്ക്ക് എല്ലാ കാര്യങ്ങളും അറിയാം. അമ്മയാണ് എന്നെ ഏറ്റവും സപ്പോര്‍ട്ട് ചെയ്യുന്നതും ” നിയോഗ് പറയുന്നു.\nപറ്റുന്ന ഭാഷകളില് എല്ലാ തരത്തിലുമുള്ള സിനിമകള് എടുക്കുക എന്നതാണ് നിയോഗിന്‍റെ ഏറ്റവും വലിയ സ്വപ്‌നം. കൂടാതെ യാത്രകള് തുടര്‍ന്നുകൊണ്ടിരിക്കും, ഒരു ഹിപ്പി ജീവിതത്തിലൂടെ. നിയോഗിന്‍റെ അഭിപ്രായത്തില് തനിക്ക് സന്തോഷം തരുന്ന കാര്യങ്ങള് ചെയ്യുന്നതാണ് ‘സന്തോഷകരമായ ജീവിതം’ എന്നു പറയുന്നത്.\nഓരോ വീഡിയോയും അവതരണവും വളരെ നന്നാവുന്നുണ്ട്, ഏനിയും വ്യത്യസ്തമായ ഒത്തിരി വീഡിയോ പ്രതിക്ഷി ക്കു ന്ന ‘ഓരോ യാത്രയുടേയും ശരിയായ ഫീൽ കാണുവർക്ക് കൂടി ലഭിക്കുന്നുണ്ട്. റൂട്ട് മാപ്പ് ,ഈ സി വേ എന്നിവയൊക്കെ ഉൾപ്പെടുത്തിയാൽ നന്നായിരിക്കും. എന്തേലും ലൊക്കേഷൻ ,റിസോട്ട് ഉണ്ടേൽ അറിയിക്കാം.\nവ്യത്യസ്തമായ ഫുഡ് കിട്ടുന്ന നി യർ Trivandrum central റെയിൽവേ, ഒരു ബഡ്ജറ്റ് restaurant ഒന്നു പറഞ്ഞ് തരുമോ.